*Bwriedir i’r wybodaeth a ddarperir yn y Diweddariad ar Gyllid i fod yn ganllaw yn unig.   
Cysylltwch â'r cyllidwyr yn uniongyrchol i wirio am gymhwysedd i'r cyllid.*   
  
*Trwy gydol y diweddariad hwn, ceir dolenni i wefannau allanol. Er y gwnawn bob ymdrech i sicrhau bod y dolenni hyn yn gywir, yn gyfredol ac yn berthnasol, ni all Cyfoeth Naturiol Cymru gymryd cyfrifoldeb dros dudalennau allanol.*   
  
*I'n helpu i sicrhau bod y diweddariad hwn mor ddefnyddiol â phosibl, cwblhewch yr* [***arolwg byr hwn***](https://www.surveymonkey.co.uk/r/NRWFundUpdate)*... https://www.surveymonkey.co.uk/r/NRWFundUpdate*

**Cynnwys:**

* [**Y Newyddion Diweddaraf ynglŷn â chyllid a'r sector**](#LatestFundingSectorNews)
* [**Beth sy'n Newydd?**](#WhatsNew)
* [**Cyllido torfol a chodi arian ar-lein**](#Crowdfunding)
* [**Elusennau, Ymddiriedolaethau a Sefydliadau**](#Charities)
* [**Cyllid Llywodraeth Cymru, Cyllid Llywodraeth Ganolog a Chyllid Ewropeaidd**](#Government)
* [**Cyllid gan y Loteri**](#Lottery)
* [**Cymorth ac Adnoddau Defnyddiol**](#UsefulResources)

**Y Newyddion Diweddaraf ynglŷn â Chyllid a'r Sector....**

[**Natur am Byth**](https://naturalresources.wales/about-us/our-projects/nature-projects/natur-am-byth/?lang=cy)

Mae menter newydd – [Natur am Byth](https://naturalresources.wales/about-us/our-projects/nature-projects/natur-am-byth/?lang=cy) – i achub rhywogaethau prin ac ailgysylltu cymunedau â natur yn cychwyn yng Nghymru.  
Ymhlith y rhywogaethau a fydd yn cael sylw’r prosiect mae’r gardwenynen feinlais, y fôr-wyntyll binc, yr ystlum du, a phlanhigion arctig-alpaidd Eryri. Yn gyffredinol, bydd y prosiect yn helpu i ail-greu cynefinoedd, adfer tirweddau a’r gobaith yw y bydd yn newid bywydau drwy gysylltu pobl â natur.  
Mae Natur am Byth, a gefnogir gan Gronfa Treftadaeth y Loteri Genedlaethol, yn dod â naw elusen amgylcheddol a Cyfoeth Naturiol Cymru ynghyd i fynd i’r afael ag Argyfwng Natur Cymru. Mae rhagor o fanylion ar gael yn: <https://naturalresources.wales/about-us/our-projects/nature-projects/natur-am-byth/?lang=cy>

[**Adroddiad ar Gyflwr Adnoddau Naturiol 2020**](https://naturalresources.wales/evidence-and-data/research-and-reports/state-of-natural-resources-report-sonarr-for-wales-2020/?lang=cy)

Mae’r [ail adroddiad ar gyflwr adnoddau naturiol](https://naturalresources.wales/sonarr2020?lang=cy) wedi’i gyhoeddi gan CNC. Mae’n adeiladu ar sylfaen dystiolaeth yr adroddiad cyntaf ar gyflwr adnoddau naturiol, ac yn amlygu rhai o’r blaenoriaethau, y cyfleoedd a’r heriau allweddol ar gyfer dull integredig o ymdrin â nodau llesiant ar draws meysydd cymdeithasol, economaidd ac amgylcheddol. Wrth wraidd yr adroddiad y mae’r uchelgais o bontio’r bwlch rhwng ein sefyllfa bresennol a lle mae angen i ni fod er mwyn cyflawni dull cynaliadwy o reoli adnoddau naturiol a chyflawni’r nodau llesiant.

Mae rhagor o fanylion ar gael yn: <https://naturalresources.wales/evidence-and-data/research-and-reports/state-of-natural-resources-report-sonarr-for-wales-2020/?lang=cy>

**Action Agenda COP15 Cynhadledd Bioamrywiaeth y Cenhedloedd Unedig**

Mae [llwyfan Action Agenda](https://www.cbd.int/portals/action-agenda/) yn llwyfan wirfoddol sydd â’r nod o godi ymwybyddiaeth gyhoeddus, gan adeiladu ar y momentwm presennol a chynyddol, o gamau brys gan sylfaen eang o randdeiliaid wrth gefnogi dull gweithredu Fframwaith Bioamrywiaeth Byd-eang ôl-2020.

COP 15 yw pymthegfed Gynhadledd Bioamrywiaeth y Cenhedloedd Unedig - cynhaliwyd y rhan gyntaf ar-lein ym mis Hydref, ond caiff prif elfen y gynhadledd ei chynnal rhwng 25 Ebrill a 8 Mai 2022.

Ceir rhagor o fanylion yma: <https://www.unep.org/events/conference/un-biodiversity-conference-cop-15>

**Beth sy'n Newydd?**

**Ymddiriedolaeth Idlewild – Cronfeydd y Celfyddydau a Chadwraeth**

Mae Ymddiriedolaeth Idlewild yn ymddiriedolaeth sy’n rhoi grantiau sy’n cefnogi cadwraeth a’r celfyddydau. Rydym eisiau gwella cyfleoedd ar gyfer gweithwyr proffesiynol sy’n gweithio yn y celfyddydau yng nghyfnod cynnar eu gyrfaoedd. Rydym yn cefnogi cadwraeth gweithiau celf pwysig.

**Y Celfyddydau –**

Nod: Rydym eisiau gwella cyfleoedd ar gyfer gweithwyr proffesiynol sy’n gweithio’n greadigol yn y celfyddydau yng nghyfnod cynnar eu gyrfaoedd.

Sut: Mae gennym ddiddordeb mewn rhaglenni sy’n annog ac yn meithrin dawn cerddorion, dawnswyr, actorion, ysgrifenwyr ac artistiaid proffesiynol yn y celfyddydau perfformio, cain a chymhwysol yng nghyfnod cynnar eu gyrfaoedd. Dylai sefydliadau sy’n gwneud cais fod yn elusen gofrestredig yn y DU yn sector y celfyddydau sy’n cyflawni gwaith proffesiynol o ansawdd uchel gyda hanes da. Dylai’r rhaglenni fod ar gyfer gweithwyr proffesiynol cyfnod cynnar dawnus gyda hyfforddiant eisoes neu brofiad perthnasol iawn.

**Cadwraeth –**

Nod: Rydym yn cefnogi cadwraeth gweithiau celf a gwrthrychau pwysig sy’n cael eu colli drwy ddiffyg cyllid i edrych ar ôl y gweithiau hyn.

Sut: Mae gennym ddiddordeb mewn prosiectau sydd â nod o warchod gwrthrychau a gweithiau celf sy’n bwysig yn hanesyddol neu gelfyddydol, gan gynnwys arteffactau, tecstiliau, dodrefn, metelwaith, llawysgrifau, paentiadau wal, beddi a gwydr lliw o ansawdd uchel. Mae’n rhaid i’r gweithiau fod mewn amgueddfeydd, orielau, lleoedd addoli, ac adeiladau hanesyddol neu eu tiroedd, a’u bod yn hygyrch i’r cyhoedd.

Y dyddiad cau nesaf yw hanner dydd ar 6Medi 2022. Am fwy o wybodaeth, ewch i: <https://www.idlewildtrust.org.uk/apply-grant>

[**Cynllun Cymunedau y Dreth Gwarediadau Tirlenwi**](https://wcva.cymru/cy/cyllid/cynllun-cymunedau-y-dreth-gwarediadau-tirlenwi/)

A ydych chi’n chwilio am gyllid i ddatblygu prosiect i wella’r amgylchedd? Mae wythfed rownd [Cynllun Cymunedau y Dreth Gwarediadau Tirlenwi](https://wcva.cymru/cy/cyllid/cynllun-cymunedau-y-dreth-gwarediadau-tirlenwi/) yn agor i geisiadau ym mis Ebrill 2022, ar gyfer grantiau o rhwng £5,000 a £49,000.

Cewch fwy o wybodaeth yn: <https://wcva.cymru/cy/cyllid/cynllun-cymunedau-y-dreth-gwarediadau-tirlenwi/>

Os oes gennych syniad am brosiect y byddai’r gymuned yn elwa ohono, gwiriwch a ydych yn gymwys drwy ymweld â’n gwefan a defnyddio’r map i weld ble mae safleoedd cymwys. Mae Cynllun Cymunedau y Dreth Gwarediadau Tirlenwi yn cyllido prosiectau â ffocws ar fioamrywiaeth, lleihau gwastraff a gwyro gwastraff o safleoedd tirlenwi, a gwelliannau amgylcheddol ehangach.

Mae saith rownd flaenorol Cynllun Cymunedau y Dreth Gwarediadau Tirlenwi wedi cyllido nifer o brosiectau gwych sy’n gwneud gwelliannau amgylcheddol cadarnhaol yn eu hardal leol gyda chymorth y gymuned. O ailgyflwyno belaod i ailddefnyddio plastigion a daflwyd ymaith, mae amrywiaeth o weithgareddau yn digwydd ledled Cymru.

Os hoffech y newyddion diweddaraf ynghylch hyn a chronfeydd eraill CGGC, cofrestrwch ar gyfer y rhestr bostio drwy’r ddolen isod:

<https://cymru.us8.list-manage.com/subscribe?u=981f960ac676c2d3e8901559e&id=30de1893f2>

**CGGC – Grant dechrau busnes carbon sero net**

Cynllun peilot yw’r grant dechrau busnes carbon sero net sy’n cynnig cymorth ariannol a thechnegol i wneud y canlynol:

Helpu egin fentrau cymdeithasol (neu fentrau sy’n dechrau) i gael eu busnes yn barod ar gyfer masnachu neu fuddsoddi

Ymwreiddio arferion sy’n ystyriol o’r hinsawdd mewn mentrau cymdeithasol newydd o’r diwrnod cyntaf

Mae’r cynllun yn agored i unrhyw fusnes cymdeithasol neu fudiad masnachu gwirfoddol yng Nghymru sy’n cychwyn ar ei daith. Nid oes angen i chi fod yn grŵp sy’n canolbwyntio ar yr amgylchedd neu’r newid yn yr hinsawdd i wneud cais.

Diben y cynllun peilot hwn yw mynd i’r afael â’r ddwy broblem a amlinellwyd uchod, a rhoi’r canlynol i garfan o egin fentrau cymdeithasol yng Nghymru:

cymorth ariannol i fynd â’u busnesau y tu hwnt i’r cam cyn refeniw

cymorth technegol i ymwreiddio arferion amgylcheddol doeth yn eu busnesau

Mae’r cynllun yn agor ar gyfer yr ail garfan ym mis Mai – gweler y wefan am fwy o wybodaeth:

<https://wcva.cymru/cy/cyllid/buddsoddiad-cymdeithasol-cymru/grant-dechrau-busnes-carbon-sero-net/>

**[Ocado Foundation For Good](https://www.ocadogroup.com/our-responsible-business/corporate-responsibility)**

Mae cyllid ar gael ar gyfer prosiectau sy’n canolbwyntio ar dri maes craidd: sgiliau ar gyfer y dyfodol, adnoddau naturiol a chyrchu cyfrifol.

Am fwy o wybodaeth, ewch i: <https://www.ocadogroup.com/our-responsible-business/corporate-responsibility>

[**Creu Coetir Glastir (cyfnod ymgeisio 11)**](https://llyw.cymru/creu-coetir-glastir-cyfnod-ymgeisio-11-medi-2021-llyfryn-rheolau-html)

Mae ceisiadau ar gyfer cyllid Creu Coetir Glastir gan Lywodraeth Cymru yn agored i reolwyr tir/ffermwyr sydd am greu coetir.

Mae Llywodraeth Cymru wedi ymrwymo i blannu mwy o goed yng Nghymru drwy’r cynllun Creu Coetir Glastir er mwyn cyflwyno amrediad eang o fuddion, fel a ganlyn:

* Darparu cysgod rhag tywydd difrifol i adeiladau a da byw.
* Rheoli symudiad da byw drwy godi ffensys a phlannu mannau anodd eu cyrraedd, e.e. glynnoedd serth.
* Tyfu cyflenwad cynaliadwy o goed tanwydd a phren, e.e. ar gyfer adeiladu a ffensys.
* Sefydlu cynefinoedd ar gyfer bywyd gwyllt.
* Lleihau’r perygl o lifogydd i lawr yr afon a siltio mewn cyrsiau dŵr.
* Sgrinio rhag llygredd sŵn, e.e. o ffyrdd a rheilffyrdd.

Mae gwybodaeth am sut y gallwch ymgeisio ar gael yn: <https://llyw.cymru/creu-coetir-glastir-cyfnod-ymgeisio-11-medi-2021-llyfryn-rheolau-html>

**Sefydliad ScottishPower**

Bydd cronfa 2023 Sefydliad ScottishPower yn agor ym mis Gorffennaf 2022.

Rydym yn croesawu’n arbennig geisiadau a fydd yn cefnogi’r bobl fwyaf agored i niwed mewn cymdeithas. Mae’n rhaid i’ch cais fynd i’r afael ag o leiaf un o nodau strategol Sefydliad ScottishPower:

* Addysg, hyfforddiant ac ymchwil

Cefnogi addysg, hyfforddiant ac ymchwil yn gyffredinol, gan flaenoriaethu arloesedd er mwyn cyfrannu at gynaliadwyedd ynni.

* Bioamrywiaeth a’r newid yn yr hinsawdd

Cefnogi gwaith amddiffyn yr amgylchedd a chynyddu bioamrywiaeth, cyfrannu’n weithredol at y frwydr yn erbyn y newid yn yr hinsawdd.

* Celf a diwylliant

Amddiffyn a diogelu cadwraeth celfyddydol a diwylliannol trwy hyrwyddo gwaith cadwraeth ac adfer y celfyddydau a chefnogi datblygiad lleol.

* Mentrau cymdeithasol

Cyfrannu at ddatblygiad dynol cynaliadwy trwy gefnogi’r bobl a grwpiau mwyaf agored i niwed.

Am fwy o wybodaeth, ewch i: https://www.scottishpower.com/pages/applying\_for\_funding

**Smart Energy GB mewn Cymunedau**

Rydym yn chwilio am geisiadau gan sefydliadau mawr wedi’u lleoli’n rhanbarthol, yn ddelfrydol gyda rhwydweithiau lleol a chyrhaeddiad wyneb yn wyneb sylweddol, a all gyflenwi cymorth i bobl dros 65 oed.

Yn ystod 2022, mae tair ffrwd gyllido ar gael, gyda phob un yn targedu cynulleidfa benodol:

1) Grantiau ar gyfer sefydliadau sy’n cyrraedd pobl sydd dros 65 oed. Dylai’r cyfanswm cyllid y gofynnir amdano fod rhwng £15,000 a £25,000.

2) Grantiau ar gyfer sefydliadau sy’n cyrraedd pobl sydd ar incwm isel. Dylai’r cyfanswm cyllid y gofynnir amdano fod rhwng £7,500 a £10,000.

3) Grantiau ar gyfer sefydliadau sy’n cyrraedd pobl sy’n ofalwyr. Dylai’r cyfanswm cyllid y gofynnir amdano fod yn £5,000.

Am fwy o fanylion, ewch i: <https://www.nea.org.uk/wp-content/uploads/2022/01/In-Communities-bid-fund-guidance-document-2022-FINAL.pdf>

**CGGC – Gwirfoddoli Cymru – Grantiau**

Mae rownd 2022 neu Grantiau Gwirfoddoli Cymru bellach ar agor.

Gwirfoddoli yw un o’r dangoswyr llesiant cenedlaethol sy’n olrhain cynnydd Cymru yn erbyn nodau Deddf Llesiant Cenedlaethau’r Dyfodol (Cymru). Er mwyn ymwreiddio gwirfoddoli, creu cyfleoedd gwirfoddoli o ansawdd uchel, ac i ymgysylltu â phobl ifanc, mae Llywodraeth Cymru wedi cyllido tri chynllun allweddol o dan gynllun Gwirfoddoli Cymru.

Nodau’r Grant

Cynyddu ymgysylltiad a bodlonrwydd gwirfoddolwyr trwy dynnu rhwystrau i wirfoddoli ar gyfer pobl o bob oed ac o bob rhan o’r gymdeithas.

* Cefnogi’r gwaith o greu a datblygu cyfleoedd gwirfoddoli cadarnhaol ac o ansawdd uchel yng Nghymru.
* Hyrwyddo newidiadau mewn sefydliadau buddiolwr i ymwreiddio gwirfoddoli yn eu harferion a diwylliant gwaith, e.e. cymryd rhan yn y wobr Buddsoddwyr mewn Gwirfoddolwyr.

Mae cyllid ar gael ar gyfer sefydliadau nid-er-elw sy’n cynnig prosiectau am hyd at ddwy flynedd, ar gyfer hyd at £25,000 y flwyddyn.

Mae’r gronfa ar agor ar hyn o bryd a bydd yn cau ar 20 Mai 2022.

Am fwy o wybodaeth, ewch i: <https://wcva.cymru/cy/cyllid/cgg/>

**Cyllido Torfol a Chodi Arian Ar-lein**

[**AmazonSmile**](https://org.amazon.co.uk/)

Mae AmazonSmile yn wefan a weithredir gan Amazon sy'n ei gwneud yn bosibl i gwsmeriaid fwynhau'r un dewis o gynhyrchion ag a geir ar amazon.co.uk. Y gwahaniaeth yw, pan fydd cwsmeriaid yn siopa drwy'r URL [smile.amazon.co.uk](https://smile.amazon.co.uk/), bydd Amazon yn rhoi 0.5% o'r pris prynu net (ac eithrio TAW, a ffioedd dychwelyd a chludiant) o bryniadau cymwys i'r mudiadau elusennol a ddetholir gan gwsmeriaid.

[**Crowdfunder**](http://www.crowdfunder.co.uk/)  
Cymuned yw Crowdfunder sydd â 400,000 a mwy o bobl sy'n cyllido'r newid y maent am ei weld. Mae Crowdfunder wedi cyllido syniadau busnes, elusennau, pobl mewn angen, grwpiau cymunedol, clybiau chwaraeon, ymgyrchoedd gwleidyddol a llawer mwy. Mae miloedd o bobl wedi defnyddio Crowdfunder i godi'r arian sydd ei angen arnynt i gyflawni pethau. Gallwch godi arian trwy roddion neu drwy gynnig gwobrau, neu gyda chyfranddaliadau cymuned. Mae grantiau cyllidwyr ar gael ar gyfer rhoi hwb ychwanegol o gyllid. Er mwyn cael rhagor o wybodaeth ewch i: https://www.crowdfunder.co.uk  
[**Earth Ways**](https://earth-ways.com/)  
Cafodd platfform cyllido torfol Earth Ways ei greu i helpu i godi arian at brosiectau sy'n hybu tair egwyddor foesegol allweddol: Gofalu am y Ddaear, Gofalu am Bobl a Thegwch i Bawb. Mae gofalu am y ddaear yn cyfeirio at weithgareddau sy'n diogelu'r pridd, cadw'r aer a dŵr yn lân, gwarchod bioamrywiaeth, a chadw ynni ac adnoddau naturiol. Mae Gofalu am Bobl yn ymwneud ag iechyd a lles, maethu gyda bwyd da, dysgu gydol oes, ymddiriedaeth, parch, a gwaith ystyrlon. Mae Tegwch i Bawb yn pwysleisio dosbarthu adnoddau yn gyfiawn, rhwydweithio a chydweithredu, lleihau prynwriaeth, ac ailystyried syniadau o dwf, cynnydd a datblygu. Mae angen i unrhyw ymgyrch rydych yn dymuno ei chyflwyno weithio i helpu o leiaf un o'r gwerthoedd moesegol ac ni allant ddylanwadu'n negyddol ar unrhyw un ohonynt.

Er mwyn cael rhagor o wybodaeth ewch i: <https://earth-ways.com>  
[**EveryClick**](https://www.everyclick.com/)  
Mae EveryClick yn gwmni technoleg a chodi arian arobryn. Caiff y ffioedd eu cadw gan bartner talu, sef Technology Trust. Sefydliad er elw yw EveryClick sy'n creu refeniw o'i wefan siopa a chymharu prisiau Give as you Live, sy'n caniatáu i ddefnyddwyr godi arian wrth siopa ar y we. Mae'n cadw hanner comisiwn y masnachwr i ddatblygu'r platfform siopa ac i wella profiad y defnyddiwr. Nod Give as you Live yw darparu ffrydiau refeniw newydd i elusennau, heb godi taliadau ar yr elusen neu'r cefnogwr, gan ddefnyddio comisiwn y masnachwr.

[Er mwyn cael rhagor o wybodaeth ewch i](file:///\\cleartranslations\Client%20Data\Gwaith%20DVX\Cyfoeth%20Naturiol%20Cymru\2022%2003\28%20Update%20March%20%20NRWN%20305191.A.00381\Prosiect\Er%20mwyn%20cael%20rhagor%20o%20wybodaeth%20ewch%20i): <https://www.everyclick.com>  
  
[**Givey**](https://www.givey.com/)  
Mae Givey yn sefydliad er elw sy'n codi ffioedd i dalu cost prosesu trafodion a gweithredu ei blatfform cyllido torfol. Meddai Givey: “Rydym yn hyrwyddo elusennau bach i ganolig eu maint, mae gennym ethos o dryloywder, a chredwn mewn defnyddio technoleg i helpu elusennau i godi mwy o arian.”

Er mwyn cael rhagor o wybodaeth ewch i: <https://www.givey.com>  
  
[**GlobalGiving**](https://www.globalgiving.org/nonprofits/)  
GlobalGiving oedd y gymuned cyllido torfol fyd-eang gyntaf a dyma'r un fwyaf o safbwynt cysylltu sefydliadau nid-er-elw, rhoddwyr a chwmnïau mewn mwy na 170 o wledydd. Mae'n sefydliad nid-er-elw ac mae hefyd yn cynnig hyfforddiant a chymorth.

Er mwyn cael rhagor o wybodaeth ewch i: <https://www.globalgiving.org/nonprofits>  
  
[**GoFundMe**](https://uk.gofundme.com/charity-fundraising)  
GoFundMe, a lansiwyd yn 2010, yw'r platfform codi arian cymdeithasol mwyaf yn y byd, sydd wedi codi dros $10 biliwn a mwy hyd yma. Gyda chymuned o 120 miliwn a mwy o roddwyr, mae GoFundMe yn newid y ffordd y mae'r byd yn rhoi. Boed ar gyfer elusen leol, sefydliad rhyngwladol nid-er-elw, neu dim ond unigolyn haeddiannol yn eich ardal, gallwch godi arian yn gyflym ac yn hawdd ar GoFundMe. Defnyddiwch eich ymgyrch GoFundMe ar gyfer prosiectau codi arian neu brosiectau arbennig ar ddiwedd y flwyddyn.

Ceir rhagor o wybodaeth yn: <https://www.gofundme.com/en-gb>  
  
[**Just Giving**](https://www.justgiving.com/)  
Mae Just Giving yn blatfform cyllido torfol sy'n cyflawni pethau da! Cenhadaeth Just Giving yw sicrhau bod pob achos da yn cael ei gyllido. Ers ei sefydlu yn 2000, mae Just Giving wedi helpu 450,000 o elusennau ledled y bydd i godi $5 biliwn a mwy at achosion da. Gellir codi arian at unrhyw beth sy'n cael effaith gadarnhaol ar unigolion, ar gymunedau ac ar yr amgylchedd.

Gellid dod o hyd i ragor o wybodaeth yn: <https://www.justgiving.com/>

**[Rhaglen Datblygu Cymru Localgiving ar gyfer elusennau a grwpiau cymunedol](http://join.localgiving.org/wales)**Ledled y DU, dros y ddeng mlynedd diwethaf, mae Localgiving wedi helpu dros 7,000 o sefydliadau elusennol i godi £35 miliwn a mwy ar-lein. Yng Nghymru, mae Localgiving yn cefnogi dros 350 o elusennau, a grwpiau cymunedol yn benodol drwy raglen benodedig ar gyfer Cymru. A oes gennych ddiddordeb mewn creu ffrydiau incwm cynaliadwy, datblygu eich sylfaen gefnogaeth a chodi arian anghyfyngedig ar gyfer costau craidd? Mae codi arian ar-lein yn hawdd iawn a hynod ddarbodus. Mae'n cyfeirio at roddion a godir ar y rhyngrwyd, a bydd Localgiving yn rhoi tudalen roddion ar-lein i'ch sefydliad ar-lein, ynghyd â chymorth am ddim i annog rhoddwyr a chodwyr arian. Mae Localgiving yn cynnig 25% o ostyngiad ar y tâl aelodaeth i sefydliadau sy'n gweithio yng Nghymru ac sy'n dwyn budd iddi. Mae hyn yn lleihau'r gost i £72 yn unig ar gyfer rhaglen sy'n cynnwys y canlynol:

* Blwyddyn o aelodaeth rad ac am ddim i Localgiving (sy'n werth £96 fel arfer) ar gyfer grwpiau gwirfoddol a chymunedol lleol. Mae hyn hefyd yn rhoi mynediad i bob grŵp at gymorth rhodd, sef 25% ychwanegol, ar ei holl roddion, p'un a yw’n elusen gofrestredig ai peidio.
* Cyfleoedd am gyllid cyfatebol, grantiau a gwobrau gydol y flwyddyn – gweler [https://localgiving.org/about/campaigns](https://localgiving.org/about/campaigns%20%20)  am fwy o wybodaeth am y gwahanol ymgyrchoedd cyllid cyfatebol.
* Pecyn o hyfforddiant ar gyfer codi arian ar-lein, a chymorth un-i-un gan aelod tîm Localgiving lleol a phenodedig i helpu i gynnal ymgyrchoedd ar-lein er mwyn codi arian ar gyfer anghenion penodol.

Os hoffech ymuno â Localgiving, defnyddiwch y cod WALES72 yn ystod y cam talu: [join.localgiving.org/wales](http://join.localgiving.org/wales)

Rhowch wybod i Reolwr Datblygu Cymru Localgiving, Lauren Swain, os oes gennych unrhyw gwestiynau, neu os hoffech drafod hyn ymhellach. Gellir cysylltu â hi ar [lauren@localgiving.org](mailto:lauren@localgiving.org) neu drwy ffonio 07808889672  
  
[**PayPal Giving Fund**](https://www.paypal.com/gb/givingfund/home)  
Mae PayPal Giving Fund yn rhoi mynediad i elusennau o bob maint i raglenni rhoi gan gwsmeriaid ar draws PayPal, eBay a mwy. Sefydliad cofrestredig nid-er-elw yw PayPal Giving Fund sy'n codi arian newydd at elusennau trwy dechnoleg. Gellir cymryd rhan yn PayPal Giving Fund am ddim, ac mae'r wefan yn darparu adroddiadau ar roddion a rhoddwyr, yn darparu derbynebau treth, yn cydgasglu rhoddion ar gyfer dosbarthiadau electronig misol, ac yn ymdrin â gofynion cofrestru cyfreithiol.

Gellid dod o hyd i ragor o fanylion yn: https://www.paypal.com/uk/webapps/mpp/givingfund/home  
  
[**TheBigGive**](https://www.thebiggive.org.uk/)   
Mae The Big Give yn galluogi pobl i ddarganfod elusennau a phrosiectau o ddiddordeb a rhoi arian iddynt yn hawdd. Yn ogystal ag ymgyrchoedd cyllid cyfatebol, mae hefyd yn darparu nifer o wasanaethau eraill i helpu elusennau, unigolion a dyngarwyr i gysylltu â'i gilydd a chodi mwy o arian ar-lein. Cynorthwyir The Big Give gan [reed.co.uk](http://www.reed.co.uk/), sy'n helpu i ddarparu gwasanaeth darbodus i elusennau sy'n ceisio codi arian, dyngarwyr sy'n dymuno cynyddu eu rhoddion, ac unigolion sy'n dymuno rhoi arian ar-lein.

Gellir dod o hyd i ragor o fanylion yn: <https://donate.thebiggive.org.uk/>  
  
[**Total Giving**](http://www.totalgiving.co.uk/)  
Mae Total Giving yn blatfform codi ar-lein rhad ac am ddim ar gyfer elusennau, ac mae 10,000+ o elusennau yn y DU wedi'u cofrestru. Bydd yr holl arian a roddir yn mynd at eich elusen ar unwaith ac yn uniongyrchol. Nid oes unrhyw daliadau cofrestru na thaliadau parhaus, ac mae'r platfform yn gallu derbyn rhoddion mewn 137 o fathau o arian cyfred.

Gellir dod o hyd i ragor o wybodaeth yn: <https://www.totalgiving.co.uk>

[**Wonderful**](https://wonderful.org/)  
Mae Wonderful yn sefydliad nid-er-elw a gynhelir gan wirfoddolwyr ac a gyllidir yn gyfan gwbl gan nawdd corfforaethol gan fusnesau dyngarol, sy'n gwarantu nad yw elusennau, codwyr arian a noddwyr yn talu dim byd o gwbl am gynnal ymgyrchoedd cyllido torfol.

Gellir dod o hyd i ragor o fanylion yn: <https://wonderful.org>

**Elusennau, Ymddiriedolaethau a Sefydliadau**

[**Sefydliad ASDA**](https://www.asdafoundation.org/)

* Mae Sefydliad Asda yn cefnogi sefydliadau bach ar lawr gwlad mewn sawl ffordd trwy gydol y flwyddyn. Gan weithio gyda Hyrwyddwyr Cymunedol Asda yn y siop, rydym yn gallu gweithio gydag ystod o sefydliadau a grwpiau ar brosiectau cymunedol lleol amrywiol. Isod, nodir y gwahanol ffyrdd rydyn ni'n cefnogi cymunedau:
* [Rhoi tocynnau gwyrdd](https://www.asdafoundation.org/foundation-grants)
* Grant Ymrymuso Cymunedau Lleol
* Grant Dechrau Gwell Dan 18
* [Cyllid cyfatebol](https://www.asdafoundation.org/foundation-grants)
* [Argyfwng](https://www.asdafoundation.org/foundation-grants)
* [Partneriaethau](https://www.asdafoundation.org/foundation-grants)

Gellir dod o hyd i ragor o fanylion yn: <https://www.asdafoundation.org>

[**Cronfa Gymunedol Aviva**](https://www.avivacommunityfund.co.uk/start-crowdfunding)

Ym mis Mawrth 2020, gwnaethom ymateb i’r argyfwng a oedd yn dod i’r amlwg trwy ehangu ein categorïau i gefnogi’r rhai a oedd mwyaf mewn angen ar frig y pandemig. Mae hwn yn un enghraifft yn unig o sut y gall digwyddiadau annisgwyl droi bywydau pobl ben i waered. Rydym yn gwybod bod gennym ffordd hir i fynd o hyd, ond wrth i’r gymdeithas ddechrau llywio normal newydd, rydym eisiau canolbwyntio ein hymdrechion ar adeiladu dyfodol mwy llachar a mwy cynaliadwy ar gyfer pobl a’r cymunedau maent yn byw ynddynt. Dyna pam rydym yn mireinio ein themâu cyllido o amgylch dau brif faes:

Gweithredu ar yr hinsawdd: Hyrwyddo cymunedau iach a llewyrchus trwy atal, paratoi ar gyfer, ac amddiffyn yn erbyn effeithiau newid yn yr hinsawdd

Llesiant ariannol: Helpu pobl i gymryd rheolaeth o’u llesiant trwy roi’r offer iddynt fod yn fwy annibynnol yn ariannol ac yn barod ar gyfer unrhyw beth

Mae’n rhaid i brosiectau fod yn codi arian i helpu:

Datblygu dull, cynnyrch neu dechnoleg newydd; neu

weithredu menter neu gynllun newydd neu dreialu cynllun newydd; neu

ehangu gwasanaethau sy’n bodoli eisoes i faes neu grŵp buddiolwyr newydd; neu

addasu gwasanaethau i ddiwallu anghenion heddiw heb beryglu rhai cenedlaethau’r dyfodol

Mae’n rhaid i’r holl fuddiolwyr fod yn y DU.

Am fwy o wybodaeth, ewch i wefan Cronfa Gymunedol Aviva: <https://www.avivacommunityfund.co.uk>

**[Sefydl](http://www.bernardsunley.org/)****[i](http://www.bernardsunley.org/)****[ad Elusennol](http://www.bernardsunley.org/)****[Bernard Sunley](http://www.bernardsunley.org/)**

Mae [Sefydliad Elusennol Bernard Sunley](http://www.bernardsunley.org/funding-policy.html) yn sefydliad grantiau teuluol sy'n cefnogi elusennau cofrestredig yng Nghymru a Lloegr. Mae'n dyfarnu ychydig dros £3.5 miliwn y flwyddyn i brosiectau cyfalaf sy'n cyflawni ffocws cymunedol go iawn neu sy'n darparu cyfleusterau i gefnogi'r bobl hynny sydd mewn angen. Ceir pedwar categori gwahanol o grantiau – cymuned, addysg, iechyd, a lles cymdeithasol. Mae'r sefydliad yn cynnig tair lefel o grantiau, ond nid yw’n ariannu prosiectau’n llawn. Mae yna grantiau mawr o £20,000 ac uwch a grantiau canolig o hyd at £20,000 ar gyfer prosiectau sy'n costio dros £100,000, a grantiau bach o £5,000 a llai ar gyfer prosiectau sy'n costio £100,000 a llai. Grantiau bach yw mwyafrif y rhoddion. Unwaith y byddant wedi'u cwblhau, disgwylir y bydd prosiectau'n hunangyllidol. Dylid gwneud cais ar-lein drwy'r wefan – [www.bernardsunley.org](http://www.bernardsunley.org).

[**Grantiau Datrysiadau Bioamrywiaeth**](http://biodiversitysolutions.org.uk/conservation-work/)

Menter gymdeithasol yw Biodiversity Solutions a'i gylch gwaith a bennir yw defnyddio unrhyw arian dros ben ar gyfer prosiectau sy'n hybu gwybodaeth am faterion bywyd gwyllt yng Ngorllewin Cymru neu'n cyfrannu at gadwraeth yn yr ardal. Mae grantiau hyd at £500 a chaiff ceisiadau eu hasesu'n rheolaidd. Awgrymir y dylid gwneud cais rhagarweiniol, gan amlinellu syniadau, cyn gwneud cais manwl. Nid oes ffurflen gais, ond darpeir canllaw ymgeisio yn http://biodiversitysolutions.org.uk/conservation-work/grants-and-funding [a](mailto:a). I drafod eich syniad prosiect, cysylltwch â [mail@biodiversitysolutions.org.uk](mailto:mail@biodiversitysolutions.org.uk).

[**Cronfa Gymunedol Sefydliad Bluestone**](http://www.pavs.org.uk/funding/index.htm)

Mae’r gronfa ar gau ar hyn o bryd – ewch i’r wefan am fwy o wybodaeth: <https://www.pavscovid19.org.uk/help-for-organisations/funding-support-for-groups>

Sefydlwyd Cronfa Gymunedol Sefydliad Bluestone yn 2017 mewn partneriaeth â Chymdeithas Gwasanaethau Gwirfoddol Sir Benfro i gynnig cymorth ariannol gyda chostau prosiectau, mentrau a gwirfoddoli cymunedol ledled Sir Benfro.

Mae Cronfa Gymunedol Sefydliad Bluestone yn cynnig cyllid i'r canlynol:

* Prosiectau economaidd a fydd yn meithrin entrepreneuriaeth ac yn gwella cyfleoedd am gyflogaeth a datblygiad
* Prosiectau sy'n codi ymwybyddiaeth amgylcheddol trwy addysg a rhaglen wirfoddoli
* Prosiectau cymdeithasol sy'n mynd i'r afael ag effeithiau amddifadedd a thlodi, gyda phwyslais arbennig ar ieuenctid

Rhoddir blaenoriaeth i sefydliadau sy'n dangos eu bod yn barod i helpu eu hunain. Gall grwpiau wneud cais am grantiau o £500 hyd at £2,500. I ofyn am gopi o'r pecyn ymgeisio, neu i drafod cais posibl, cysylltwch â rhywun yn Nhîm Cefnogi'r Trydydd Sector yng Ngwasanaethau Gwirfoddol Sir Benfro ar (01437) 769 422, neu e-bostiwch: [development@pavs.org.uk](mailto:development@pavs.org.uk).

[**Ymddiriedolaeth** **Bodfach**](http://www.bodfachtrust.org.uk/index.php)

Mae Ymddiriedolaeth Bodfach yn ymddiriedolaeth deuluol sydd wedi'i lleoli yn Sir Drefaldwyn yng Nghanolbarth Cymru. Mae'r ymddiriedaeth yn dyfarnu grantiau i elusennau yng Nghanolbarth Cymru a'r gororau, ac yn aml mae hefyd yn cymryd rhan weithredol yn eu gwaith. Mae’r gronfa bellach ar agor i geisiadau ac yn cau ar 22/09/2022.

Bydd yn ofynnol i elusennau anfon copïau caled o geisiadau a darparu manylion am amcanion ei elusen, ei sefyllfa ariannol (wedi'i ategu gan gyfrifon), sector y gymuned y mae'n dwyn budd iddo, y swm y ceisir amdano, a'r gweithgareddau sy'n destun y cynnig, neu'r cyfleusterau cysylltiedig, y mae'n bwriadu eu darparu.

Yn gyffredinol, dyfernir grantiau o lai na £500, ac mae'r ymddiriedolwyr yn awyddus tu hwnt i gefnogi sefydliadau llai. Am fwy o wybodaeth, ewch i: <https://www.bodfachtrust.org.uk> neu e-bostiwch [trust@bodfach.com](mailto:trust@bodfach.com) neu ffoniwch 07880 786573.

[**Cronfa** **Gymunedol Estyniad Bank**](https://www.grantscape.org.uk/fund/burbo-bank-extension-community-fund/)

Mae grantiau ar gael i amrywiaeth o sefydliadau nid-er-elw ar gyfer prosiectau cymunedol ac amgylcheddol newydd neu bresennol sy'n dwyn budd i breswylwyr lleol yn Sir Ddinbych, Sir y Fflint, y Wirral a Sefton. Sefydlwyd Cronfa Gymunedol Estyniad Burbo Bank gan Ørsted, y cwmni sy'n gyfrifol am y fferm wynt newydd ar y môr ym Mae Lerpwl. Bydd y gronfa'n darparu hyd at £225,000 bob blwyddyn am y 25 mlynedd nesaf (2015–2040); bydd grantiau bach gwerth £500 – £5,000 a phrif grantiau gwerth £5,001 – £20,000. Gwnaethpwyd newidiadau dros dro i'r meini prawf yn sgil COVID-19, ac nid yw'n ofynnol cael cyllid cyfatebol ar gyfer y rownd bresennol (dyddiad cau 13.04.2022). Gall y cyllid gefnogi gwelliannau i adeiladau cymunedol, prosiectau amgylcheddol megis gwella parciau a mannau agored, a phrosiectau bywyd gwyllt, gan gynnwys gwelliannau i gynefinoedd morol ac arfordirol. Y ddau ddyddiad cau nesaf ar gyfer ceisiadau yw 13 Ebrill 2022, wedi’i ddilyn gan 21 Medi 2022. Ceir mwy o wybodaeth a map rhyngweithiol sy'n dangos yr ardal o fudd ar [wefan](http://www.grantscape.org.uk/fund/burbo-bank-extension-community-fund/) GrantScape :<https://www.grantscape.org.uk/fund/burbo-bank-extension-community-fund> neu drwy anfon neges e-bost i: [bbecf@grantscape.org.uk](mailto:bbecf@grantscape.org.uk).

[**Cronfa Gymunedol Wledig Calor**](https://communityfund.calor.co.uk/)

Mae’r gronfa hon wedi cau ar hyn o bryd, ewch i’r wefan i gael rhagor o ddiweddariadau: <https://communityfund.calor.co.uk>

Lansiwyd Cronfa Gymunedol Wledig Calor yn 2017 gyda’r uchelgais i gefnogi prosiectau mewn cymunedau gwledig, gan droi syniadau mawr yn realiti. Mae'r gronfa'n cynnig tair lefel o gyllid, yn dibynnu ar faint y prosiectau. Byddwn yn dyfarnu 11 grant gwerth £5,000, chwe grant gwerth £2,500, a phum grant gwerth £1,000 i'r prosiectau cefn gwlad sy'n ennill. Hyd yn oed os na fyddwch yn ennill, bydd pob prosiect sy'n cyrraedd y rownd derfynol yn derbyn £500.

Os hoffech dderbyn hysbysiad pan fydd y gronfa’n agored i geisiadau yn 2022, cofrestrwch eich manylion yn: <https://communityfund.calor.co.uk/user/sign_up>

**[Ymddiriedolaeth YMCA Caerdydd (1910)](https://www.1910trust.co.uk/)**Bydd y Sefydliad yn ystyried ceisiadau am grantiau gan sefydliadau gwirfoddol, sefydliadau elusennol ac unigolion gwerth hyd at £5,000. Mae'r ymddiriedolwyr yn nodi mai rhanbarth De Cymru fydd yr ardal graidd y bydd yr Ymddiriedolaeth yn ei gwasanaethu. Mae Ymddiriedolaeth 1910 yn gyllidwr sy'n ‘canolbwyntio ar ganlyniadau’. O ganlyniad, bydd yn rhaid i'r sefydliadau hynny y mae'r ymddiriedolaeth yn eu hariannu ddangos sut mae'r grant wedi gwneud gwahaniaeth i'r bobl y maent yn eu cefnogi. Fel arfer, dyfernir grantiau ar gyfer gwariant cyfalaf.

Bydd angen i bob cais am grant sicrhau un neu fwy o'r canlyniadau canlynol:

1. Gwella safon bywyd pobl ifanc, grwpiau neu gymunedau.
2. Hybu cynhwysiant mewn cymunedau.
3. Sicrhau bod pobl ifanc ac oedolion sy'n agored i niwed yn derbyn cymorth neu eu bod yn cael eu helpu i gael cymorth.
4. Hybu llesiant meddyliol, corfforol ac emosiynol unigolion, neu grwpiau sy'n agored i niwed.
5. Darparu llety cefnogi diogel i'r bobl hynny sy'n ddigartref.

Gellir dod o hyd i ffurflenni cais ar gyfer cyllid, a chymhwysedd ar gyfer gwneud cais, ar

[wefan newydd: https://1910trust.co.uk Ymddiriedolaeth YMCA Caerdydd (1910).](\\\\cleartranslations\\Client Data\\Gwaith DVX\\Cyfoeth Naturiol Cymru\\2022 03\\28 Update March  NRWN 305191.A.00381\\Prosiect\\wefan newydd: https:\\1910trust.co.uk Ymddiriedolaeth YMCA Caerdydd (1910).)

**[Ceredigion – Cynllun Grant Cymunedol](http://www.ceredigion.gov.uk/English/Business/Funding-Grants/Community-Grants/Pages/default.aspx)**

Mae cymorth ariannol ar gael i grwpiau gwirfoddol a chymunedol yng Ngheredigion i gefnogi prosiectau a fydd er budd y gymuned leol. Mae grantiau cyfalaf gwerth hyd at 50% o gost y prosiect, gyda grant hyd at uchafswm o £25,000, a grantiau refeniw hyd at 25% o gost y prosiect hyd at uchafswm o £10,000 ar gael i grwpiau cymunedol, cynghorau cymuned, neu gymdeithasau chwaraeon a chwarae gwirfoddol dilys sydd â'r nod o wella a chynyddu'r amrediad o gyfleusterau, gweithgareddau a chyfleoedd yng Ngheredigion (yn amodol ar y cyllid sydd ar gael). Am fwy o wybodaeth a dyddiadau cau ar gyfer cyflwyno cais, ewch i [http://www.ceredigion.gov.uk/busnes/cyllid-a-grantiau/grantiau-cymunedol/](http://www.ceredigion.gov.uk/business/funding-grants/community-grants/) neucysylltwch â [grantiaucyllid@ceredigion.gov.uk](mailto:financegrants@ceredigion.gov.uk)  
  
[**Ymddiriedolaeth Elusennol Chapman**](https://www.chapmancharitabletrust.org.uk/apply)

Mae grantiau ar gael ar gyfer elusennau cydnabyddedig yng Ngogledd Cymru ar gyfer gwaith newydd yn unrhyw un o'r tri maes canlynol: hygyrchedd y celfyddydau, lles corfforol a meddyliol, a'n hamgylchedd naturiol. Mae gan yr ymddiriedolaeth tua £250,000 i'w rhoi mewn grantiau bob blwyddyn, ac mae grantiau fel arfer rhwng £1,000 a £2,000. Mae'r ymddiriedolwyr yn cwrdd ddwywaith y flwyddyn, ym mis Mawrth a mis Medi, a bydd ceisiadau sy’n cyrraedd cyn dechrau’r misoedd hynny yn cael eu hystyried yn y cyfarfod perthnasol. Am fwy o wybodaeth a ffurflen gais ar-lein, ewch i wefan yr ymddiriedolaeth: [https://www.chapmancharitabletrust.org.uk/](%20https://www.chapmancharitabletrust.org.uk/).

**[The Chestnut Fund](https://www.tcv.org.uk/communities/join-community-network/the-chestnut-fund/)**

Mae'r Chestnut Fund yn elusen annibynnol. Mae'n sicrhau bod grantiau ar gael i annog a galluogi grwpiau cymunedol i gynnal gweithgareddau cadwraeth. Gweinyddir y grantiau gan wirfoddolwyr cadwraeth. Mae’r grantiau’n disgyn i ddau gategori - grantiau ‘cychwyn busnes’ a grantiau ‘cymorth’.

**Grantiau sefydlu**

Mae'r rhain ar gyfer grwpiau heb unrhyw arian pan gânt eu sefydlu'n gyntaf ac maent ar gael i grwpiau sydd yn eu blwyddyn gyntaf o fodolaeth. Bydd y grant yn eu galluogi i ddechrau ar waith ymarferol a bydd yn talu'r costau gweinyddol, e.e. postio, cyhoeddusrwydd, llogi ystafelloedd cyfarfod, biliau ffôn a/neu flwyddyn gyntaf Aelodaeth Rhwydwaith Cymunedol y Gwirfoddolwyr Cadwraeth ynghyd â ffioedd yswiriant. Dyfernir grantiau hyd at £150.

**Grantiau cymorth**

Mae'r rhain ar gyfer grwpiau nad oes ganddynt arian ar gyfer offer, cyfarpar a hyfforddiant. Rhoddir ffafriaeth at adnoddau a ddewisir o ffynonellau'r Gwirfoddolwyr Cadwraeth. Mae'r grant hwn ar gael i bob grŵp, waeth pa mor hir y cawsant eu cyfansoddi. Gall grwpiau yn eu blwyddyn gyntaf wneud cais am y grant cychwyn busnes a'r grant cymorth. Dyfernir grantiau hyd at £350.

Gellir dod o hyd i ffurflen ymgeisio The Chestnut Fund yma: <https://www.tcv.org.uk/wp-content/uploads/2012/03/chestnut_app.doc> ac mae’n cynnwys y meini prawf ymgeisio.

Am fwy o wybodaeth, cysylltwch â'r Gweinyddwr Rhwydwaith Cymunedol ar 01302 388 885 neu anfonwch e-bost i [local-groups@tcv.org.uk.](mailto:local-groups@tcv.org.uk)

Mae pwyllgor The Chestnut Fund yn cyfarfod bob chwech wythnos i drafod ceisiadau newydd.

**[Ymddiriedolaeth Elusen](https://www.cla.org.uk/events/cla-charitable-trust)****[nol CLA](https://www.cla.org.uk/events/cla-charitable-trust)**

Mae Ymddiriedolaeth Elusennol CLA yn cefnogi sefydliadau elusennol sy'n cyrchu buddion Cefn Gwlad i ddilyn iechyd a llesiant pobl ac i ddarparu cyfleoedd ar gyfer addysg am gefn gwlad. Y grwpiau blaenoriaeth yw plant a phobl ifanc, sydd dan anfantais yn ariannol, yn gorfforol, yn feddyliol, neu o ardaloedd o amddifadedd.

Mae amcanion yr Ymddiriedolaeth yn cynnwys y canlynol:

* Hyrwyddo iechyd a llesiant corfforol a meddyliol pobl, trwy gymorth ariannol elusennau, sefydliadau nid-er-elw a mentrau cymdeithasol sy'n darparu mynediad, cyfleoedd hamdden ac addysgol yng nghefn gwlad ac o'i gwmpas.
* Hyrwyddo ac annog addysg mewn ffermio cynaliadwy, cynhyrchu bwyd a rheoli tir gwledig.

Maint y grant yw £4,000 ar gyfartaledd gyda chanolbwynt ar brosiectau llai lle bydd y grant yn gwneud cyfraniad gwirioneddol i lwyddiant y prosiect. Gall ceisiadau fod ar gyfer costau gweithredu, gwaith prosiect a gwaith cyfalaf. Dylid dangos tystiolaeth o'r angen. Nid yw grantiau ar gyfer unigolion, cyllid ôl-weithredol a gwyliau anaddysgol yn cael eu hystyried.

Am fwy o wybodaeth, anfonwch e-bost i: [charitabletrust@cla.org.uk](mailto:charitabletrust@cla.org.uk) neu ewch i https://www.cla.org.uk/about-cla/charitable-trust/ i gael rhagor o wybodaeth ac i lawrlwytho ffurflen gais.

**[Ymddiriedolaeth Adfywio’r Meysydd Glo](https://www.coalfields-regen.org.uk/Pages/Category/funding-wales)**

Wedi’i sefydlu yn 1999, mae Ymddiriedolaeth Adfywio’r Meysydd Glo yn elusen genedlaethol a menter gymdeithasol sydd wedi ymroi’n benodol i sicrhau adfywiad cymdeithasol ac economaidd cymunedau ledled y DU a arferai fod yn gymunedau glo, gan fuddsoddi mwy nag £20 miliwn mewn adfywiad cymunedol.

Gall y **Rhaglen Grantiau Cymunedol y Meysydd Glo** yng Nghymruddyfarnu grantiau o rhwng £500 a £7,000 (refeniw neu gyfalaf) i fudiadau cymunedol er mwyn cefnogi prosiectau mewn cymunedau meysydd glo yng Nghymru sy’n creu swyddi, hybu sgiliau, gwella iechyd a llesiant, ceisio gwarchod a gwella cyfleusterau cymunedol, ac sy’n gallu arddangos buddion clir ac uniongyrchol i gymuned maes glo gymwys. Mae Panel Asesu Grantiau Cymru yn cwrdd bedair gwaith y flwyddyn.

Mae nodiadau canllaw a manylion am wardiau cymwys ar gael ar y wefan: <https://www.coalfields-regen.org.uk/wales_support/funding-wales>. Applicants are recommended to contact the Trust on 01495 367680 to discuss their project prior to submitting an enquiry form.

**Grant Cyfarpar Game On**

Mae Game On Wales yn rhaglen a ddarperir gan Ymddiriedolaeth Adfywio’r Meysydd Glo. Nod y Grant Cyfarpar Game On yw cael mwy o bobl ifanc (13–19) o gymunedau meysydd glo Cymru i chwarae campau. Rydym yn cyllido cyfarpar chwaraeon hyd at uchafswm o £500.

• Ffurflen Gais a Nodiadau Canllaw ar gyfer Grant Cyfarpar Game On :

<https://www.coalfields-regen.org.uk/wp-content/uploads/2021/04/Game-On-Gear-Grant-v8-fillable.pdf>

Cysylltwch â’r tîm am sgwrs anffurfiol ynglŷn ag unrhyw un o’r grantiau sydd ar gael yng Nghymru: [wales@coalfields-regen.org.uk neu 01495 367680](file:///\\cleartranslations\Client%20Data\Gwaith%20DVX\Cyfoeth%20Naturiol%20Cymru\2022%2003\28%20Update%20March%20%20NRWN%20305191.A.00381\Prosiect\wales@coalfields-regen.org.uk%20neu%2001495%20367680).

[**Cronfa Buddsoddi Cymunedol – cyllid ar ffurf benthyciad drwy Fuddsoddiad Cymdeithasol Cymru, CGGC**](https://wcva.cymru/cy/cyllid/buddsoddiad-cymdeithasol-cymru/cronfa-buddsoddi-cymunedol/)

Mae'r Gronfa Buddsoddi Cymunedol yn gronfa hirsefydlog sydd wedi rhoi cymorth i ddwsinau o fusnesau cymdeithasol yng Nghymru dyfu drwy ddarparu miliynau o bunnoedd o gyllid buddsoddi cymdeithasol drwy fenthyciadau. Yn brosiect a gafodd ei ariannu gan yr UE yn flaenorol, mae'r Gronfa Buddsoddi Cymunedol bellach yn ei thrydedd iteriad ac mae'n parhau i gynnig benthyciadau drwy'r cronfeydd o arian a ad-dalwyd o'r buddsoddiadau a wnaed fel rhan o'r prosiect a ariannwyd gan yr UE yn y lle cyntaf. Felly os ydych yn fusnes cymdeithasol sydd wedi'i leoli yng Nghymru a'ch bod am ehangu, tyfu'ch gallu i greu incwm neu brynu ased, yna gallai benthyciad gan y Gronfa Buddsoddi Cymunedol eich helpu. Ein nod yw benthyca pan na fydd eraill yn fodlon gwneud hynny; gan hynny, mae ein parodrwydd i dderbyn risg, a'n prisiau, yn adlewyrchu'r dull gweithredu hwnnw.

Mae benthyciadau gwerth rhwng £50,000 i £250,000 ar gael gan y Gronfa Buddsoddi Cymunedol gyda chyfradd llog awgrymedig o tua 7%.

Os oes gennych ddiddordeb yn opsiynau buddsoddi cymdeithasol Cyngor Gweithredu Gwirfoddol Cymru, ffoniwch Matt, Alun neu Rhys am drafodaeth ragarweiniol ar 0300 111 0124 neu e-bostiwch: [sic@wcva.cymru](mailto:sic@wcva.cymru).

Gellir dod o hyd i ragor o wybodaeth yma: <http://www.wcva.org.uk/funding/social-investment-cymru/communities-investment-fund>

**[Cronfa Gymunedol Leol Co-op](https://causes.coop.co.uk/)**

Mae’r gronfa hon wedi cau ar hyn o bryd a dylai ailagor yng Ngwanwyn 2022, ewch i’r wefan i gael rhagor o ddiweddariadau: https://causes.coop.co.uk

Os ydych chi'n grŵp sydd angen cyllid ar gyfer prosiect penodol, gwnewch gais i ddod yn achos Co-op. Bydd grantiau'n cefnogi prosiectau sy'n gwneud y canlynol:

* galluogi pobl i gael gafael ar fwyd a chydweithredu gyda'i gilydd i fwydo pawb
* helpu i wella llesiant meddyliol pobl
* cynnig cyfleoedd i bobl ifanc ddatblygu sgiliau newydd a gwneud gwahaniaeth yn eu cymuned

Gellir defnyddio cyllid i dalu cyflogau staff neu gostau gweithredu eich prosiect, ond nid i'ch grŵp. Rydym yn dewis achosion newydd ar gyfer ein cymunedau bob 12 mis.

Am ragor o wybodaeth, cysylltwch â [communityteam@coop.co.uk](mailto:communityteam@coop.co.uk) neu ffoniwch 0800 023 4708.

**[Ymddiriedolaeth Elusennol D'Oyly Carte](http://www.doylycartecharitabletrust.org/)**

Mae Ymddiriedolaeth Elusennol D'Oyly Carte yn cyllido Elusennau Cofrestredig sy'n gweithredu yn y DU ym meysydd hybu'r celfyddydau, iechyd a lles meddygol, a gwarchod neu wella'r amgylchedd. Grantiau unigol yw mwyafrif y grantiau gwerth rhwng £500 a £6,000 dros gyfnod o flwyddyn. Dylid gwneud pob cais ar gyfer grant ar-lein ar [www.doylycartecharitabletrust.org](http://www.doylycartecharitabletrust.org), lle gellir lawrlwytho canllawiau llawn yr Ymddiriedolaeth ar wneud cais. Fel arfer, bydd yr Ymddiriedolwyr yn ystyried ceisiadau ym mis Mawrth, mis Gorffennaf a mis Tachwedd. Os bydd angen y ffurflen gais arnoch ar ffurf fwy hygyrch, anfonwch e-bost at [info@doylycartecharitabletrust.org](mailto:info@doylycartecharitabletrust.org).

**[Sefydliad Elusennol DS Smith](https://www.dssmith.com/company/sustainability/our-people/responsible-neighbour/charitable-foundation)  
Mae Sefydliad Elusennol DS Smith yn rhoi cymorth i elusennau sy'n ymwneud â chadwraeth yr amgylchedd a darparu hyfforddiant neu gyfleoedd addysgol. Nod yr elusen yw dyfarnu cyfuniad o roddion bach (gwerth £1,000 neu lai) a rhoddion mwy o faint bob blwyddyn. Mae prosiectau sy'n ymwneud â bioamrywiaeth ac addysg economi gylchol yn cael eu ffafrio. Ceir croeso arbennig i gyfleoedd i ddatblygu partneriaethau aml-flwyddyn gyda detholiad o elusennau allweddol. Am fwy o wybodaeth, ewch i** <https://www.dssmith.com/sustainability/building-strong-foundations/looking-after-people-and-our-communities/responsible-neighbour/charitable-foundation/> **neu cysylltwch â:** [charitablefoundation@dssmith.com](mailto:charitablefoundation@dssmith.com)

[**Ymddiriedolaeth Dulverton**](https://www.dulverton.org/)

Mae Ymddiriedolaeth Dulverton yn dyfarnu grantiau i elusennau cofrestredig yng Nghymru, yr Alban a Lloegr. Mae'r grantiau, sydd ar gyfer blwyddyn unigol, gwerth rhwng £25,000 a £35,000, a rhoddir ffafriaeth i elusennau o faint canolig, sy'n golygu elusennau sydd ag incwm blynyddol o rhwng £200,000 a £3 miliwn. Categorïau presennol yr ymddiriedolaeth yw:

* Cyfleoedd ieuenctid
* Lles cyffredinol
* Cadwraeth
* Treftadaeth
* Kenya ac Uganda (sylwch fod y categori hwn wedi'i gyfyngu i elusennau y mae gan yr ymddiriedolaeth gydberthynas â nhw eisoes)
* Sefydlogrwydd ac Ailadeiladu Rhyngwladol

Cyfleoedd Ieuenctid yw'r categori mwyaf, a'i nod yw cynorthwyo elusennau sy'n helpu plant a phobl ifanc sydd dan anfantais economaidd-gymdeithasol i ddatblygu sgiliau bywyd sy'n eu galluogi i ffynnu. Mae Lles Cyffredinol yn cynorthwyo elusennau sy'n gweithio i gryfhau cydberthnasau teuluol, gweithio gyda throseddwyr cefnogi pobl hŷn i fyw'n annibynnol, cefnogi lles gofalwyr, ac sy'n hyrwyddo cydlyniad cymunedol. Mae'r categori Cadwraeth yn cyllido elusennau sy'n gweithio i gefnogi iechyd a gwydnwch cynefinoedd gwyllt y DU, ac mae'r categori Treftadaeth yn cefnogi datblygiad crefftwaith mewn technegau traddodiadol, yn arbennig lle gallai hynny fod o fudd i grŵp sydd o dan anfantais. Mae'r ymddiriedolwyr yn cyfarfod deirgwaith y flwyddyn i ystyried cynigion grantiau ym mis Chwefror, mis Mehefin a mis Hydref. Nid oes unrhyw derfynau amser na dyddiadau cau a derbynnir ceisiadau drwy gydol y flwyddyn, er bod yr ymddiriedolaeth yn argymell cyflwyno ceisiadau 2-3 mis cyn dyddiad y cyfarfod.

Gellir dod o hyd i ragor o wybodaeth yn: <https://www.dulverton.org/>

**Cynllun Cyllido Trydydd Sector Amgylcheddol** [**Dŵr Cymru**](https://corporate.dwrcymru.com/en/community/environment/our-projects/biodiversity-fund)

Yn dilyn cyhoeddiad cynllun bioamrywiaeth statudol Dŵr Cymru, ‘Neilltuo amser ar gyfer natur 2020’, bydd y cwmni yn parhau i wneud cyllid ar gael i gefnogi mentrau a fydd yn ehangu bioamrywiaeth ar ein safleoedd ac yn y gymuned ehangach, ac felly’n cefnogi ein swyddogaethau.

Rydym yn gwahodd ceisiadau gan sefydliadau nid-er-elw i weithredu fel partner cyflawni a gwella bioamrywiaeth yn ogystal â’r amgylchedd naturiol. Nid oes dyddiad cau ar gyfer cynigion prosiect – byddant yn cael eu hystyried tan bod y cyllid wedi’i ddyrannu’n llawn. Mae’r panel yn cyfarfod bob chwarter.

Cysylltwch â’r Cynghorydd Ecoleg a Bioamrywiaeth yn Dŵr Cymru (Biodiversity@dwrcymru.com) i fynegi eich diddordeb mewn gwneud cais am gymorth ariannol i gyflawni prosiect.

Gellir dod o hyd i wybodaeth bellach yma: https://corporate.dwrcymru.com/cy-gb/community/environment/our-projects/biodiversity-fund

**[Ymddiriedolaeth Ernest Cook](https://ernestcooktrust.org.uk/grants/apply-here/)**

Bob blwyddyn, mae'r Ymddiriedolaeth yn cyfrannu tua £2 filiwn o arian a gynhyrchir trwy incwm o'n hystadau a'n buddsoddiadau. Fel arweinwyr yn y sector ‘dysgu o’r tir’, rydym wedi ymrwymo i hyrwyddo dysgu ar y tir i gynulleidfa eang. Mae'r potensial ar gyfer twf yn bwydo ein hawydd i greu cysylltiadau a chydweithrediadau newydd gyda'r rhai sy'n rhannu'n gweledigaeth o gymdeithas sy'n ymgysylltu'n fwy amgylcheddol. Mae amryw o gynlluniau grant ar gael, rydym yn croesawu eich diddordeb a'ch cyfranogiad mewn prosiectau cyfredol a phrosiectau sydd ar ddod, gan nodi cyfnod newydd ym mywyd gwaith pwysig yr Ymddiriedolaeth.

* **Cynllun Dylanwadwyr Gwyrdd** - lansiwyd haf 2020, nid oes modd gwneud cais ar hyn o bryd oherwydd capasiti llawn. Am wybodaeth bellach cysylltwch â [greeninfluencers@ernestcooktrust.org.uk](mailto:greeninfluencers@ernestcooktrust.org.uk).
* **Cydweithrediad OWL** - lansiwyd hydref 2020, mae ceisiadau ar gau ar hyn o bryd oherwydd capasiti llawn. Am wybodaeth bellach cysylltwch â [owlcollaboration@ernestcooktrust.org.uk.](mailto:owlcollaboration@ernestcooktrust.org.uk)
* [**Popeth yn yr Awyr Agored**](https://ernestcooktrust.org.uk/what-we-do/everything-outdoors/#schools) - Rhaglenni ar gyfer plant a phobl ifanc mewn ysgolion a'r gymuned, ar gyfer canlyniadau addysgol, proffesiynol a bywyd gwell. Mae hyn yn cynnwys cyfleoedd amrywiol i gael pobl ifanc yn yr awyr agored. I gael mwy o wybodaeth, cysylltwch â [learning@ernestcooktrust.org.uk](mailto:learning@ernestcooktrust.org.uk).
* **Yr Ystad Ddysgu** - yn lansio'n fuan. I gael mwy o wybodaeth, cysylltwch â [learningestate@ernestcooktrust.org.uk](mailto:learningestate@ernestcooktrust.org.uk).

Ceir rhagor o fanylion yn: <https://ernestcooktrust.org.uk/grants/apply-here>

**[Sefydliad Esmée Fairbairn – Ein Byd Naturiol](https://esmeefairbairn.org.uk/)**

Nod Sefydliad Esmée Fairbairn yw gwella'n byd naturiol, sicrhau dyfodol tecach, a chryfhau cysylltiadau cymunedau yn y DU. Rydym yn rhoi grantiau anghyfyngedig, craidd a phrosiect ar gyfer gwaith elusennol yn y DU. Mae 66% o'n grantiau gweithredol ar gyfer costau craidd, neu yn anghyfyngedig. Mae'r rhan fwyaf o'n grantiau am dair blynedd (54%) neu'n hwy na thair blynedd (32%).

Er mwyn ein helpu i wella'n byd naturiol, mae'r sefydliad yn agored i geisiadau ar gyfer gwaith y bydd yn ein helpu i gyflawni ein nodau o sicrhau'r canlynol: diogelu a gwella iechyd a chynefinoedd rhywogaethau; bwyd cynaliadwy a moesegol; dŵr glân ac iach. Os hoffech ragor o fanylion, ewch i'r wefan: <https://esmeefairbairn.org.uk/>

Mae Sefydliad Esmée Fairbairn hefyd yn darparu cymorth buddsoddi cymdeithasol, gan wneud eu buddsoddiad cyntaf yn 1997. Ers hynny, rydym wedi ffurfioli a thyfu ein buddsoddiad cymdeithasol. Rydym wedi gwneud dros 150 o fuddsoddiadau cymdeithasol trwy ein cronfa buddsoddi cymdeithasol o £45 miliwn, y mae'r enillion yn cael eu hailgylchu. Rydym yn cefnogi sefydliadau sy'n ceisio creu effaith, sy'n cyd-fynd â'n nodau effaith, yn ogystal â chefnogi syniadau a seilwaith newydd a fyddai o fudd i'r farchnad buddsoddi cymdeithasol. Rydym yn gweithredu dull ‘effaith-gyntaf’ ac yn ceisio ysgogi sefydliadau dylanwadol gyda’n cyllid. Dechreuwn gyda'r angen cymdeithasol a theilwra ein buddsoddiad: addasu a dewis yr offerynnau ariannol sydd fwyaf priodol.

Ein nod yw gweithio ar lefel bortffolio: llunio portffolio i hyrwyddo ein nodau effaith: <https://esmeefairbairn.org.uk/our-aims/>.

Am ragor o wybodaeth, cysylltwch â [info@esmeefairbairn.org.uk](mailto:info@esmeefairbairn.org.uk).

**The February Foundation**   
Mae'r February Foundation yn dyfarnu grantiau i amrediad o elusennau a gweithgareddau elusennol yn unol â'i bolisi ar gyfer rhoi grantiau. Mae'r Sefydliad yn darparu cymorth ar gyfer costau prosiectau, costau craidd, neu gostau cyfalaf. Mae'r broses ymgeisio'n syml, ac mae'n well gan y sefydliad bod ceisiadau'n cael eu cyflwyno drwy e-bost er mwyn lleihau costau postio i ymgeiswyr, bod yn gyfrifol o safbwynt yr amgylchedd, a chynnal ymatebolrwydd y sefydliad. Mae rhestr o waharddiadau o ran wneud cais ar gael ar [y wefan](file:///\\cleartranslations\Client%20Data\Gwaith%20DVX\Cyfoeth%20Naturiol%20Cymru\2022%2003\28%20Update%20March%20%20NRWN%20305191.A.00381\Prosiect\y%20wefan): <https://www.thefebruaryfoundation.org>. Nid oes unrhyw ffurflenni cais i'w cwblhau a gellir dod o hyd i fanylion am y gofynion ar gyfer gwneud cais ar wefan y February Foundation. Dylid e-bostio ceisiadau at Richard Pierce-Saunderson yn [rps@thefebruaryfoundation.org](mailto:rps@thefebruaryfoundation.org)

Fel rheol, mae'n cymryd uchafswm o 12 wythnos o'r cais i ymgeiswyr gael gwybod am benderfyniad yr ymddiriedolwyr. Nid oes unrhyw ddyddiadau cau ar gyfer ceisiadau gan fod ymddiriedolwyr fel arfer yn gwneud penderfyniadau grant yn fisol.

Y dyfarniad canolrifol yw £5,000 ac rydym yn hapus i ariannu prosiectau yn rhannol. Rydym yn cefnogi cyfalaf, yn ogystal â chostau craidd. Gall ail geisiadau fod ar gyfer parhad prosiectau a ariannwyd yn flaenorol.

[**Field Studies Council (FSC)– Cronfa Plant**](https://www.field-studies-council.org/kids-fund/)

Mae’r Field Studies Council (FSC) yn cynnig grantiau i ysgolion sy’n dymuno archebu cyrsiau yng nghanolfannau’r FSC yn y DU.

Mae’r grantiau hyn yn lleihau cost cwrs i ysgolion a rhieni ar gyfer cyrsiau addysg gynradd, addysg uwchradd a/neu addysg bellach o blith arlwy presennol yr FSC a gyhoeddir ar ein gwefan: https://www.field-studies-council.org/donate/

Caiff grantiau’r FSC ar gyfer ysgolion eu talu dros gyfnod o dair blynedd. Gall y grantiau gefnogi’r un cyrsiau FSC bob blwyddyn, neu gyrsiau gwahanol. Golyga hyn y bydd gan eich ysgol gymorth ariannol i drefnu addysg amgylcheddol ar gyfer grwpiau blwyddyn lluosog, yn hytrach nag un yn unig, ac uno dosbarthiadau ysgol mewn profiadau a rennir.

Mae grantiau’r FSC yn cynnig symiau grant sefydlog fesul ysgol (nid fesul dosbarth) ar gyfer cyrsiau dydd neu gyrsiau preswyl. Golyga hyn y gall fod yn haws i’ch ysgol gyllidebu ar gyfer tripiau maes. Gall gwybod bod y grant wedi’i sicrhau hwyluso cyfathrebu â rhieni hefyd.

Mae cyfansymiau’r grantiau fel a ganlyn:

Cyrsiau dydd – £300 yn y flwyddyn gyntaf a £150 yn yr ail a’r drydedd flwyddyn (cyfanswm o £600)

Cyrsiau preswyl (un neu ragor dros nos) – £1,000 yn y flwyddyn gyntaf a £500 yn yr ail a’r drydedd flwyddyn (cyfanswm o £2,000)

Ceir manylion pellach yma: <https://www.field-studies-council.org/fsc-grants-for-schools> neu cysylltwch â: [supporters@field-studies-council.org](mailto:supporters@field-studies-council.org)

**[Sefydliad Finnis Scott](https://www.finnis-scott-foundation.org.uk/)**

Mae Sefydliad Finnis Scott yn rhoi grantiau ar gyfer prosiectau garddwriaethol a hanes celf. Gall yr Ymddiriedolwyr ddyfarnu grantiau at unrhyw ddiben elusennol, ond eu polisi presennol yw sicrhau bod y grantiau’n canolbwyntio ar y meysydd garddwriaeth a gwyddorau planhigion, ynghyd â hanes celf, a hybu, cadw a diogelu celf.

Yn gyffredinol, bydd yr ymddiriedolwyr ond yn ystyried ceisiadau am grantiau hyd at £10,000, ond oherwydd galw uchel mae’r rhan fwyaf o grantiau yn £5,000 neu lai ar hyn o bryd. Ceir eithriadau pan ganiateir grantiau o hyd at £60,000, yn daladwy dros nifer o flynyddoedd. Rhoddir ffafriaeth i elusennau llai o faint lle byddai grant yn cael effaith sylweddol. Mae'r sefydliad yn cyllido prosiectau cyfalaf a refeniw. Ni ddyfernir grantiau ar gyfer gwariant yr aethpwyd iddo eisoes.

Mae’r Ymddiriedolwyr yn awyddus i gefnogi hyfforddiant garddwriaethol drwy ddefnyddio bwrsarïau a phrentisiaethau. Dylid gwneud ceisiadau drwy’r sefydliad noddi: ni all unigolion ymgeisio. Ni chynigir grantiau i dalu am ymrwymiadau cyflogaeth arferol, nac ar gyfer gwariant a wnaed eisoes.

Gallwch lawrlwytho ffurflen gais a'i hanfon, ynghyd â'ch dogfennau ategol, at weinyddwr y grantiau at: [administrator@finnis-scott-foundation.org.uk](mailto:administrator@finnis-scott-foundation.org.uk). Efallai y bydd dogfennau ychwanegol yn ofynnol, a dylai pob ymgeisydd wirio'r [wefan](https://www.finnis-scott-foundation.org.uk/apply-for-a-grant/): <https://www.finnis-scott-foundation.org.uk/apply-for-a-grant> cyn cyflwyno cais.

**[Ymddiriedolaeth Ford Britain](http://goo.gl/IPQxAB)**   
Mae Ymddiriedolaeth Ford Britain wedi ymrwymo i gefnogi cymunedau lleol yn y DU. Caiff ceisiadau am grantiau eu hystyried ar gyfer prosiectau ym mhob ardal cod post yn y DU, ond rhoddir blaenoriaeth i leoliadau sy'n agos i waith Ford Motor Company Limited / FCE Bank plc yn y DU.

Mae'r ymddiriedolaeth yn rhoi sylw arbennig i brosiectau sy'n canolbwyntio ar addysg, yr amgylchedd, pobl anabl a gweithgareddau ieuenctid. Mae dau fath o grant ar gael:

* Grantiau bach: hyd at £250
* Grantiau mawr: rhwng £251 a £3,000

Bydd yr ymddiriedolaeth yn agored i geisiadau am grantiau mawr rhwng 1 Mawrth 2022 a 31 Gorffennaf 2022 (ar gyfer eu hadolygu gan Fwrdd yr Ymddiriedolwyr ym mis Medi 2022). Bydd ceisiadau ar gyfer grantiau bach yn agor rhwng 1 Ebrill a 30 Ebrill 2022.

Gellir canfod rhagor o wybodaeth yn: <https://www.ford.co.uk/experience-ford/about-ford/ford-britain-trust>

**[Ymddiriedolaeth The Fore](https://www.thefore.org/charities/)**

Bydd Rownd Gyllido Gwanwyn 2022 The Fore yn agored i gofrestriadau am 10am ddydd Llun, 13 Rhagfyr. Ar gyfer y rownd gyllido hon, bydd The Fore yn dychwelyd i gynnig grantiau anghyfyngedig o hyd at £15,000 y gellir eu talu dros 6-18 mis. Gellir defnyddio’r grantiau ar gyfer beth bynnag y mae derbynyddion y grantiau yn meddwl y bydd yn helpu i drawsnewid eu graddfa, cynaliadwyedd, effeithlonrwydd neu effaith. Croesewir ceisiadau gan unrhyw elusen, Cwmni Buddiannau Cymunedol neu Gymdeithas Budd Cymunedol sydd wedi’i gofrestru yn y DU. Ar ôl i fudiadau gofrestru, bydd ganddynt hyd 5pm ddydd Llun, 10 Ionawr i gwblhau eu ceisiadau. Gellir dod o hyd i ragor o wybodaeth am broses gyllido The Fore [yma](https://www.thefore.org/applying-for-funding/): https://thefore.org/applying-for-funding/

Mae The Fore yn arbennig o awyddus i gyllido mudiadau sy’n cael eu rhedeg gan gymunedau a ymyleiddiwyd, a/neu’n gweithio gyda nhw, a micro-fudiadau (mudiadau ag incwm o lai na £100,000). Mae The Fore yn annog ymgeiswyr i gyflwyno cais sy’n gymesur â graddfa eu mudiad ac effaith y grant. Er enghraifft, mae’n bosibl y bydd elusennau llai yn dymuno ymgeisio am lai na’r uchafswm sydd ar gael.

Gellir dod o hyd i ragor o fanylion yma: <https://www.thefore.org/charities>

                                                   
[**Sefydliad Foyle**](http://goo.gl/BnzEy5)                                                        
Mae'r Sefydliad yn ymddiriedolaeth dyfarnu grantiau annibynnol sy'n dyfarnu grantiau i elusennau o'r DU ar draws tri chynllun; ers 2001, mae wedi dyfarnu £115.1 miliwn. Mae'r sefydliad yn cefnogi elusennau mewn tri phrif faes: y Prif Gynllun Grantiau ([y Celfyddydau](http://www.foylefoundation.org.uk/main-grants-scheme-arts) a [Dysgu](http://www.foylefoundation.org.uk/main-grants-scheme-learning)), [Cynllun Llyfrgelloedd Ysgol Foyle](http://www.foylefoundation.org.uk/how-to-apply/state-schools.php), a'r [Cynllun Grantiau Bach](http://www.foylefoundation.org.uk/small-grants-scheme) (ar gyfer elusennau sydd â throsiant o lai na £150,000 y flwyddyn). Gellir dod o hyd i fwy o wybodaeth am bob un o'r cynlluniau grant hyn ar wefan y sefydliad: [www.foylefoundation.org.uk](http://www.foylefoundation.org.uk). Nid oes dyddiad cau ar gyfer cyflwyno ceisiadau a gellir eu derbyn drwy'r amser, ond gallai gymryd hyd at bedwar mis i gael penderfyniad gan yr ymddiriedolwyr. Mae cystadleuaeth ddwys am gyllid.  
  
[**Ymddiriedolaeth Amaethyddol Frank Parkinson**](https://www.afcp.org.uk/node/79)  
Prif amcan yr Ymddiriedolaeth yw cefnogi'r gwaith o wella amaethyddiaeth ym Mhrydain a'i lles er budd y cyhoedd. Mae'r Ymddiriedolwyr wedi datblygu strategaeth flaengar sydd wedi'i llywio gan ymchwil ac adroddiadau strategol sy'n mynd i'r afael â phroblemau byd-eang. Mae'r strategaeth hon yn canolbwyntio ar wella cynhyrchiant amaethyddiaeth Prydain i ddiwallu heriau cysylltiedig â phoblogaeth byd sy'n tyfu a mwy o gystadleuaeth am adnoddau. Rhaid cyflawni hyn mewn partneriaeth â'r boblogaeth ehangach a chymunedau lleol. Mae'r Ymddiriedolwyr yn awyddus i annog ceisiadau am gymorth ariannol gyda phrosiectau a rhaglenni sy'n nodi a lledaenu arfer gorau o ran busnes a thechnoleg er budd amaethyddiaeth ym Mhrydain. Fodd bynnag, caiff grantiau eu cynnig dim ond pan fo buddion clir yn cael eu mesur ynghyd â manylion ynghylch sut y caiff y rhain eu trosglwyddo a'u cymhwyso i'r diwydiant yn gyffredinol. Yr elfen allweddol yw 'arweinyddiaeth' – am fod yr Ymddiriedolwyr yn dymuno gweld canlyniadau cadarn yn cael eu troi'n gamau gweithredu ymarferol cyffredin. Ceir rhagor o wybodaeth ar y wefan , <https://www.afcp.org.uk/node/79> neu cysylltwch â Mike Steele drwy e-bost [mike.steelefpat@yahoo.com](mailto:mike.steelefpat@yahoo.com) neu ffôn 07739183250.  
  
**Sefydliad Freshfield**

Mae’r gronfa wedi cau ar hyn o bryd, ewch i’r wefan i gael rhagor o ddiweddariadau <http://www.freshfields.com>

Mae Sefydliad Freshfield yn darparu grantiau i sefydliadau gwirfoddol a chymunedol yn y DU sy'n ymgymryd â phrosiectau yn y meysydd datblygu cynaliadwy, lliniaru'r newid yn yr hinsawdd, a chymorth ar ôl trychineb dramor. Mae'r cyllid ar ddisgresiwn yr Ymddiriedolwyr. Cysylltwch â Sefydliad Freshfield am fwy o wybodaeth: [paul.k@bwm.co.uk](mailto:paul.k@bwm.co.uk) neu ewch i wefan y sefydliad.

**[Cronfa i Gymru – Sefydliad Cymunedol Cymru](https://communityfoundationwales.org.uk/cy/grants/cronfa-i-gymru/)**

Mae Cronfa i Gymru wrth galon y Sefydliad Cymunedol yng Nghymru, sy'n dyfarnu arian i grwpiau cymunedol ac elusennau bob blwyddyn ar ran ei rhoddwyr a deiliaid y Gronfa.

Mae'r Gronfa hon yn agored i'r canlynol: elusennau a sefydliadau cymunedol cyfansoddedig (e.e. cymdeithasau, mentrau cymdeithasol a chlybiau)

* y mae eu buddiolwyr i gyd yng Nghymru
* gydag incwm o lai na £100,000 yn y flwyddyn ariannol ddiweddaraf yr adroddwyd amdani
* sy'n cael eu gyrru gan wirfoddolwyr ac nad oes ganddynt fwy nag un aelod staff sydd gyfwerth ag amser llawn trwy gydol y flwyddyn

Mae grantiau o rhwng £500 a £2,000 ar gael ar gyfer grwpiau cymunedol bach sy'n cael eu llywio gan wirfoddolwyr y mae eu prosiectau'n anelu at gyflawni un o'r pum canlyniad canlynol:

* Gwella siawns pobl mewn bywyd
* Adeiladu cymunedau cryfach
* Gwella amgylcheddau gwledig a threfol
* Annog pobl a chymunedau iachach a mwy llesol
* Diogelu treftadaeth a diwylliant

Gall grantiau gefnogi costau llawn neu rannol, er enghraifft: costau prosiectau, eitemau ac offer cyfalaf bach, costau craidd, gweithgareddau a rhaglenni (e.e. llogi ystafelloedd, costau cludiant, treuliau gwirfoddolwyr, yswiriant, ffioedd tiwtoriaid, digwyddiadau cymunedol).

Gellir dod o hyd i ragor o wybodaeth yma:

[https://communityfoundationwales.org.uk/grants/fund-for-wales](https://communityfoundationwales.org.uk/grants/fund-for-wales%20) neu cofrestrwch i dderbyn y Cylchlythyr [Grantiau i gael](file:///\\cleartranslations\Client%20Data\Gwaith%20DVX\Cyfoeth%20Naturiol%20Cymru\2022%2003\28%20Update%20March%20%20NRWN%20305191.A.00381\Prosiect\Grantiau%20i%20gael%20) y newyddion diweddaraf am unrhyw ddatblygiadau: <https://communityfoundationwales.org.uk/stay-in-touch/>

**[Sefydliad Garfield Weston](https://garfieldweston.org/)**

Wedi’i sefydlu dros 60 mlynedd yn ôl yn 1958, mae Sefydliad Garfield Weston yn elusen a sefydlwyd gan deulu, sy’n dyfarnu grantiau ac sy’n cefnogi ymgyrchoedd ledled y DU. Mae wedi dyfarnu dros £98 miliwn. Ers ei sefydlu, mae wedi rhagori ar roddion o fwy nag £1.2 biliwn, y rhoddwyd ymhell dros hanner ohono yn ystod y deng mlynedd diwethaf.

Yn un o blith y sefydliadau elusennol uchaf eu parch yn y DU, mae ymddiriedolwyr teulu Weston yn ddisgynyddion o’r sefydlwr, ac maent yn weithredol ac ymarferol iawn. Mae cyllid y sefydliad yn dod o waddol o gyfranddaliadau yn y busnes teuluol sy’n cynnwys Twinings, Primark, Kingsmill (sydd i gyd yn rhan o Associated British Foods plc) a Fortnum & Mason ymhlith eraill – model llwyddiannus sy’n parhau hyd heddiw. Wrth i’r busnesau dyfu, felly hefyd y rhoddion elusennol.

Fel sefydliad sy’n adnabyddus am ei dryloywder, ei ystwythder, a’i ddull syml o weithredu, mae Sefydliad Garfield Weston yn cefnogi amrediad eang o elusennau, o fudiadau cymunedol bach i sefydliadau cenedlaethol mawr. Mae tua 2,000 o elusennau ledled y DU yn elwa o grantiau Sefydliad Garfield Weston yn flynyddol.

Mae Sefydliad Garfield Weston yn awyddus i weld cynnydd mewn ceisiadau oddi wrth elusennau yng Nghymru. Er mwyn i’ch cais fod yn llwyddiannus, fe’ch cynghorir yn gryf i ddarllen pob un o’r canllawiau ar y wefan cyn ymgeisio [www.garfieldweston.org](http://www.garfieldweston.org).

**[Ymddiriedolaeth Elusennol Gordon Fraser](https://www.gfct.org.uk/)**Mae Ymddiriedolaeth Elusennol Gordon Fraser yn cefnogi sefydliadau elusennol sydd wedi cofrestru gyda'r OSCR (yr Alban) neu'r Comisiwn Elusennau. Caiff ceisiadau eu hystyried gan yr ymddiriedolwyr ym mis Ionawr, Ebrill, Gorffennaf a Hydref gyda rhoddion yn cael eu hanfon allan yn ystod y mis canlynol. Mae grantiau gwerth rhwng £500 a £2,500 ar gael. Dylid gwneud cais ar-lein ar [www.gfct.org.uk](http://www.gfct.org.uk). Yn sgil y pwysau ar gyllid, ar hyn o bryd mae'r Ymddiriedolwyr yn rhoi rhywfaint o ffafriaeth i brosiectau yn yr Alban, neu ar ei chyfer.

[**Cronfa Gwynt y Môr**](http://www.gwyntymorfund.cymru/)

Mae cronfa gwerth £19 miliwn ar gael o Fferm Wynt ar y Môr Gwynt y Môr ar gyfer cymunedau arfordirol yng Nghonwy, Sir Ddinbych a Sir y Fflint. Mae’r cyllid yn hyblyg tu hwnt er mwyn gallu bodloni anghenion ac uchelgeisiau cymunedau ar draws yr ardal arfordirol. Bydd yn gallu cyllido prosiectau cyfalaf a refeniw sy'n canolbwyntio ar dair thema'r gronfa:

* Adeiladu cymunedau cryf a chynaliadwy
* Datblygu cymunedau llewyrchus â thwf economaidd cryf
* Lleihau tlodi ac anghydraddoldeb mewn cymunedau

Caiff y gronfa ei gweinyddu’n annibynnol gan Gefnogaeth Gymunedol a Gwirfoddol Conwy (CGGC) mewn cydweithrediad â Chynghorau Sir Ddinbych a Sir y Fflint ar gyfer Gwasanaethau Gwirfoddol. Mae CGGC yn cyflogi rheolwr cronfa amser llawn sydd wedi’i leoli’n lleol. Caiff penderfyniadau ar ddyraniad cyllid eu gwneud gan banel grantiau o bobl sy’n byw, gweithio neu wirfoddoli yn ardal fudd y cyllid.

Am ragor o wybodaeth, ewch i <https://www.cvsc.org.uk/cy/ariannu/cronfa-gymunedol-gwynt-y-mor>

**Sefydliad Harry Bacon**

Rhoddir grant Sefydliad Harry Bacon i elusennau penodol sy'n cefnogi ymchwil iechyd/meddygol fel ymchwil canser, yn ogystal â phrosiectau llesiant anifeiliaid. Dylid anfon ceisiadau yn ysgrifenedig at Llawr Cyntaf, Tower Wharf, Cheese Lane, Bristol  
BS2 0JJ. Am wybodaeth bellach, cysylltwch â [charitabletrusts@ludlowtrust.com.](mailto:charitabletrusts@ludlowtrust.com)

**[Ymddiriedolaeth Elusennol 1965 HDH Wills](https://hdhwills.org/)**Mae **grant Ymddiriedolaeth Cynnal a Chadw Bywyd Gwyllt Martin Wills** ar gael ar gyfer cadw elusennau bywyd gwyllt ac elusennau amgylcheddol. Ffocws ein cymorth yw gwaith cadwraeth a chynnal a chadw ar yr amgylchedd naturiol a fflora a ffawna ei goetir cynhenid er budd y cyhoedd, gan gyfeirio'n benodol at waith cadwraeth a chynnal a chadw ar gymeriad ac amwynder cefn gwlad. Mae grantiau fel arfer rhwng £1,000 a £2,000, er dyfernir hyd at £5,000 weithiau. Am fwy o wybodaeth a manylion cymhwysedd, ewch i'r wefan: <https://hdhwills.org/grants/>

Mae'r **gronfa gyffredinol** ar agor i elusennau cyffredinol, sy'n ddigon bach o ran maint neu sy'n gwneud cais am gymorth ar gyfer prosiect cymedrol sy'n golygu y bydd yr elusen yn elwa'n sylweddol ar rodd rhwng £250 a £500. Rydym hefyd yn dyfarnu grantiau i elusennau sy'n canolbwyntio ar gadwraeth bywyd gwyllt a'r amgylchedd sydd fel arfer rhwng £1,000 a £2,000. Mae'n bwysig fod yr elusen yn ddigon bach neu'n gwneud cais am gymorth ar gyfer prosiect cymedrol er mwyn i'r grant gael effaith ystyrlon.

Dyfernir grantiau ar sail cyfnodol ac nid oes dyddiadau cau ar gyfer gwneud cais. Mae'r pwyllgor grantiau yn gwneud penderfyniadau ar grantiau bod mis.

Dyfernir **grantiau mawr** gan yr ymddiriedaeth bob 7 mlynedd. Dyfernir grantiau Mawr ar gyfer achosion bywyd gwyllt ac amgylcheddol, fel arfer rhwng £5,000 i £50,000. Y tro nesaf y derbynnir ceisiadau ar gyfer grantiau mawr ar gyfer bywyd gwyllt a'r amgylchedd fydd o fis Ionawr 2023 hyd ar fis Rhagfyr 2024. Noder na fyddwn yn ystyried unrhyw geisiadau ar gyfer grantiau mawr tan fis Ionawr 2023.

[**Elusen Henry Smith**](https://www.henrysmithcharity.org.uk/)Mae Elusen Henry Smith yn ymddiriedolaeth rhoi grantiau annibynnol. Mae gan yr elusen ddwy raglen dan ei Phrif Strategaeth Grantiau – Gwella Bywydau a Chryfhau Cymunedau. Mae Gwella Bywydau'n canolbwyntio ar sefydliadau sy'n cyflawni canlyniadau penodol dan feysydd blaenoriaeth a nodwyd yn glir tra bo Cryfhau Cymunedau'n cefnogi sefydliadau bach sy'n gwneud gwaith cymunedol yn ardaloedd mwyaf difreintiedig y DU. Am ragor o wybodaeth, ewch i'w gwefan: <https://www.henrysmithcharity.org.uk/explore-our-grants-and-apply>/neu ffoniwch 020 7264 4970.

[**Cronfa Syniadau**](https://theprospectory.com/idea-fund/)

Mae “Mae gennyf syniad” yn ficro-gronfa ar gyfer unigolion neu grwpiau a sefydliadau bach sydd â syniad technegol newydd yr ydynt am roi gynnig arno. Mae'r grant yn ceisio ariannu syniadau sy'n bodloni'r canlynol:

* yn seiliedig ar syniad technegol newydd.
* byddai'n cyflawni budd cymdeithasol neu amgylcheddol.
* yn ddiddorol, yn arloesol ac ag elfen o hwyl.

Gwiriwch dudalen we’r Gronfa Syniadau i weld a yw’r gronfa ar agor ar gyfer ceisiadau ar hyn o bryd ac i ddarllen am enillwyr y dyfarniadau blaenorol: [https://www.theprospectory.com/idea-fund.](https://www.theprospectory.com/idea-fund.%20) Cysylltwch ag: [alison@prospectory.co.uk](mailto:alison@prospectory.co.uk) am ragor o fanylion.

**[Ymddiriedolaeth Lles Anifeiliaid Jean Sainsbury](http://www.jeansainsburyanimalwelfare.org.uk/index.html" \t "_blank)**Mae grantiau ar gael ar gyfer elusennau lles anifeiliaid sydd wedi cofrestru â'r Comisiwn Elusennau ac sy'n dwyn budd i anifeiliaid ac yn eu gwarchod. Mae grantiau fel arfer rhwng £1,000 a £10,000. Mae’n well gan yr Ymddiriedolaeth gael ceisiadau gan elusennau lles anifeiliaid llai o faint. Y dyddiadau cau bob blwyddyn ar gyfer ceisiadau yw **10 Ionawr, 1 Mai a 1 Medi.** Am ragor o wybodaeth a ffurflen gais, ewch i [www.jeansainsburyanimalwelfare.org.uk](http://www.jeansainsburyanimalwelfare.org.uk/)

**[S](http://ellerman.org.uk/)****[efydliad John Ellerman](http://ellerman.org.uk/)**                                                     
Nod y Sefydliad yw hybu lles pobl, y gymdeithas a'r byd naturiol trwy ganolbwyntio ar y celfyddydau, yr amgylchedd a gweithredu cymdeithasol. Mae’n darparu cyllid ar gyfer sawl blwyddyn, costau craidd a grantiau prosiectau.

Mae cyllid amgylcheddol yn canolbwyntio ar ddau brif bennawd:

1. **Gwarchod y moroedd** – diogelu ac adfer yr amgylchedd morol trwy ardaloedd gwarchodedig sy’n cael eu rheoli’n well, a mwy ohonynt; ymgysylltu â chymunedau arfordirol; lleihau achosion o orbysgota, a mynd i'r afael ag effeithiau niweidiol eraill yn sgil gweithgarwch dynol ar y môr, fel llygredd;
2. **Creu lleoedd mwy cyfoethog a chynaliadwy ar y tir**– datblygu ecosystemau iachach mewn ardaloedd trefol neu wledig, trwy reoli'r ardaloedd hyn yn well; arbrofi â chynefinoedd neu eu cysylltu â'i gilydd; gwneud ymyriadau ar raddfa fawr sy'n helpu i adfer mannau sydd o bwys arbennig. Byddwn hefyd yn cefnogi gwaith sy'n lleihau neu atal effeithiau niweidiol yn sgil gweithgarwch dynol, fel llygredd sŵn ac aer, neu blaladdwyr.

Rhoddir sylw yn bennaf i'r DU a'i dyfroedd, ond bydd yr Ymddiriedolaeth hefyd yn cefnogi gwaith yn Nhiriogaethau Tramor y DU. Rhoddir blaenoriaeth i brosiectau o bwys cenedlaethol a gynhelir gan elusennau sydd wedi'u cofrestru yn y DU ac sydd ag incwm rhwng £100,000 a £10 miliwn. Mae’r grant isaf tua £10,000. Nid oes uchafswm. Y llynedd, amrywiodd y grantiau rhwng £5,000 a £150,000 ac roedd swm cyfartalog y grantiau tua £100,000.

I gael syniad o’r math o grantiau a ddyfernir, gweler y rhestr o grantiau ar ei wefan lle gallwch hefyd ddod o hyd i ddogfennau canllaw ar gyfer pob un o’i gronfeydd: [www.ellerman.org.uk/what-weve-funded/grants-list](file:///\\cleartranslations\Client%20Data\Gwaith%20DVX\Cyfoeth%20Naturiol%20Cymru\2022%2003\28%20Update%20March%20%20NRWN%20305191.A.00381\Prosiect\www.ellerman.org.uk\what-weve-funded\grants-list).

**[Sefydliad John Spedan Lewis](https://johnspedanlewisfoundation.wordpress.com/)**Mae’r gronfa hon ar gau ar hyn o bryd. Mae’r sefydliad yn adolygu’r grantiau a ddyfarnwyd ar gyfer 2021 ac nid oes ganddo unrhyw alwadau agored am gyllid ar hyn o bryd. Ewch i’r wefan am ddiweddariadau pellach: <https://johnspedanlewisfoundation.org>

Mae Sefydliad John Spedan Lewis (JSLF) yn darparu cyllid at ddibenion elusennol sy'n adlewyrchu diddordebau John Spedan Lewis – sef, yn benodol, entomoleg, adareg, garddwriaeth, a phrosiectau amgylcheddol a chadwraeth cysylltiedig. Mae ymddiriedolwyr JSLF yn cyfarfod ddwywaith y flwyddyn i ystyried apeliadau am gyllid gan elusennau cofrestredig yn y DU. Mae JSLF yn derbyn apeliadau gan elusennau y mae testunau hanes naturiol, gan gynnwys cadwraeth bywyd gwyllt, entomoleg, adareg a garddwriaeth, wedi'u datgan yn glir ymhlith eu dibenion elusennol. Dylai prosiectau sy'n dymuno gwneud cais am gyllid anfon e-bost at y sefydliad am fwy o wybodaeth – [jslf@johnlewis.co.uk](mailto:jslf@johnlewis.co.uk)

[**Ymddiriedolaeth Elusennol Joseph Rowntree - Rhaglen Dyfodol Cynaliadwy**](https://www.jrct.org.uk/sustainable-future)Mae Ymddiriedolaeth Elusennol Joseph Rowntree yn pryderu'n fawr am y newid yn yr hinsawdd a'i effeithiau, ac mae'n credu bod ein gofal ar gyfer cenedlaethau'r dyfodol yn gosod gorfodaeth foesegol arnom i chwarae rhan wrth fynd i'r afael ag ef. Bydd mynd i'r afael â'r newid yn yr hinsawdd yn gofyn am newidiadau gwleidyddol, economaidd a chymdeithasol hirdymor. Mae ymddiriedolwyr yn ymwybodol bod llawer o waith i'w wneud yn y maes hwn a bod cronfeydd Ymddiriedolaeth Elusennol Joseph Rowntree yn gyfyngedig. Darllenwch yr eithriadau a blaenoriaethau cyllido, sydd ar gael ar y wefan, cyn gwneud cais: https://www.jrct.org.uk/sustainable-future cyn ymgeisio.

Sylwer bod yn rhaid i chi gofrestru am gyfrif cyn cyflwyno cais. Caeodd rownd grantiau’r gwanwyn ar 28 Mawrth 2022. Y dyddiad cau nesaf ar gyfer cofrestru ar gyfer cyfrif ar-lein yw 28 Hydref 2022, gyda dyddiad cau ar gyfer ceisiadau am 5pm, 14 Tachwedd 2022.

**[Ymddiriedolaeth Elusennol Lennox Hannay](http://www.fundingforall.org.uk/funds/the-lennox-hannay-charitable-trust/)**

Mae Ymddiriedolaeth Elusennol Lennox Hannay yn dyfarnu grantiau i elusennau cofrestredig yng Nghymru a Lloegr. Fel arfer, dyfernir grantiau gwerth rhwng £1,000 a £3,000, ond mae rhai yn mynd dros £25,000. Mae'r Ymddiriedolaeth yn cefnogi amrywiaeth eang o achosion elusennol. Yn y gorffennol, mae'r rhain wedi cynnwys ymchwil feddygol, lles pobl ifanc a hen bobl, y celfyddydau, lles anifeiliaid, ac er budd tramor. Nid oes dyddiadau cau ac mae'r ymddiriedolwyr yn cyfarfod ddwywaith y flwyddyn i adolygu'r ceisiadau. Am fwy o wybodaeth gweler y wefan: <http://www.fundingforall.org.uk/funds/the-lennox-hannay-charitable-trust/> ac os hoffech ymgeisio cysylltwch â: [charities@rftrustee.com](mailto:charities@rftrustee.com) neu ffoniwch 020 3696 6715.

.

**Sefydliad Lindley**  
Mae'r sefydliad yn cefnogi gweithgareddau sy'n cynnwys lleddfu tlodi, y celfyddydau a diwylliant, cadwraeth a threftadaeth, chwaraeon, anifeiliaid a'r amgylchedd, a datblygu cymunedol. I gael mwy o wybodaeth, cysylltwch â: [couttscharities@coutts.com](mailto:couttscharities@coutts.com)  
 **[Sefydliad Banc Lloyds ar gyfer Cymru a Lloegr](http://www.lloydsbankfoundation.org.uk/)**   
Mae Sefydliad Banc Lloyds ar gyfer Cymru a Lloegr yn gweithio mewn partneriaeth ag elusennau bach a lleol sy'n helpu pobl i oresgyn problemau cymdeithasol cymhleth. Trwy gyllido costau creiddiol, cymorth datblygiadol a dylanwadu ar bolisi ac arfer, caiff elusennau eu helpu i greu effaith sy'n newid bywydau.

Mae'r Sefydliad yn cefnogi elusennau sydd ag incwm blynyddol rhwng £25,000 i £1 filiwn gyda phrofiad blaenorol o helpu pobl ar daith o newid cadarnhaol trwy gymorth manwl, holistig sy'n canolbwyntio ar yr unigolyn. Maent yn cynnig arian anghyfyngedig gan gynnwys costau craidd, a chymorth datblygu wedi'i deilwra i helpu elusennau i fod yn fwy effeithiol.

Er mwyn cael rhagor o fanylion neu i wneud cais am gyllid, ewch i'r wefan: <https://www.lloydsbankfoundation.org.uk/we-fund>

[**Grantiau Natur Ysgolion Lleol**](file:///\\cleartranslations\Client%20Data\Gwaith%20DVX\Cyfoeth%20Naturiol%20Cymru\Gwreiddiol\ltl.org.uk\projects\local-school-nature-grants\#nature-grant)

Mae'r grantiau ar gael am ddim i ysgolion a lleoliadau blynyddoedd cynnar fel rhan o Raglen Dysgu trwy Dirweddau Grantiau Natur Ysgolion Lleol, a gefnogir gan chwaraewyr Loteri Cod Post y Bobl. Mae gan y grant ddwy elfen – hyfforddiant yn yr awyr agored wedi'i ariannu'n llawn ar gyfer eich staff a £500 o offer ar gyfer dysgu yn yr awyr agored.

Os ydych yn llwyddiannus, gallwch ddewis rhwng eitemau o gatalog cynnyrch sy'n cynnwys cannoedd o eitemau, hyd at werth £500. Mae'r pecynnau'n cynnig cymysgedd eang o gynhyrchion i apelio at ystod eang o oedrannau y mae modd eu haddasu, yn galluogi ysgolion babanod, cynradd ac uwchradd.

Am fwy o wybodaeth, ewch i: https://www.ltl.org.uk/projects/local-school-nature-grants

**[Sefydliad yr Arglwydd Barnby](http://www.fundingforall.org.uk/funds/lord-barnbys-foundation/)**  
Mae'r Sefydliad yn cynnig grantiau gwerth rhwng £1,000 a £5,000 i sefydliadau elusennol at ddibenion elusennol cyffredinol, gwella iechyd neu achub bywydau, anabledd, atal neu leddfu tlodi a diogelu'r amgylchedd. Mae grantiau gwerth rhwng £1,000 a £5,000 ar gael, ond ni bennir uchafswm iddynt. Dylid cyflwyno ceisiadau ar ffurf ysgrifenedig a dylid cynnwys disgrifiad cryno o'r sefydliad a'r prosiect ynghyd â chopi o gyfrifon mwyaf diweddar y sefydliad. Caiff ceisiadau eu hasesu'n rhan o raglen dreigl barhaus. Mae'r Ymddiriedolwyr yn cyfarfod ym mis Mawrth, mis Mehefin a mis Tachwedd. Am fwy o wybodaeth ac i gael gwybod sut i wneud cais ewch i’r wefan: <http://www.fundingforall.org.uk/funds/lord-barnbys-foundation/> neu cysylltwch â: [lordbarnbyfoundation@gmail.com](mailto:lordbarnbyfoundation@gmail.com)

**[Lush Charity Pot](https://uk.lush.com/article/charity-pot-funding-guidelines" \t "_blank)**Sefydlodd Lush, y gweithgynhyrchwr cynhyrchion cosmetig â llaw, ei gronfa elusennol (Charity Pot) yn 2007 gyda’r nod o gefnogi elusennau ar lawr gwlad, ymgyrchoedd, a grwpiau nid-er-elw y byddai’n elwa ar help llaw i barhau â’r gwaith anhygoel y maent yn ei wneud. Mae 100% o bris hylif llaw a chorff y gronfa elusennol (llai treth) yn mynd tuag at gefnogi gweithgareddau ym meysydd diogelu anifeiliaid, hawliau dynol, a diogelu’r amgylchedd yn y DU a ledled y byd. Dyrennir mwyafrif y cyllid i grwpiau bach sy’n cael eu rhedeg gan wirfoddolwyr, sydd yn aml yn y sefyllfa orau i wneud gwahaniaeth gwirioneddol gydag adnoddau cyfyngedig ac sy’n aml yn ei chael yn anodd dod o hyd i gyllid. Mae cymorth yn amrywio o ychydig gannoedd o bunnoedd i uchafswm o £10,000 fesul cais. Mae’r grant cyfartalog yn amrywio rhwng £2,000 a £4,000.

Mae rhagor o wybodaeth ar gael yma – <https://www.lush.com/uk/en/a/charity-pot-funding-guidelines>

**[Ymddiriedolaeth Gristnogol Marsh](http://www.marshchristiantrust.org/default.asp?V_ITEM_ID=3)**  
 Mae'r Ymddiriedolaeth yn canolbwyntio ar ddarparu cyllid a allai helpu sefydliadau bach i dalu am gostau rhedeg amrywiol, fel y rheiny sy'n ymwneud â threuliau gwirfoddolwyr, dyddiau hyfforddiant, cynnal a chadw cyfarpar, a chostau craidd eraill. Ein strategaeth gyllido yw darparu cyllid craidd hirdymor ar gyfer costau o'r fath, gan ein bod yn deall bod llawer o'r sefydliadau yr ydym yn eu cefnogi'n dibynnu ar incwm anghyfyngedig er mwyn diwallu eu hanghenion gweithredol. Mae grantiau'n anghyfyngedig ac yn amrywio o £300 i £2,000. Gall ymgeiswyr newydd, llwyddiannus ddisgwyl dderbyn grant ar ben isaf y raddfa hon.

Mae'r ymddiriedolaeth yn cyllido gweithgarwch dan y themâu canlynol:

* Y celfyddydau a threftadaeth
* Addysg a hyfforddiant
* Achosion amgylcheddol a lles anifeiliaid
* Gofal iechyd
* Lles cymdeithasol

Nod yr ymddiriedolaeth yw meithrin cydberthnasau hirsefydlog gydag ymgeiswyr llwyddiannus, a pharhau â'i chefnogaeth iddynt dros amser, yn amodol ar adolygiad blynyddol. Nid oes dyddiad cau ar gyfer ceisiadau.

Gellir dod o hyd i ragor o fanylion yma: <https://www.marshcharitabletrust.org>

[**Sefydliad Matthew Good – Grantiau er Daioni**](https://www.matthewgoodfoundation.org/grantsforgood/)

Grantiau er Daioni yw ein cronfa gyntaf sy’n gwahodd elusennau lleol, grwpiau gwirfoddol neu fentrau cymdeithasol sydd ag incwm blynyddol cyfartalog o lai na £50,000 i wneud cais i ni am gyllid. Bob tri mis, byddwn yn rhannu £10,000 rhwng pum prosiect ar y rhestr fer sy’n cael effaith gadarnhaol ar gymunedau, pobl neu'r amgylchedd. Er mwyn cadw at ein hethos o roi arian i achosion sy'n agos at galonnau ein haelodau, bob tri mis, bydd gweithwyr Grŵp John Good yn pleidleisio dros bum prosiect ar y rhestr fer. Bydd pob un o'r pum elusen hyn yn derbyn cyfran o £10,000 – po fwyaf o bleidleisiau y mae achos yn eu derbyn, y mwyaf y rhodd.

Mae croeso i elusennau a phrosiectau wneud cais drwy gydol y flwyddyn, ac ystyrir eich cais yn y rownd gyllido nesaf. Dyfernir cyllid pob tri mis, ym mis Ebrill, mis Gorffennaf, mis Hydref a mis Ionawr, gyda dyddiad cau ar gyfer ceisiadau ar y 15fed o'r mis blaenorol, e.e. ar gyfer rownd mis Gorffennaf, bydd ceisiadau yn cau ar 15 Mehefin.

Gellir dod o hyd i ragor o fanylion yma: <https://www.matthewgoodfoundation.org/grantsforgood>

Os cewch unrhyw broblemau wrth wneud cais yn defnyddio’r ffurflen ar-lein, anfonwch neges e-bost at [michelle@matthewgoodfoundation.org](mailto:michelle@matthewgoodfoundation.org).

**Sefydliad Moondance**

Ein cenhadaeth yw atal neu leddfu tlodi, cefnogi lles a llesiant benywod, plant, yr henoed a’r rhai sy’n agored i niwed yn ein cymdeithas, gwella canlyniadau iechyd, codi safonau addysgol a chadw ein hamgylchedd ar gyfer cenedlaethau’r dyfodol.

Mae Moondance yn ceisio bod mor hyblyg â phosibl ac mae’n cefnogi sefydliadau sydd ag effaith drawsffurfiol ar eu cymunedau yng Nghymru a thu hwnt. Mae grantiau fel arfer dros £500 ac mae ymddiriedolwyr yn cyfarfod tua tair gwaith y flwyddyn.

Am fwy o wybodaeth, ewch i: https://moondancefoundation.org.uk/general-howtoapply

**[Ymddiriedolaeth Elusennol Nineveh](https://www.ninevehtrust.org.uk/)**

Mae Ymddiriedolaeth Elusennol Nineveh yn cefnogi amrediad eang o brosiectau a gweithgareddau yn y DU sydd o fudd i'r cyhoedd, gyda phwyslais ar hyrwyddo dealltwriaeth well o'r amgylchedd a chefn gwlad, wrth hwyluso mynediad, addysg ac ymchwil gwell. Mae'n well gan yr ymddiriedolaeth ddyfarnu grantiau i elusennau cofrestredig a Chwmnïau Buddiannau Cymunedol y DU, ond gellir ystyried ymgeiswyr unigol os yw'r buddion canlyniadol wedi'u diffinio'n glir. Dylai cynigion am gyllid elusennol ymdrin ag amcanion Ymddiriedolaeth Elusennol Nineveh. Gellir dod o hyd i ragor o fanylion yma: <https://www.ninevehtrust.org.uk>.

[**Ymddiriedolaeth Oakdale**](http://goo.gl/N2oDXf)                                                                                 
 Sefydliad bach yng Nghymru a gynhelir gan deulu yw Ymddiriedolaeth Oakdale ac mae'n dosbarthu grantiau gwerth cyfanswm o £300,000 y flwyddyn. Mae'r grantiau'n amrywio o £250 hyd at £2,000, gyda grantiau cyfartalog o tua £1,000. Ymhlith ei meysydd o ddiddordeb mae prosiectau cymdeithasol a chymunedol yng Nghymru a phrosiectau cadwraeth amgylcheddol yng Nghymru. Gellir cyflwyno ceisiadau gan ddefnyddio'r ffurflen ar-lein (sef yr hyn a ffefrir) neu drwy'r post. Ni fydd yr ymddiriedolwyr yn derbyn ceisiadau trwy e-bost. Mae’r ymddiriedolwyr yn cyfarfod ddwywaith y flwyddyn ym mis Ebrill a Hydref i ystyried ceisiadau ac i ddyfarnu grantiau.

Cynhelir cyfarfod nesaf yr ymddiriedolwyr i ystyried ceisiadau grant ym mis Ebrill 2022 a mis Hydref 2022. Bydd y dyddiad cau ar gyfer ceisiadau yn cael ei gyhoeddi ar ein gwefan maes o law. <https://www.oakdaletrust.org.uk>

**Ymddiriedolaeth Elusennol Oakley**

Sefydlwyd Ymddiriedolaeth Elusennol Oakley yn 1963 gan Harold Whittall Oakley. Nod ein ymddiriedolwyr yw parhau i gefnogi gwerthoedd a buddiannau ein sylfaenwr. Ar hyn o bryd, mae ein cyllid wedi’i ymestyn ledled sectorau y celfyddydau, cadwraeth, llesiant ac addysg. Nid yw lleoliad rhoi grantiau yn y gorffennol yn nodi’r hyn y byddwn yn ei ariannu yn y dyfodol.

Rydym yn rhoi tua £50,000 y flwyddyn i ystod eang o tua 50 achos elusennol bob blwyddyn. Y dyfarniad grant cyfartalog yw £1,000, gyda dyfarniadau mwy na hyn yn anghyffredin. Rydym yn cefnogi elusennau sydd wedi’u cofrestru yn y DU, gyda blaenoriaeth yn cael ei rhoi i Orllewin Canolbarth Lloegr. Fel arfer mae ymddiriedolwyr yn cyfarfod ym mis Mawrth, Gorffennaf a Tachwedd.

Gellir dod o hyd i ragor o fanylion yma: <https://www.oakleycharitabletrust.org.uk>

**[Sir Benfro – Cronfa Gymunedol South Hook LNG](https://www.southhooklng.com/media-centre/press-releases/2016/03/02/community-partnership-welcomes-applications-for-support/)**  
Sefydlwyd Cronfa Gymunedol South Hook LNG yn 2015 mewn partneriaeth â Chymdeithas Gwasanaethau Gwirfoddol Sir Benfro i gynnig cymorth ariannol â chostau prosiectau, mentrau a gwirfoddoli cymunedol ledled Sir Benfro.

## Nod Cronfa Gymunedol South Hook LNG yw cefnogi prosiectau a mentrau sydd:

* Yn cefnogi cymunedau yn Sir Benfro
* Yn hybu diogelwch, yr amgylchedd, addysg a llesiant
* Yn dwyn budd cynaliadwy hirdymor i'r gymuned
* Yn annog gwirfoddoli yn y gymuned
* Yn annog cyfranogiad y staff yn y gwaith o ddatblygu cymunedau lleol

Mae dwy lefel o gyllid ar gael: uchafswm haen un yw £500 ac uchafswm haen dau yw £5,000. Mae dyddiadau cau'r panel ar gyfer 2022 fel a ganlyn:

Dydd Gwener, 13 Mai

Dydd Gwener, 12 Awst

Dydd Gwener, 4 Tachwedd.

Gellir dod o hyd i ragor o wybodaeth yn:

<https://www.southhooklng.com/community/community-funding/> or

<http://46.32.240.43/pavscovid19.org.uk/help-for-organisations/funding-support-for-groups>

**[Cronfa Gymunedol Fferm Wynt Pen y Cymoedd](https://penycymoeddcic.cymru/home/)**Sefydlwyd Cronfa Gymunedol Fferm Wynt Pen y Cymoedd, sy'n dyfarnu £1.8 miliwn y flwyddyn, er budd cymunedau gwadd yn rhannau uchaf Cwm Nedd, Cwm Afan, Cwm Rhondda a Chwm Cynon. Diffiniwyd blaenoriaethau buddsoddi – a bennir yn y prosbectws ar ein gwefan – gan breswylwyr a chymunedau eu hunain. Mae dwy ffrwd i'r gronfa gymunedol a bydd y ddwy yn para tan 2043:

* Mae'r FICRO-GRONFA yn cynnig grantiau untro rhwng £300 a £5,000 i hybu agweddau pwysig ar fywyd cymunedol ac i hybu gwaith datblygu menter. Ceir dwy rownd o geisiadau'r flwyddyn, ac mae un yn cau ym mis Chwefror a'r llall ym mis Awst.
* Mae'r GRONFA WELEDIGAETH yn cynnig grantiau mwy ar gyfer gweithgareddau sy'n helpu i gyflawni un neu fwy o'r blaenoriaethau a nodir yn y prosbectws. Rydym yn chwilio am gynigion sydd â'r potensial i wneud gwahaniaeth gwirioneddol a hirdymor i fywydau pobl a chymunedau.

Gellir dod o hyd i ragor o fanylion yma: <https://penycymoeddcic.cymru/home>

Bydd yn rhaid i ymgeiswyr siarad â ni cyn cadarnhau ar bapur – ffoniwch ni ar 07458 300 117 / 07458 300 123, neu e-bostiwch ni ar [enquiries@penycymoeddcic.cymru](mailto:enquiries@penycymoeddcic.cymru)

[**Ymddiriedolaeth y Bobl dros Ry****wogaethau mewn Perygl**](http://goo.gl/aGuXJT)   
 Mae Ymddiriedolaeth y Bobl dros Rywogaethau mewn Perygl yn cynnig amrywiaeth o grantiau ar gyfer cynnal gwaith ymchwil a gwneud gwaith cadwraeth yma yn y DU ac o gwmpas y byd.

Mae Grantiau Mewnwelediad Cadwraeth Ymddiriedolaeth y Bobl dros Rywogaethau mewn Perygl yn agored i brosiectau ymhob rhan o'r byd. Mae'n dyfarnu grantiau i ymchwilwyr gwyddonol a chadwraethwyr ar gyfer gwaith â'r nod o ddiogelu rhywogaethau mewn perygl yn fyd-eang. Gweler meini prawf y [Grant Byd-eang](https://ptes.org/grants/apply-grant/worldwide-grant-criteria/) am ganllawiau a manylion cymhwysedd. Os ydych yn gweithio yn y DU ar rywogaeth nad yw'n famolyn, gallech fod yn gymwys am Grant Mewnwelediad Cadwraeth. Sylwer nad ydym yn cyllido gwaith ar rywogaethau adar na gwaith cyffredinol rheoli cynefinoedd. Dyfernir Grantiau Mewnwelediad Cadwraeth am hyd at ddwy flynedd ar gyfer prosiectau sy'n canolbwyntio ar rywogaethau mewn perygl. Rydym yn dyfarnu symiau o rhwng £3,000 a £10,000 y flwyddyn, hyd at uchafswm o £20,000.

Nid yw Ymddiriedolaeth y Bobl dros Rywogaethau mewn Perygl yn derbyn grantiau newydd ar gyfer ymchwil famaliaid a chadwraeth ar hyn o bryd. Edrychwch ar ein gwefan: [https://ptes.org/grants/apply-grant](https://ptes.org/grants/apply-grant%20) eto mewn ychydig fisoedd ar gyfer diweddariadau pellach.

**[Hyrwyddwyr Cymunedol Persimmon](http://www.persimmonhomes.com/charity/)**  
Mae Persimmon Homes yn cynnig grantiau gwerth hyd at £2,000 i grwpiau cymunedol. Lansiwyd y gronfa ym mis Mawrth 2015 ac, ers hynny, mae wedi dyfarnu yn agos at £5miliwn i elusennau a grwpiau lleol ledled y DU, gan gynnwys dwsinau yng Nghymru. Bydd grwpiau'n gwneud cais am gyllid ar y ffurflen gais ar-lein, gan roi manylion y cyllid a godwyd eisoes a faint yr hoffent gael ei ddyfarnu gan gynllun yr hyrwyddwyr cymunedol. Mae cynllun Hyrwyddwyr Cymunedol Persimmon ar agor am geisiadau ar sail dreigl.

Er mwyn cael rhagor o wybodaeth ewch i: <https://www.persimmonhomes.com/#Supporting%20your%20communities>

**[Sefydliad Plunkett](https://plunkett.co.uk/)**   
Mae Sefydliad Plunkett yn elusen sy’n helpu cymunedau gwledig ledled y DU i fynd i'r afael â'r materion y maent yn eu hwynebu, drwy hyrwyddo perchnogaeth gymunedol a darparu cyngor a chymorth busnes yn rhad ac am ddim. Mentrau yw busnesau cymunedol sy'n eiddo i aelodau'r gymuned ac eraill ac sy'n cael eu gweithredu'n ddemocrataidd ganddynt ar ran y gymuned. Maent ar sawl ffurf, gan gynnwys siopau bara, siopau llyfrau, tafarndai, coetiroedd, ffermydd a chanolfannau cymunedol – unrhyw beth y mae’r gymuned yn rhoi gwerth gwirioneddol iddo ac sy’n addas i berchenogaeth gymunedol. Yn ogystal â datblygu a diogelu lleoedd a gwasanaethau gwerthfawr, mae busnesau cymunedol yn helpu i fynd i'r afael ag amrywiaeth eang o faterion gwledig, gan gynnwys teimlo’n ynysig, unigrwydd, llesiant, gwaith a hyfforddiant.

Dylai unrhyw grŵp sy’n dymuno archwilio’r syniad o berchnogaeth gymunedol, derbyn cyngor, hyfforddiant neu gyllid rhad ac am ddim ffonio 0845 557 1469 neu fynd i [www.plunkett.co.uk](http://www.plunkett.co.uk)

[**Y Prosiect Peillio**](https://thepollinationproject.org/pre-screen-quiz/)

Diben Grant Sbarduno gan y Prosiect Peillio yw darparu gweledigaeth newid cymdeithasol cynnar i gefnogi pobl angerddol ac ymrwymedig. Rydym yn ariannu unigolion a grwpiau cymunedol, ac nid oes angen i chi fod yn sefydliad cofrestredig na sefydlog er mwyn gwneud cais. Am ragor o wybodaeth, cysylltwch ag [info@thepollinationproject.org](mailto:info@thepollinationproject.org).

Ni ellir defnyddio grantiau i gyllido sefydliad na grŵp sydd ag unrhyw aelodau o staff a delir, na'u defnyddio i dalu costau gweithredol parhaus ar gyfer grŵp sefydledig. Dechreuodd y broses o ddyfarnu grantiau'n ddyddiol ar 1 Ionawr 2013, ac, ers hynny, mae'r prosiect wedi cyllido prosiect gwahanol bob un diwrnod. Caiff pob ymgeisydd cymwys, mewn unrhyw faes cyllido, ei ystyried o fewn canllawiau'r rhaglen.

Mae manylion cymhwysedd ar gyfer ymgeisio a chanllawiau manwl ar gael yma: [https://thepollinationproject.org/funding-eligibility/](https://thepollinationproject.org/funding-eligibility/%20)

[**Sefydliad Polden-Puckham**](file:///\\cleartranslations\Client%20Data\Gwaith%20DVX\Cyfoeth%20Naturiol%20Cymru\Prosiect\polden-puckham.org.uk)

Mae Sefydliad Elusennol Polden-Puckham yn ymddiriedolaeth rhoi grantiau gyda gwreiddiau o deulu Crynwrol yn y Deyrnas Unedig. Ein nod yw cyfrannu at ddatblygiad cymdeithas gyfiawn sy’n seiliedig ar ymrwymiad i fod yn ddi-drais a chynaliadwyedd amgylcheddol. Rydym fel arfer yn rhoi grantiau gwerth rhwng £5,000 a £20,000 y flwyddyn, am hyd at dair blynedd. Rydym fel arfer yn cefnogi sefydliadau lle y byddai hyn yn cynrychioli rhwng 4% a 50% o’u hincwm blynyddol (sefydliadau sydd ag incwm blynyddol gwerth rhwng tua £10,000 a £500,000).

Y dyddiad cau nesaf ar gyfer ceisiadau yw hanner nos ar ddydd Gwener 2 Medi 2022, ar gyfer rownd tymor yr hydref 2022.

Am fwy o wybodaeth, ewch i: <https://polden-puckham.org.uk> neu cysylltwch â [ppcf@polden-puckham.org.uk](mailto:ppcf@polden-puckham.org.uk) neu ffoniwch 020 7193 7364.

[**Cronfa Gymunedol Porthladd Aberdaugleddau**](http://www.mhpa.co.uk/financial-support/)   
Mae Cronfa Gymunedol Porthladd Aberdaugleddau yn cynnig cymorth ariannol i elusennau, sefydliadau gwirfoddol, sefydliadau cymunedol a mentrau cymdeithasol sy'n gweithio yn Sir Benfro. Trwy'r gronfa hon, mae'r porthladd yn arbennig o awyddus i noddi prosiectau a digwyddiadau sy'n cefnogi ei nodau o gynnal diogelwch ar y ddyfrffordd, gwarchod yr amgylchedd, a chreu cyfleoedd i genedlaethau'r dyfodol, yn ogystal â phrosiectau a digwyddiadau sy'n hybu amcanion a gwerthoedd y porthladd. Gellir cyflwyno ceisiadau am gymorth gan y Gronfa Gymunedol trwy ffurflen gais ar-lein**:** <https://www.mhpa.co.uk/community-fund>.Y dyddiad cau yw'r 25ain o bob mis.

**Cronfa Cefn Gwlad y Tywysog**

Mae Cronfa Cefn Gwlad y Tywysog yn dal i fod yn un o’r ychydig gyllidwyr sy’n canolbwyntio ar gymunedau gwledig ledled y DU, ac mae ein profiad yn dangos, drwy weithio gyda sefydliadau lleol, y gallwn helpu i fynd i’r afael â’r heriau a wynebir gan y rhai sy’n byw a gweithio mewn ardaloedd gwledig.

Mae Cronfa Cefn Gwlad y Tywysog yn gwahodd ceisiadau am grantiau hyd at £25,000 dros ddwy flynedd, ar gyfer prosiectau a fydd yn creu gwahaniaeth tymor hir mewn cymunedau gwledig ledled y DU. Mae’n rhaid i ymgeiswyr fod o sefydliadau nid-er-elw cyfansoddiadol priodol gydag incwm o lai na £500,000. Rydym yn croesawu’n arbennig geisiadau gan grwpiau a sefydliadau gyda phrosiectau mewn pentrefannau, pentrefi a threfi marchnad bach.

Y dyddiad cau ar gyfer gwanwyn yw 12 Ebrill 2022. Ar gyfer y newyddion diweddaraf ynghylch rowndiau newydd, ewch i’r wefan: <https://www.princescountrysidefund.org.uk>

[**Ramblers Cymru**](https://www.ramblers.org.uk/pathstowellbeing)

Bydd prif brosiect £1.2 miliwn a ariennir gan Ramblers Cymru yn gweithio gyda 18 cymuned ledled Cymru drwy gydol 2022 a 2023. Eu gweledigaeth yw rhoi cerdded wrth wraidd cymunedau trwy wella mynediad at fannau gwyrdd. Bydd y cymunedau a ddewisir yn cael eu darparu â’r offer a’r hyfforddiant sydd eu hangen yn rhad ac am ddim i nodi a dylunio llwybrau newydd ac ehangu ac uwchraddio rhai sy’n bodoli eisoes, oll gyda chymorth eu swyddog prosiect rhanbarthol lleol.

Rhagor o wybodaeth [yma](file:///\\cleartranslations\Client%20Data\Gwaith%20DVX\Cyfoeth%20Naturiol%20Cymru\2022%2003\28%20Update%20March%20%20NRWN%20305191.A.00381\Prosiect\yma): <https://www.ramblers.org.uk/pathstowellbeing>

**Ymddiriedolaeth Elusennol Revere**Grantiau i hosbis, ymddiriedaeth plant anabl, ymchwil asthma a chanser, sefydliadau meddygol eraill yn genedlaethol a rhyngwladol, prosiectau amgylcheddol a diwylliannol, lles anifeiliaid a grwpiau ieuenctid. Gwiriwch gyda'r ymddiriedaeth i weld a ydych yn gymwys trwy [teifion@tevans.plus.com](mailto:teifion@tevans.plus.com) neu drwy ffonio 01380 859198.

[**Ymddiriedolaeth Rhododendron**](http://www.rhododendron-trust.org.uk/)Ymddiriedolaeth elusennol deuluol fach yw'r Ymddiriedolaeth Rhododendron sy'n dyfarnu grantiau gwerth rhwng £500 a £1,500 i elusennau cofrestredig yn y DU sy'n cefnogi prosiectau lles cymdeithasol a chymorth dyngarol yn y byd datblygol ac yn y DU (ond gweler Polisi Grantiau: <https://www.rhododendron-trust.org.uk/grants-policy> am fanylion). Hefyd, mae'n hybu rhai prosiectau diwylliannol a phrosiectau bywyd gwyllt. Yn gyffredinol, mae'n blaenoriaethu elusennau llai dros rai mwy.

**[Rhoddion Rockwool, Pencoed](http://www.bavo.org.uk/news-and-information/funding/00002811)**  
Gwahoddir grwpiau elusennol ac nid-er-elw i wneud cais am roddion gan Rockwool. Rhoddir blaenoriaeth i grwpiau sydd o fewn wyth milltir i ffatri Rockwool ym Mhencoed, De Cymru. Hoffai Rockwool sicrhau bod yr holl brosiectau a gyllidir yn sicrhau buddion cymunedol gwirioneddol, gyda sylw arbennig i'r amgylchedd, tai, iechyd a llesiant. Am fwy o fanylion, ewch i: <https://www.rockwool.com/uk/about-us/sustainability/society-and-people> neu e-bostiwch: [community@rockwool.com](mailto:community@rockwool.com)

**[Rhaglen](http://www.sea-changers.org.uk/charities)** **[Grantiau Sea-Changers](http://www.sea-changers.org.uk/charities)**Mae Sea-Changers yn rhoi grantiau i elusennau a sefydliadau nid-er-elw ar gyfer prosiectau sy’n mynd i’r afael â heriau cadwraeth forol. Mae ganddynt ddiddordeb benodol mewn prosiectau llawr gwlad sy’n ysgogi gweithredu cymunedol ac yn cynyddu nifer y bobl sy’n gweithredu dros gadwraeth forol. Mae ganddynt Gronfa Prif Grantiau (£500 i £2,500) gyda dyddiadau cau 31 Mawrth a 30 Medi bob blwyddyn a Chronfa Grantiau Bach (hyd at £500) sydd ar agor bob amser.

Mae’n rhaid i’r prosiectau a ariennir gael eu cynnal yn y DU a chael un o’r amcanion canlynol:

• Mynd i’r afael â achosion sylfaenol bygythiadau a heriau cadwraeth forol yn y DU.

• Atal neu leihau effeithiau negyddol ar amgylcheddoedd a/neu rywogaethau arfordirol a morol y DU.

• Ychwanegu at y corff gwybodaeth am fygythiadau a heriau cadwraeth forol yn y DU.

Mae arian penodol ar gael ar gyfer y Cronfeydd Prif Grantiau a Grantiau Bach – y Gronfa Mynd i’r Afael â Phlastigau yn y Môr – ar gyfer prosiectau sydd â nod o leihau effeithiau negyddol llygredd plastig morol.

Ceir mwy o wybodaeth am bwy a all wneud cais a chymhwysedd yma: https://www.sea-changers.org.uk/how-to-apply.

Mae Sea-Changers hefyd yn rheoli cyllid ar gyfer ffynhonnau dŵr arfordirol, Cronfa Gymdeithasol Cadwraeth Forol a Chronfa Arloesi. Gwiriwch y wefan i weld mwy o wybodaeth.

**Ymddiriedolaeth Sheepdrove**

Yn cefnogi mentrau sy'n cefnogi cynaliadwyedd, bioamrywiaeth a ffermio organig, er enghraifft ymchwil mewn cynhyrchu hadau organig a maetheg. Cysylltwch â [helen.cravenjones@sheepdrove.com](mailto:helen.cravenjones@sheepdrove.com) neu ffoniwch 01488674726.

**[Ymddiriedolaeth SMB](http://www.fundingforall.org.uk/funds/the-s-m-b-trust/)**

Nod yr Ymddiriedolaeth yw dwyn budd i'r rheiny mewn angen yn ysbrydol, yn gorfforol neu'n feddyliol drwy ddosbarthu incwm ledled y byd. Mae'r ymddiriedolaeth yn cynnig cyllid i elusennau cofrestredig yn y DU ar gyfer gweithgareddau sy'n hybu'r ffydd Gristnogol, gofal cymdeithasol, cymorth newyn a brys, yr amgylchedd, addysg, ac ymchwil feddygol. Fel arfer, dyfernir rhwng £1,000 a £2,000 o gyllid. Gellir gwneud ceisiadau unrhyw bryd a rhaid eu cyflwyno drwy’r post. Cewch ragor o wybodaeth am y cyllid trwy fynd i’r wefan: <http://www.fundingforall.org.uk/funds/the-s-m-b-trust> neu gysylltu ag: [smbcharitabletrust@googlemail.com](mailto:smbcharitabletrust@googlemail.com)

[**Gwobrau Dŵr Tap**](http://www.tapwater.org/grants)

Rhaglen grantiau yw Gwobrau Dŵr Tap sydd â'r nod o helpu ysgolion i ddarparu mynediad i'r prif gyflenwad dŵr yfed ar y campws wrth leihau'r defnydd o ddŵr mewn poteli plastig. Dyfernir grantiau gwerth rhwng £300 a £3,000. Mae'r grant yn agored i brifysgolion, ysgolion a cholegau. Nod rhaglen Gwobrau Dŵr Tap yw helpu ysgolion i leihau ein dibyniaeth ar blastigau untro a'r swm o wastraff plastig y mae'r DU yn ei greu yn sylweddol. Caiff hyn ei gyflawni trwy helpu ysgolion i osod peiriannau dŵr yfed o'r prif gyflenwad a darparu poteli dur gloyw ar gyfer staff a myfyrwyr. Bydd dŵr tap ond yn cefnogi sefydliadau addysgol sydd eisiau bod yn ddi-blastig mewn perthynas â dŵr yfed ar y campws.

Ceir gwybodaeth bellach yn <http://www.tapwater.org/grants>

[**Cyllid Cymunedol Tesco wedi’i weinyddu gan Groundwork**](https://tescocommunitygrants.org.uk/)  
Mae Cyllid Cymunedol Tesco yn agored i elusennau a sefydliadau cymunedol i wneud cais am grant o hyd at £1,500. Bob tri mis, caiff tri achos da lleol eu dewis i fod yn y bleidlais tocyn glas cwsmeriaid mewn siopau Tesco ledled y DU. Er mwyn cael rhagor o fanylion ewch i’r wefan: <https://tescocommunitygrants.org.uk>

[**Sefydliad Elusennol Trusthouse**](https://www.trusthousecharitablefoundation.org.uk/our-grants)

Rydym eisiau ariannu gwaith sy’n mynd i’r afael â heriau cymunedau lleol mewn ardaloedd o amddifadedd eithafol. Ein blaenoriaeth yw sefydliadau rheng flaen sy’n gweithio’n uniongyrchol â phobl mewn angen. Rydym yn annhebygol o gefnogi ymgyrchu, datblygiad sefydliadol neu adeiladu galluedd. Byddwn yn ystyried gwaith newydd sy’n estyniad rhesymegol o waith sy’n bodoli eisoes, ond nid ydym yn cefnogi gwaith sy’n cynrychioli symudiad sylweddol o’ch nodau craidd a phrofiad cyfredol.

Mae’n rhaid i god post eich sefydliad, neu ardal y prosiect, fod o fewn y 15% o ardaloedd mwyaf difrentiedig y Mynegai Amddifadedd Lluosog (IMD) <https://wimd.gov.wales> ar gyfer ardaloedd trefol neu o fewn y 50% mwyaf difreintiedig ar gyfer ardaloedd gwledig.

[Grantiau bach](https://www.trusthousecharitablefoundation.org.uk/our-grants/small-grants) – Prosiectau sy’n canolbwyntio ar gymorth cymunedol ar gyfer sefydliadau gydag incwm blynyddol gwerth o dan £250,000. Ni allwch wneud cais am fwy na 50% o gyfanswm cost y prosiect / cyflogau / costau cynnal craidd. Nid ydym yn ariannu prosiectau cyfalaf. Rydym yn eich cynghori’n gryf i ddarllen ein  Canllawiau Cyllid Grantiau Bach cyn symud ymlaen i gwblhau’r cwis cymhwysedd.

[Grantiau mawr](https://www.trusthousecharitablefoundation.org.uk/our-grants/major-grants) – Dylai sefydliadau fod â ffocws ar gymorth teuluol gyda throsiant o hyd at £1 miliwn. Lawrlwythwch ein Canllawiau Cyllid Grantiau Mawr am fwy o wybodaeth. Ceir mwy o fanylion yn: https://www.trusthousecharitablefoundation.org.uk/our-grants

**[Ymddiriedolaeth Tudor](http://goo.gl/H2bFsz)**  
Ymddiriedolaeth annibynnol yw Ymddiriedolaeth Tudor sy'n dyfarnu grantiau ac yn rhoi cymorth i grwpiau gwirfoddol a chymunedol sy'n gweithio yn unrhyw ran o'r DU. Mae'r Ymddiriedolaeth am helpu grwpiau llai, dan arweiniad y gymuned, sy'n cefnogi pobl ar ymylon cymdeithas. Nid oes gan yr Ymddiriedolaeth unrhyw raglenni cyllido penodol; mae'n well ganddi ganiatáu i'r grwpiau y mae’n eu cefnogi arwain yr agenda. Mae'r Ymddiriedolaeth wedi dewis canolbwyntio ei grantiau ar grwpiau sydd ag incwm blynyddol o lai na £1 filiwn, felly ni fydd yr Ymddiriedolaeth yn ystyried ceisiadau digymell gan sefydliadau sydd ag incwm sy'n uwch na'r swm hwnnw; er y gallai barhau â chydberthynas ariannu gyda sefydliad sydd wedi tyfu'n fwy na hyn dros oes grant. Mae dau gam i'r broses ymgeisio ac mae dyddiad cau treigl. Mae’r canllawiau cyllid ar gael

yma: https://tudortrust.org.uk

[**Bro Morgannwg – Grantiau Cymunedau Cryf**](https://www.valeofglamorgan.gov.uk/en/working/Business-Support/Strong-Communities-Grant.aspx)

Mae’r gronfa hon wedi cau ar hyn o bryd. Gweler y wefan i gael rhagor o ddiweddariadau: <https://www.valeofglamorgan.gov.uk/cy/working/Business-Support/Strong-Communities-Grant.aspx>

Bydd y Gronfa Grant Cymunedau Cryf yn cynnig grantiau i grwpiau cymunedol, y sector gwirfoddol a chynghorau tref a chymuned tuag at dalu costau mentrau ym Mro Morgannwg sy’n helpu i gefnogi gweledigaeth y cyngor o “gymunedau cryf sydd â dyfodol disglair”.

Bydd cyfanswm o £837,533 yn y Gronfa Grant Cymunedau Cryf dros bum mlynedd hyd at fis Mawrth 2025. Nid oes isafswm grant wedi'i bennu, a'r grant mwyaf yw £25,000.

Oherwydd yr adnoddau cyfyngedig, dylai pob ymgeisydd allu dangos sut fydd grant yn cyfrannu at un neu fwy o flaenoriaethau corfforaethol y cyngor:

* Dysgu Gydol Oes: Hybu diwylliant o ddysgu gydol oes ar gyfer pawb
* Arweinyddiaeth Gymunedol: Hybu ymdeimlad o falchder cymunedol a dinasyddiaeth weithredol
* Adfywio Economaidd: Hybu economi amrywiol a chynaliadwy
* Yr Amgylchedd: Hyrwyddo'r defnydd o arferion cynaliadwy
* Llesiant Cymunedol: Hybu cymuned ddiogel ac iach i fyw ynddi

Am ragor o wybodaeth, ewch i: <https://www.valeofglamorgan.gov.uk/cy/working/Business-Support/Strong-Communities-Grant.aspx> neu cysylltwch ag [scgfapplications@valeofglamorgan.gov.uk](mailto:scgfapplications@valeofglamorgan.gov.uk)

[**Sefydliad Virgin Money – Cronfa Calon y Gymuned**](https://virginmoneyfoundation.org.uk/grants-programme/heart-community-fund/)

Rydym wrth ein bodd yn helpu cymunedau lleol i ffynnu, felly bob tri mis rydym yn gweithio gyda Lolfeydd Virgin Money yn Glasgow, Sheffield, Caeredin, Norwich, Manceinion, Caerdydd a Llundain yn rhoi'r cyfle i dri sefydliad cymunedol lleol dderbyn £2,000 – ac mae gwobrau £1,000 a £500 ar gael ar gyfer y ddau nesaf at y gorau. Gellir defnyddio'r cyllid i brynu deunyddiau a chyfarpar, gwneud gwelliannau i adeilad cymunedol neu gyfleuster chwaraeon, neu lanhau ardal o ddiffeithdir. Gellid defnyddio'r arian hefyd i dalu staff i gynnal gweithgaredd. Caiff dyfarniadau eu gwneud i'r sefydliadau cymunedol sy'n ennill y nifer mwyaf o bleidleisiau gan gwsmeriaid Virgin Money ac aelodau o lolfeydd Virgin Money.

Trwy gronfa ‘Heart of the Community’, rydym yn cefnogi prosiectau sydd:

* Yn cael eu rhedeg gan sefydliadau cymunedol llai. Mae hynny’n golygu costau craidd blynyddol o lai na £500,000.
* Yn gweithio mewn rhannau o’r ddinas sydd â’r angen mwyaf am arian.
* Gyda gwreiddiau cryf lleol.
* Er budd y gymuned ehangach.

Gellir defnyddio’r arian i brynu deunyddiau ac offer, gwneud gwelliannau i adeilad cymunedol neu gyfleuster chwaraeon, neu lanhau ardal o dir diffaith. Gallai’r arian hefyd dalu am staff i gynnal gweithgaredd.

Gellir dod o hyd i ragor o wybodaeth yma: <https://virginmoneyfoundation.org.uk/grants-programme/heart-community-fund>

**[Sefydliad Waterloo](http://goo.gl/Uszl8S)**

Prif ddiddordeb y Sefydliad dyfarnu grantiau annibynnol hwn yw prosiectau sy'n helpu'n fyd-eang, yn enwedig yn y meysydd anghyfartaledd cyfleoedd a chyfoeth a'r defnydd anghynaliadwy o adnoddau naturiol y byd. Mae'n blaenoriaethu cyllid ar gyfer elusennau o'r DU, y mae llawer ohonynt yn gweithio mewn partneriaeth agos gyda chyrff anllywodraethol lleol llai yn y gwledydd y maent yn gweithredu ynddynt.   
  
Mae dwy thema i'r gronfa amgylcheddol:

* Morol – cymorth i brosiectau sy'n gweithio i atal stociau o bysgod rhag lleihau.
* Fforestydd glaw trofannol – cymorth i brosiectau sy'n gwarchod fforestydd glaw trofannol, yn bennaf trwy osgoi datgoedwigo. O ganlyniad i nifer ddigynsail o geisiadau o’r radd flaenaf i gronfa’r Coedwigoedd Trofannol yn 2021, bu’n rhaid i’r sefydliad dynnu rownd flaenorol. Gweler y wefan i gael rhagor o fanylion.

Gellir cael rhagor o fanylion yn: [http://www.waterloofoundation.org.uk/GrantProgrammes.html](http://www.waterloofoundation.org.uk/GrantProgrammes.html%20)

**[Ymddiriedolaeth Elusennol Whirlwind](https://www.whirlwind.org.uk/)**

Prif ffocws Whirlwind yw gwella’r potensial am lwyddiant ym mywydau pobl ifanc a difreintiedig na allai gymryd rhan yn y gweithgareddau yr ydym yn eu cyllido fel arall. Rydym yn diffinio’r grŵp hwn fel pobl sydd hyd at 25 oed.

Rydym yn arbennig o awyddus i gefnogi prosiectau a fydd yn apelio at y bobl ifanc yr ydym yn cyllido’u gweithgareddau morol, ac yn eu cynnwys. Rydym am godi ymwybyddiaeth amgylcheddol ymhellach (ac yn enwedig yr amgylchedd morol) ymhlith y genhedlaeth o bobl a all ddylanwadu ar ganlyniadau yn y dyfodol drwy eu dealltwriaeth eu hunain o’r materion a’u hymddygiad eu hunain tuag at yr amgylchedd.

Ffefrir ceisiadau sy'n cynnwys gweithgareddau morol neu awyr agored a chanran uchel o gyfranogiad gwirfoddolwyr.

Mae Ymddiriedolaeth Elusennol Whirlwind hefyd yn ceisio cefnogi mentrau ymchwil a chadwraeth ar gyfer yr amgylchedd morol ac yn achlysurol, bydd yn cefnogi achosion haeddiannol iawn o gylch gwaith ehangach.

Darllenwch ein [canllawiau y gellir dod o hyd iddynt yn](file:///\\cleartranslations\Client%20Data\Gwaith%20DVX\Cyfoeth%20Naturiol%20Cymru\2022%2003\28%20Update%20March%20%20NRWN%20305191.A.00381\Prosiect\canllawiau%20y%20gellir%20dod%20o%20hyd%20iddynt%20yn): <https://www.whirlwind.org.uk>, yn y lle cyntaf i sicrhau bod eich prosiect yn bodloni meini prawf rhoddion Whirlwind. Os ydyw, ewch i’n Porth Ceisiadau: <https://whirlwind.smapply.io/prog/whirlwind_trust_donation_application>.

**Sefydliad Wilfrid a Constance Cave**

Bob blwyddyn, mae’r Wilfred & Constance Cave Foundation yn dosbarthu gwerth tua £160,000 mewn grantiau i 35 o elusennau ar gyfartaledd. Mae’r rhain yn achosion sy’n agos at galon yr ymddiriedolwyr ac sydd fel rheol yn ymwneud ag addysg, y celfyddydau, diwylliant, treftadaeth, neu wyddoniaeth; anfantais; a datblygu cymunedau. Mae’r Wilfred & Constance Foundation ond yn dyfarnu grantiau i elusennau cofrestredig.

Mae'r grantiau'n amrywio rhwng £500 a £4,000. Dylid gwneud ceisiadau ar ffurf ysgrifenedig i The Wilfred & Constance Cave Foundation, New Lodge Farm, Drift Road, Winkfield, Windsor, Berks, SL4 4QQ. Cysylltwch â [tcf@eamo.co.uk](mailto:tcf@eamo.co.uk) am wybodaeth bellach.

Mae'r ymddiriedolwyr yn cyfarfod ym mis Mai a mis Hydref bob blwyddyn i ystyried ceisiadau, a dylid anfon ceisiadau un mis cyn dyddiad y cyfarfod.

[**Coed am ddim gan Coed Cadw i ysgolion a chymunedau**](https://www.woodlandtrust.org.uk/plant-trees/schools-and-communities/)

Mae Coed Cadw yn rhoi coed am ddim i ysgolion a chymunedau a ddewisir o ystod o becynnau coed.

Cyn i chi wneud cais, bydd angen i chi wneud y canlynol:

* Gwybod y cyfeirnod grid chwe digid ar gyfer y tir yr hoffech ei blannu gan ddefnyddio’r [wefan canfod cyfeirnod grid](http://www.gridreferencefinder.com/)
* Cael caniatâd gan y tirfeddiannydd cyfreithlon
* Darllen drwy ein rhestr fer o [gwestiynau cyffredin](https://www.woodlandtrust.org.uk/plant-trees/schools-and-communities/frequently-asked-questions/). Maent yn llawn gwybodaeth bwysig a defnyddiol a fydd o gymorth i’ch cais.

Mae hefyd yn syniad da i cysylltu â thîm ymholiadau coed eich cyngor lleol cyn eich bod yn gwneud cais, gan y gallant fod â chanllawiau pwysig ar gyfer plannu yn eich ardal.

Am fwy o wybodaeth, ewch i <https://www.woodlandtrust.org.uk/plant-trees/schools-and-communities>.

Mae’r broses ymgeisio yn agor ym mis Ebrill 2022 i’w chyflawni ym mis Tachwedd 2022.

[**Sefydliad Woodroffe Benton**](https://www.woodroffebenton.org.uk/)

Mae’r gronfa hon wedi cau ar hyn o bryd. Ewch i’r wefan i gael rhagor o ddiweddariadau:

<https://www.woodroffebenton.org.uk>

Sefydliad dyfarnu grantiau annibynnol yw Sefydliad Woodroffe Benton. Mae grantiau bach gwerth rhwng £250 a £2,500 ar gael o dan bedwar categori. Un ohonynt yw Gwella / Gwarchod / Diogelu / Cadwraeth Amgylcheddol, lle byddai hyn, yn arbennig, yn annog aelodau'r cyhoedd i ddarparu mynediad. Mae elusennau cofrestredig a sefydliadau addysgol yn gymwys i wneud cais. Dim ond yn ystod cyfarfodydd yr ymddiriedolwyr a gynhelir ym mis Ionawr, mis Mai a mis Medi yr ystyrir ceisiadau.

O fis Mai 2021, mae ymddiriedolwyr wedi penderfynu gohirio cyllideb y grant bach dros dro wrth i'r strategaeth ddyfarnu grantiau gael ei hadolygu.

**Cyllid Llywodraeth Cymru, Cyllid Llywodraeth Ganolog a Chyllid Ewropeaidd**

**[Cynnal y Cardi (Cynllun Datblygu Gwledig, Ceredigion)](https://www.cynnalycardi.org.uk/)**

Mae’r grŵp gweithredu lleol Cynnal y Cardi wedi lansio cronfa grantiau newydd, fel rhan o’r cynllun LEADER, a fydd yn cefnogi gweithgarwch LEADER ar raddfa fach yng Ngheredigion.

Gall y gronfa eich helpu i wneud gwahaniaeth yn eich cymuned, gyda’r nod o ddarparu cymorth refeniw ar raddfa fach ar gyfer y canlynol:

* Mudiadau yn eu hadferiad yn sgil COVID-19.
* Cefnogi cyfleoedd ar gyfer gweithgareddau cyn-fasnachol.
* Cynnal peilot o weithgareddau arloesol sy’n darparu cyfleoedd ar gyfer profi cysyniad.
* Hybu gweithgareddau sy’n cryfhau cydlyniant cymunedau.

Cynigir cyllid o £1,000 i £10,000, gan sicrhau bod pob gweithgaredd wedi’i gwblhau a’r holl gyllid wedi’i hawlio erbyn 30 Tachwedd 2022. Gellir cael rhagor o wybodaeth drwy’r wefan: <https://www.cynnalycardi.org.uk>

Gellir gweld y dyddiadau cau ar gyfer ceisiadau yn y tabl isod. Croesewir ceisiadau yn Gymraeg neu Saesneg.

**Dyddiad cau ar gyfer ceisiadau Dyddiad disgwyliedig y penderfyniad**

18 Ebrill 2022 9 Mai 2022

**[Rhaglen Cyfleusterau Cymu](https://gov.wales/community-facilities-programme)****[nedol](https://gov.wales/community-facilities-programme)**  
 Cronfa cyllid grant cyfalaf ledled Cymru yw'r Rhaglen Cyfleusterau Cymunedol. Mae'n cynnig grantiau ar ddwy lefel, hyd at £25,000 a hyd at £250,000, y gellir eu defnyddio i wella cyfleusterau cymunedol. Rhaid i gyfleusterau cymunedol sydd i'w gwella gynnig gweithgareddau neu wasanaethau sy'n cynyddu ffyniant ac yn darparu cyfleoedd i bobl leol wella'u bywydau beunyddiol. Rhaid i geisiadau ddangos sut mae'r gymuned yn cael ei chynnwys yn y gwaith o ddatblygu'r cynigion a hefyd sut y bydd y gymuned yn parhau i gael ei chynnwys yn y gwaith o redeg y cyfleuster. Rhoddir blaenoriaeth i geisiadau gan gymunedau a gafodd elw ynghynt o gyllid Cymunedau yn Gyntaf.

Darllenwch y ddogfen ganllaw: [https://gov.wales/sites/default/files/publications/2020-01/guidance-for-grant-applicants.pdf](https://gov.wales/sites/default/files/publications/2020-01/guidance-for-grant-applicants.pdf%20) yn ofalus cyn cwblhau'r “ffurflen gais am grant bach” neu’r “ffurflen mynegiad o ddiddordeb” os ydych yn ceisio am grant mwy.

Gellir dod o hyd i ragor o wybodaeth yma: <https://llyw.cymru/rhaglen-cyfleusterau-cymunedol-0>

[**Y Gwasanaeth Ynni**](https://gov.wales/energy-service-public-sector-and-community-groups)

Mae’r Gwasanaeth Ynni yn gweithio gyda’r sector cyhoeddus a mentrau cymunedol i wneud y canlynol:

lleihau defnydd ynni

cynhyrchu ynni adnewyddadwy â pherchenogaeth leol

lleihau allyriadau carbon

Mae’r Gwasanaeth Ynni yn cynnig cyngor a chymorth technegol, masnachol a chaffael i helpu i droi prosiectau ynni yn realiti.

Mae’r Gwasanaeth Ynni yn gweithio ar y canlynol:

cynllunio ynni rhanbarthol

effeithlonrwydd ynni

ynni adnewyddadwy

cerbydau allyriadau isel iawn neu drydan

Nod y Gwasanaeth Ynni yw gwneud prosiectau ynni a lleihau carbon ddigwydd yn y sector cyhoeddus a chymunedau yng Nghymru. Gall y Gwasanaeth Ynni hefyd helpu i ddatblygu prosiectau ym mhob un o’r camau hyn:

nodi cyfle

achos busnes

ymrwymiad ariannol

gweithredu

Mae gan bob sefydliad sector cyhoeddus a menter gymunedol Reolwr Datblygu penodedig.

Ceir mwy o wybodaeth yma: <https://llyw.cymru/y-gwasanaeth-ynni-ar-gyfer-grwpiaur-sector-cyhoeddus-grwpiau-cymunedol>

[**Grantiau Galluogi Adnoddau Naturiol a Llesiant**](https://gov.wales/enabling-natural-resources-and-well-being-grants)

Mae Galluogi Adnoddau Naturiol a Llesiant yn cefnogi datblygu a chyflawni prosiectau sy'n gwneud cysylltiadau clir rhwng gwella cydnerthedd ein hadnoddau naturiol a'n llesiant. Mae'r buddion llesiant yn cwmpasu buddion economaidd, cymdeithasol, amgylcheddol a llesiant diwylliannol. Mae'r grant yn cefnogi prosiectau sy'n cynnwys cydweithredu traws-sector yn eu cyflawniad.

Mae Galluogi Adnoddau Naturiol a Llesiant yn darparu cymysgedd o gostau refeniw a chyfalaf sy'n gysylltiedig â phrosiectau o'r fath. Wedi'i gyflwyno'n weithredol, mae gan y grant ffocws clir ar y tri thema gweithredu canlynol:

* datblygu, adfywio ac ehangu mynediad at seilwaith gwyrdd cynaliadwy
* gwella ansawdd yr amgylchedd adeiledig trefol a gwledig
* datblygu rhwydweithiau ecolegol cydnerth

Gwnaethon gyllido cyfanswm o 36 o brosiectau o ganlyniad i'r cyfnod cyllid cyntaf. Roedd y buddsoddiad trwy'r grant yn fwy na £14 miliwn.

Gellir dod o hyd i ragor o fanylion yma: <https://llyw.cymru/galluogi-grantiau-adnoddau-naturiol-a-lles>

[**Cynllun Cymunedau y Dreth Gwarediadau Tirlenwi**](https://wcva.cymru/funding/landfill-disposals-tax-communities-scheme/)

Rhaglen cyllid grant i helpu cymunedau sy'n byw o fewn pum milltir i orsafoedd trosglwyddo gwastraff, neu safleoedd tirlenwi penodol, i weithredu dros eu hamgylchedd lleol. Mae Cynllun Cymunedau y Dreth Gwarediadau Tirlenwi (TGT) yn rhaglen gyllid gan Lywodraeth Cymru sy’n cael ei rheoli gan Gyngor Gweithredu Gwirfoddol Cymru (CGGC). Mae’r cynllun yn cefnogi prosiectau cymunedol ac amgylcheddol lleol mewn ardaloedd y mae gwaredu gwastraff i safleoedd tirlenwi yn cael effaith arnynt. Cyn ymgeisio, defnyddiwch y [map lleoliadau](https://wcva.cymru/funding/landfill-disposals-tax-communities-scheme/) ar wefan CGGC i wirio a ydych mewn ardal gymwys: <https://wcva.cymru/cy/cyllid/cynllun-cymunedau-y-dreth-gwarediadau-tirlenwi/>

Mae wythfed rownd Cynllun Cymunedau y Dreth Gwarediadau Tirlenwi yn agor ym mis Ebrill 2022 ar gyfer grantiau o rhwng £5,000 a £49,999.

Mae’r ffordd y mae ceisiadau’n cael eu cyflwyno wedi newid – mae CGGC wedi gwrando ar ymgeiswyr cyllid ac, mewn ymgynghoriad â’r sector, mae wedi datblygu Porth Ceisiadau Amlbwrpas newydd (MAP). Mae’r platfform gwe newydd hwn yn hawdd i’w ddefnyddio ac mae'n golygu bydd gwneud cais am grant trwy CGGC yn brofiad llawer symlach a hwylusach i ddefnyddwyr. Paratowch i wneud cais i Gynllun Cymunedau y Dreth Gwarediadau Tirlenwi a gweld cyfleoedd cyllido eraill sydd ar gael trwy gofrestru’ch sefydliad ar y porth yma – <https://map.wcva.cymru/>

**[Cynllun Grant Mannau Addoli Rhestredig](\\\\cleartranslations\\Client Data\\Gwaith DVX\\Cyfoeth Naturiol Cymru\\Gwreiddiol\\lpwscheme.org.uk)**

Caiff y Cynllun Grant Mannau Addoli Rhestredig ei reoli gan yr Adran dros Ddiwylliant, y Cyfryngau a Chwaraeon ac mae'n gwneud dyfarniadau ôl-weithredol o ran TAW i'w thalu wrth wneud gwaith adfer ac addasu ar adeiladau rhestredig a ddefnyddir yn bennaf fel mannau addoli cyhoeddus (gwerth isaf y gwaith cymwys yw £1,000, er y gellir cyflwyno un cais lle bydd gwerth y gwaith cymwys rhwng £500 a £1,000 mewn unrhyw gyfnod o 12 mis). Mae gan y cynllun gyllideb flynyddol sefydlog a hysbysebir ar wefan y Cynllun Grant Mannau Addoli Rhestredig bob blwyddyn. Gellir cwblhau ceisiadau ar-lein neu drwy'r post. Gweler manylion llawn y cynllun ar y wefan swyddogol: <http://www.lpwscheme.org.uk>

Er mwyn cael rhagor o wybodaeth cysylltwch â [dcms@topmarkcms.com](mailto:dcms@topmarkcms.com).

[**Cyfleuster Ariannol Cyfalaf Naturiol (NCFF)**](http://www.eib.org/products/blending/ncff/index.htm)

I atal colli bioamrywiaeth ac i addasu i’r newid yn yr hinsawdd, mae angen mwy o fuddsoddi mewn cyfalaf naturiol. I wneud hynny, mae Banc Buddsoddi Ewrop a'r Comisiwn Ewropeaidd wedi dod ynghyd i greu'r Cyfleuster Ariannol Cyfalaf Naturiol (NCFF), sef offeryn ariannol sy'n cefnogi prosiectau sy'n cyflawni ym meysydd **bioamrywiaeth** ac **addasu i’r newid yn yr hinsawdd** trwy fenthyciadau a buddsoddiadau pwrpasol gyda gwarant gan yr UE. Ar yr un pryd, mae angen i brosiectau a gyllidir trwy'r Cyfleuster Ariannol Cyfalaf Naturiol greu refeniw neu ddangos arbedion mewn costau.

Mae mandad y Cyfleuster Ariannol Cyfalaf Naturiol ar fin dod i ben gydag offerynnau newydd yn ei ddisodli o dan Fframwaith Ariannol Amlflwydd 2021-2027 newydd y Comisiwn Ewropeaidd. Bydd y cyfleuster yn derbyn cynigion newydd hyd at ddiwedd Awst 2021.

A oes gennych brosiect sy'n cyfrannu at hybu bioamrywiaeth yr UE, neu sy'n defnyddio datrysiad sy'n seiliedig ar natur i addasu i'r newid yn yr hinsawdd? A ydych yn ceisio cyllid? Os felly, hoffem glywed gennych! Anfonwch y ffurflen gysylltu i ni: [https://www.eib.org/attachments/documents/ncff\_contact\_form\_en.pdf](https://www.eib.org/attachments/documents/ncff_contact_form_en.pdf%20) gyda manylion eich prosiect yn [NCF\_Instrument@eib.org](mailto:NCF_Instrument@eib.org).

Gellir dod o hyd i ragor o wybodaeth yma: https://www.eib.org/en/products/mandates-partnerships/ncff/index.htm

[**Cynllun Grant Cerbydau Trydan**](https://goo.gl/cQMh25)

Mae'r fenter Llywodraeth Ganolog hon yn galluogi gyrwyr sy'n prynu cerbyd carbon isel cymwys i gael grant gwerth 35% tuag at gost y cerbyd, hyd at uchafswm o £3,000. Mae'r grant cerbydau trydan wedi'i ddylunio i helpu i wneud costau oes fan gymwys yn fwy cymharol â cherbydau petrol neu ddiesel. Gall busnesau a defnyddwyr preifat elwa o'r grant cerbydau trydan. Nid oes angen i chi wneud dim os ydych am brynu un o'r cerbydau hyn – bydd y gwerthwr yn cynnwys gwerth y grant ym mhris y cerbyd.

Gellir dod o hyd i ragor o wybodaeth yma: <https://www.gov.uk/plug-in-car-van-grants/overview>

**[Grantiau Cymunedol Cyngor Sir Powys](https://www.growinpowys.com/powys-funding)**

Mae Cyngor Sir Powys yn gweithredu cynlluniau cyllid i gefnogi busnesau a sefydliadau cymunedol sy’n buddsoddi yn y sir.

[**Grant Adfer Cymunedol o ganlyniad i Covid**](https://cy.powys.gov.uk/article/11335/Grant-Adferiad-Cymunedol-o-ganlyniad-i-Covid-Canllawiau-i-Ymgeiswyr)

**​**Diben y Grant Adfer Cymunedol o ganlyniad i Covid yw helpu grwpiau cymunedol, elusennau, mentrau cymdeithasol a grwpiau gwirfoddol sy’n cefnogi pobl a chymunedau ym Mhowys i ymateb i heriau ac effaith y pandemig COVID-19. Ei nod yw cynorthwyo adferiad a helpu sefydliadau i ddatblygu cynlluniau a gweithgareddau hyblyg ac ymatebol i fod yn fwy cydnerth a chynaliadwy’n ariannol yn y dyfodol.

​

Gall sefydliadau lleol wneud cais am hyd at £20,000 ar gyfer prosiectau a gellir defnyddio cyllid i gefnogi amryw o fentrau, megis ehangu gwasanaethau neu weithgareddau, gwella cyfleusterau, prynu offer, neu recriwtio a chefnogi gwirfoddolwyr.

​

Bydd grantiau yn ysgwyddo hyd at 80% o’r costau a gellir cyfateb i’r cyllid mewn un ai arian parod neu amser staff/gwirfoddolwyr.

* Grant hyd at werth £5,000 ar gyfer prosiectau bach
* Grant hyd at werth £10,000 ar gyfer prosiectau lleol, gan ddiwallu anghenion lleol
* Bydd grant hyd at werth £20,000 yn cael ei ystyried, ond mae’r cyngor yn disgwyl i sefydliadau allu arddangos yn glir y bydd cwmpas daearyddol ehangach ac ystod o fuddiolwyr yn cael eu cefnogi

Caiff y cyllid ei ddyrannu ar sail y cyntaf i’r felin.

Gellir cael canllawiau cynhwysfawr a manylion am sut i ymgeisio yn: <https://cy.powys.gov.uk/article/11335/Grant-Adferiad-Cymunedol-o-ganlyniad-i-Covid-Canllawiau-i-Ymgeiswyr> neu drwy gysylltu â: [communitydevelopment1@powys.gov.uk](mailto:communitydevelopment1@powys.gov.uk) neu ffonio 01597 827659.

**Y Grant Creu Lleoedd Trawsnewid Trefi**

Cymorth ar gyfer ystod eang o brosiectau o ddatblygiadau seilwaith gwyrdd i welliannau masnachol a phreswyl mewnol ac allanol ar gyfer perchnogion busnes.

​

O dan raglen cyllido 2021-21, mae 12 o drefi cychwynnol wedi'u nodi yn y rhanbarth i arwain buddsoddiad. Fodd bynnag, mae croeso i gynigion prosiect gan unrhyw dref yn y rhanbarth o dan y grant Creu Lleoedd. Rhagor o fanylion yma: <https://www.growinpowys.com/transforming-towns>

​

Am wybodaeth bellach, gallwch gysylltu fel a ganlyn:

E-bost: [Regeneration@powys.gov.uk](mailto:Regeneration@powys.gov.uk)

Ffôn: 01597 827657

**[Cronfa Tyfu Busnesau Cymdeithasol – trwy Fuddsoddiad Cymdeithasol Cymru, Cyngor Gweithredu Gwirfoddol Cymru](http://www.wcva.org.uk/funding/social-investment-cymru/social-business-growth-fund)**

Mae'r Gronfa Tyfu Busnesau Cymdeithasol yn rhoi hwb ariannol i fusnesau cymdeithasol yng Nghymru er mwyn eu galluogi i dyfu a chreu swyddi. Cyllidir y Gronfa Tyfu Busnesau Cymdeithasol yn rhannol gan Gronfa Datblygu Rhanbarthol Ewrop a Llywodraeth Cymru ac mae wedi'i hychwanegu at y gyfres o

fuddsoddiadau a weinyddir gan Fuddsoddiad Cymdeithasol Cymru.

Gall y gronfa roi buddsoddiad o hyd at £150,000 yng Ngorllewin Cymru a'r Cymoedd a £125,000 yn Nwyrain Cymru. Mae arian cyfatebol o 40% neu fwy yng Ngorllewin Cymru a’r Cymoedd, a 50% yn Nwyrain Cymru, yn ofynnol. Felly byddai angen i fusnes cymdeithasol yng Ngorllewin Cymru a’r Cymoedd sydd am gael mynediad i £150,000 mewn cymorth ddarparu £100,000 o gyllid cyfatebol ychwanegol. Mae'r cymorth a ddarperir yn gymysgedd o gymorth ariannol i'w ad-dalu, a grant; po fwyaf y byddwch yn creu mwy o swyddi na'r disgwyl, y lleiaf o arian y bydd angen ei ad-dalu.

Mae strwythur y cymorth ariannol sydd ar gael fel a ganlyn:

* 40% yn grant traddodiadol
* 60% yn gymorth ariannol i'w ad-dalu (llog o 0%, dros bum mlynedd neu lai)

Bydd cyflawni mwy na'r disgwyl yn erbyn targedau creu swyddi yn cael ei wobrwyo drwy drosi elfen o'r cymorth ariannol i'w ad-dalu yn grant na fydd angen ei ad-dalu.

Mae'r Gronfa Tyfu Busnesau Cymdeithasol bellach yn agored i geisiadau. Cysylltwch â Buddsoddiad Cymdeithasol Cymru er mwyn cofrestru eich diddordeb drwy anfon e-bost at [sic@wcva.cymru](mailto:sic@wcva.cymru) neu drwy ffonio 0300 111 0124.

Gellir dod o hyd i ragor o fanylion yma: <http://www.wcva.org.uk/funding/social-investment-cymru/social-business-growth-fund>

**[Cronfa Datblygu Cynaliadwy – a reolir gan Barc Cenedlaethol Bannau Brycheiniog](https://www.beacons-npa.gov.uk/communities/sustainability-2/substainable-development-fund/)**

Mae’r Gronfa Datblygu Cynaliadwy, a reolir gan Awdurdod Parc Cenedlaethol Bannau Brycheiniog, yn cefnogi prosiectau sy’n arddangos datblygiad cynaliadwy ar waith ac sy’n gwella ansawdd bywyd ar gyfer cymunedau yn y parc. Mae gennym ddiddordeb arbennig mewn lleihau carbon, lliniaru effeithiau’r newid yn yr hinsawdd a phrosiectau adfer natur.

Gall grantiau’r Gronfa Datblygu Cynaliadwy gefnogi:

* Costau prosiect – e.e. deunyddiau, offer llaw, argraffu, costau contractwyr ac ati.
* Rheoli prosiect – e.e. costau staff dros flwyddyn neu fwy.
* Datblygu prosiect – e.e. gweithredu neu bartneriaethau newydd, hyfforddiant, astudiaethau cyn y prosiect.

Gall grantiau ariannu hyd at 50% o gyfanswm costau cymwys y prosiect. Mae hyn yn golygu bod yn rhaid i 50% o'r costau gael eu hysgwyddo o rywle arall, ond gallwch gyfrif gwerth amser gwirfoddolwyr a rhoddion mewn nwyddau fel arian cyfatebol.

Yn 2021-22, mae gennym ddwy ffrwd gyllido ychwanegol – y ddwy gyda grantiau gwerth hyd at £5,000 (am hyd at 50% o gyfanswm y gost):

* **Cronfa Effeithlonrwydd Ynni** – grantiau i osod mesurau arbed ynni neu ynni adnewyddadwy yng nghyfleusterau eich cymuned. Yn aml, gall mesurau gymharol syml helpu i leihau defnydd ynni a lleihau biliau – atal drafftiau ac uwchraddio ffenestri a drysau, falfiau thermostatig ar reiddiaduron, insiwleiddio, goleuadau LED ac ati.
* **Cronfa Treftadaeth Adeiledig mewn Lleoedd** – ar gyfer unigolion a grwpiau cymunedol i ymgymryd â gwaith i warchod a gwella asedau treftadaeth lleol, megis:
* ***Adeiladau*** *–* e.e. paentio ffasadau adeiladau, gwaith allanol i doeau, atgyweiriadau rendro ac ati.
* ***Nodweddion archaeolegol*** – e.e. rheoli llystyfiant, atgyweirio difrod, gwaith i wella gwerthoedd estheteg safle, gwella dealltwriaeth neu godi ymwybyddiaeth o’i arwyddocâd ac ati.
* ***Dehongliad*** – e.e. darparu byrddau dehongli sy’n ymwneud â nodweddion hanesyddol o fewn aneddiadau, arwyddion ar gyfer llwybrau cerdded treftadaeth, cyhoeddiadau yn hyrwyddo agweddau treftadaeth lleoedd ac ati.

**Amserlen ceisiadau 2021-22**

|  |  |
| --- | --- |
| **Cyflwyno erbyn 5pm ar:** | **Panel yn cyfarfod ar:** |
| 1 Mehefin 2022 | 22 Mehefin 2022 |
| 24 Awst 2022 | 14 Medi 2022 |
| 2 Tachwedd 2022 | 23 Tachwedd 2022 |

Er mwyn gwneud cais neu i drafod syniad prosiect, cysylltwch â Helen Roderick neu Barbara Anglezarke – [sdf@beacons-npa.gov.uk](mailto:sdf@beacons-npa.gov.uk)

**[AHNE Gŵyr – Cynllun Grant y Gronfa Datblygu Cynaliadwy](https://www.abertawe.gov.uk/gwyrcynaliadwy?languagepref=cy)**

Mae'r bartneriaeth AHNE yn gweithredu cynllun grantiau bach, a'i fwriad yw datblygu a threialu ffyrdd o gyflawni dull mwy cynaliadwy o fyw ar Benrhyn Gŵyr. Mae'r cynllun yn ceisio cadw a gwella nodweddion lleol diwylliant, bywyd gwyllt, tirwedd, defnydd tir a chymuned. Mae cynnal lles cymdeithasol a hyfywedd economaidd cymunedau yn nodau pwysig y cynllun grantiau hefyd. Caiff ceisiadau gwerth mwy na £3,000 eu hasesu gan banel o bobl leol, sy'n cyfarfod bedair gwaith y flwyddyn.

Cyn gwneud cais, fe'ch cynghorir yn gryf i drafod eich syniadau gyda ni i sicrhau bod eich prosiect yn gymwys i gael cyllid. Cysylltwch â Mike Scott, Swyddog AHNE, am fanylion am y broses ymgeisio. Cyfeiriad e-bost: [mike.scott2@abertawe.gov.uk](https://www.swansea.gov.uk/article/4323/Mike-Scott?formid=2900)

Gellir dod o hyd i ragor o fanylion yma: <https://www.abertawe.gov.uk/gwyrcynaliadwy>

**[AHNE Llŷn – Cynllun Grant y Gronfa Datblygu Cynaliadwy](https://www.ahne-llyn-aonb.org/Grant-Datblygu-Cynaliadwy)**

Mae'r Gronfa Datblygu Cynaliadwy'n darparu cymorth grant ar gyfer prosiectau amgylcheddol, economaidd a chymunedol arloesol sy'n datblygu a threialu ffyrdd newydd o gyflawni dull mwy cynaliadwy o fyw yn yr AHNE. Mae datblygu cynaliadwy yn cynnwys pedair thema:

* Amgylcheddol
* Economaidd
* Diwylliannol
* Cymdeithasol

Mae “cynaliadwyedd” yn ymwneud â chydbwyso gofynion amgylcheddol, cymdeithasol ac economaidd cyfredol â'r angen i ddiogelu'r amgylchedd a buddiannau cenedlaethau'r dyfodol.

Bydd y Gronfa Datblygu Cynaliadwy yn darparu grantiau prosiect, grantiau rheoli i helpu gyda chostau'r staff, a grantiau datblygu i ddarparu sbardun ar gyfer camau neu bartneriaethau newydd. Fel arfer, darperir cyllid gwerth rhwng 50% a 75% o gyfanswm cost y prosiect ond mae'n bosibl y darperir mwy mewn rhai amgylchiadau eithriadol. Disgwylir i'r ymgeiswyr ddarparu o leiaf 25% o gyfanswm costau'r prosiect, naill ai o'u harian eu hunain neu o gyllid grant arall. Gall swyddogion o uned yr AHNE ddarparu manylion ffynonellau cyllid cyfatebol posibl.

Rhoddir cyngor drwy'r amser i ymgeiswyr drafod eu syniadau prosiect â'r swyddogion cyn cyflwyno cais. Mae'r Panel Grant yn ymgynnull dair neu bedair gwaith y flwyddyn ac mae'n is-bwyllgor o brif Gyd-bwyllgor Cynghori’r AHNE.

Gellir dod o hyd i ragor o fanylion yma: <https://www.ahne-llyn-aonb.org/The-Sustainable-Development-Grant>

**[Cronfa Datblygu Cynaliadwy Awdurdod Parc Cenedlaethol Arfordir Penfro](https://www.arfordirpenfro.cymru/awdurdod-y-parc-cenedlaethol/cronfa-datblygu-cynaliadwy/)**

Mae Cronfa Datblygu Cynaliadwy Awdurdod Parc Cenedlaethol Arfordir Penfro yn hybu prosiectau cymunedol o fewn Parc Cenedlaethol Arfordir Penfro a’r cyffiniau. Mae'r gronfa'n cynorthwyo prosiectau a arweinir gan y gymuned sy'n cyfrannu at leihau carbon ac sy'n helpu i ymateb i'r argyfwng hinsawdd.

Gall ymgeiswyr wneud cais am brosiectau sy'n cyflenwi'r canlynol:

* Gosod cyfleusterau cynhyrchu ynni adnewyddadwy ar adeilad cymunedol, e.e. paneli solar
* Menter i hybu lleihau allyriadau carbon mewn trafnidiaeth, h.y. gosod man gwefru trydanol ar gyfer beiciau neu geir neu drwy gefnogi mynediad i gludiant ar gyfer mwy nag un unigolyn
* Gosod cyfleuster cymunedol sy'n lleihau gwastraff, h.y. ffynnon ddŵr
* Unrhyw fenter lleihau carbon arall sy'n seiliedig yn y gymuned

Yn ystod y flwyddyn ariannol 2021/22, mae cyfanswm o £200,000 ar gael yn y Gronfa Datblygu Cynaliadwy i ariannu prosiectau yn Sir Benfro sy'n ymwneud â lleihau carbon ac sy’n helpu i ymateb i'r argyfwng hinsawdd.

Nid oes isafswm nac uchafswm y gellir ymgeisio amdano, ond rhagwelir mai swm rhwng £5,000 a £25,000 a ddyfernir i brosiectau sy’n cael eu hariannu.

Ceir dau gyfle bob blwyddyn i ymgeisio. Cynghorir ymgeiswyr i ddarllen y wefan i ddarganfod y dyddiad cau diweddaraf: <https://www.pembrokeshirecoast.wales/about-the-national-park-authority/sustainable-development-fund/>

**[AHNE Dyffryn Gwy – Cynllun Grant y Gronfa Datblygu Cynaliadwy](http://wyevalleyaonb.org.uk/index.php/grants/grants/)**  
Drwy bartneriaeth, nod y Gronfa Datblygu Cynaliadwy yw datblygu a phrofi dulliau o gyflawni ffordd fwy cynaliadwy o fyw mewn tirwedd â harddwch naturiol ac amrywiaeth sylweddol. Mae'r gronfa grantiau hon yn ceisio cadw a gwella nodweddion lleol o safbwynt bywyd gwyllt, tirwedd, defnydd tir a chymuned. Mae cynnal llesiant cymdeithasol a hyfywedd economaidd cymunedau yn nodau pwysig y Gronfa Datblygu Cynaliadwy hefyd. Mae'r gronfa ar gyfer cynlluniau ymarferol ac arloesol sy'n ennyn cyfranogiad gan gymunedau lleol. Bydd yn rhaid i brosiectau sy'n derbyn cymorth gyd-fynd â diben statudol AHNE Dyffryn Gwy, sef cadw a gwella ei harddwch naturiol.

Mae tua £50,000 ar gael ar gyfer prosiectau yng Nghymru. Gellir gwneud cais am grant gwerth llai na £1,000, neu grant mwy o werth hyd at £25,000 mewn amgylchiadau eithriadol.

**Gwelliannau i'r dirwedd ac i fioamrywiaeth**. Gall y Gronfa Datblygu Cynaliadwy gefnogi gwaith ar gyfradd o 50% o gyfanswm y gost hyd at uchafswm o £1,000. Anelir y grant at ddaliadau ar raddfa fach, cynghorau plwyf/cymuned a mannau cymunedol, neu at leoedd ble nad oes grantiau amaeth-amgylcheddol ar gael ond lle bydd enillion bioamrywiaeth yn gallu ennyn cyfranogiad gan y bobl hynny sy'n byw yn yr amgylchedd lleol, a dwyn budd iddynt. Gallai gwaith cymwys gynnwys y canlynol:

* Plannu perllannau newydd / llenwi bylchau
* Gwaith rheoli gwrychoedd
* Adfer waliau cerrig sychion
* Gwaith cynnal bywyd coed hynod
* Gwaith brigdocio a phrysgoedio, a gweithgareddau sy'n ymwneud â hybu neu gadwraeth bioamrywiaeth

Mae'r cynllun ar gael i unrhyw sefydliad, gan gynnwys grwpiau cymunedol neu wirfoddol, ac awdurdodau lleol, yn ogystal â'r sector preifat ac unigolion. Rhaid i'r sector preifat ac unigolion ddangos bod eu prosiectau'n dwyn budd i'r cyhoedd ehangach. Mae'n rhaid i’r prosiect arfaethedig gyd-fynd â diben Ardaloedd o Harddwch Naturiol Eithriadol ac yn bodloni amcanion y cynllun, a bod wedi'i leoli yn AHNE Dyffryn Gwy, neu ddwyn budd uniongyrchol iddi. Mae'n rhaid i'ch prosiect gydymffurfio ag unrhyw ofynion rheoliadol perthnasol, e.e. caniatâd cynllunio, rheoliadau adeiladu ac ati.

Gellir dod o hyd i ragor o wybodaeth yma: <https://www.wyevalleyaonb.org.uk/caring-for-wye-valley-aonb/grants/grants/>

**CGGC – Gwirfoddoli Cymru – Grantiau**

Gwirfoddoli yw un o’r dangosyddion llesiant cenedlaethol sy’n olrhain cynnydd Cymru yn erbyn nodau Deddf Llesiant Cenedlaethau’r Dyfodol (Cymru). Er mwyn ymwreiddio gwirfoddoli, creu cyfleoedd gwirfoddoli o ansawdd uchel a chael pobl ifanc i gymryd rhan, mae Llywodraeth Cymru wedi cyllido tri chynllun allweddol o dan gynllun Gwirfoddoli Cymru.

Nodau’r grant

* Cynyddu nifer y gwirfoddolwyr sy’n cymryd rhan a’u cadw drwy chwalu’r rhwystrau i wirfoddoli i bobl o bob oed ac o bob rhan o’r gymdeithas.
* Cefnogi cyfleoedd gwirfoddoli cadarnhaol o ansawdd uchel sy’n ceisio recriwtio, cynorthwyo a hyfforddi gwirfoddolwyr.
* Hyrwyddo newidiadau yn y mudiadau a fydd yn cael budd er mwyn gwneud gwirfoddoli’n rhan o’u diwylliant, e.e. ennill achrediad Buddsoddwyr mewn Gwirfoddolwyr.

Mae cyllid ar gael i fudiadau nid-er-elw sy’n cynnig prosiectau hyd at ddwy flynedd, am hyd at £25,000 y flwyddyn.

Mae’r gronfa ar agor ar hyn o bryd a bydd yn cau ar 20 Mai 2022.

Am fwy o wybodaeth, ewch i: <https://wcva.cymru/cy/cyllid/cgg/>

**CGGC – Grant dechrau busnes carbon sero net**

Cynllun peilot yw’r grant dechrau busnes carbon sero net sy’n cynnig cymorth ariannol a thechnegol i wneud y canlynol:

Helpu egin fentrau cymdeithasol (neu fentrau sy’n dechrau) i gael eu busnes yn barod ar gyfer masnachu neu fuddsoddi

Ymwreiddio arferion sy’n ystyriol o’r hinsawdd mewn mentrau cymdeithasol newydd o’r diwrnod cyntaf

Mae’r cynllun yn agored i unrhyw fusnes cymdeithasol neu fudiad masnachu gwirfoddol yng Nghymru sy’n cychwyn ar ei daith. Nid oes angen i chi fod yn grŵp sy’n canolbwyntio ar yr amgylchedd neu’r newid yn yr hinsawdd i wneud cais.

Diben y cynllun peilot hwn yw mynd i’r afael â’r ddwy broblem a amlinellwyd uchod, a rhoi’r canlynol i garfan o egin fentrau cymdeithasol yng Nghymru:

cymorth ariannol i fynd â’u busnesau y tu hwnt i’r cam cyn refeniw

cymorth technegol i ymwreiddio arferion amgylcheddol doeth yn eu busnesau

Mae’r cynllun yn agor ar gyfer yr ail garfan ym mis Mai – gweler y wefan am fwy o wybodaeth:

<https://wcva.cymru/cy/cyllid/buddsoddiad-cymdeithasol-cymru/grant-dechrau-busnes-carbon-sero-net/>

**Cyllid gan y Loteri**

[**Cronfa Gymunedol y Loteri Genedlaethol**](https://www.tnlcommunityfund.org.uk)Ein blaenoriaeth yw cadw arian yn llifo i gefnogi cymunedau ledled Cymru. Rydym yn agored i geisiadau sy'n bodloni ein meini prawf, gan gynnwys cymorth yn ystod COVID-19.Rydym hefyd yn gweithio'n agos gyda Chyngor Gweithredu Gwirfoddol Cymru a chyllidwyr eraill i sicrhau ein bod yn creu'r cymorth gorau ar gyfer cymunedau Cymru. Rydym felly'n croesawu ceisiadau sy'n gweddu â'n blaenoriaethau diwygiedig:

* cefnogi sefydliadau i addasu neu arallgyfeirio er mwyn ymateb i heriau newydd ac i heriau'r dyfodol
* cefnogi cymunedau y mae COVID-19 wedi cael effaith andwyol arnynt
* cefnogi cymunedau a sefydliadau i ddod yn fwy gwydn er mwyn eu helpu i ymateb yn well i argyfyngau yn y dyfodol.

Rydym yma i'ch helpu chi. Cysylltwch â ni os oes gennych syniad drwy ffonio 0300 123 0735 neu drwy anfon e-bost i [wales@tnlcommunityfund.org.uk](mailto:wales@tnlcommunityfund.org.uk).

[**Cronfa Gymunedol y Loteri Genedlaethol – Cronfa Gweithredu Hinsawdd**](https://www.tnlcommunityfund.org.uk/funding/programmes/climate-action-fund)

Mae’r gronfa hon wedi cau ar hyn o bryd, ewch i’r wefan i gael rhagor o ddiweddariadau:

https://www.tnlcommunityfund.org.uk/funding/programmes/climate-action-fund-round-2#section-2

Mae'r Gronfa Gweithredu Hinsawdd yn gronfa deng mlynedd, gwerth £100 miliwn, a sefydlwyd gan ddefnyddio arian a ddarparwyd gan Gronfa Gymunedol y Loteri Genedlaethol, gyda'r nod o leihau ôl troed carbon cymunedau ledled y DU. Disgwylir y bydd y cyllid yn cefnogi cymysgedd o leoedd, cymunedau, themâu, a mentrau gwahanol ar hyd a lled y DU.

Meini prawf:

* **Wedi'i arwain gan y gymuned:**Rydym am weld yr ydych wedi cynhwyso'r gymuned yn y gwaith o lunio, datblygu a chyflawni'ch prosiect.
* **Gweithio mewn partneriaeth:**Byddwch yn bartneriaeth gymunedol wedi'i harwain gan le, sy'n cyfuno ystod eang o bobl a sefydliadau sydd â gweledigaeth a rennir o pha olwg ddylai fod ar weithredu lleol ar newid yn yr hinsawdd. Disgwylir i bartneriaethau osod cytundeb ynghylch sut y byddant yn gweithio gyda'i gilydd.
* **Effaith uchel:** Bydd yn cyllid yn canolbwyntio ar weithgareddau sydd â'r potensial i wneud gwahaniaeth gwirioneddol a hirdymor ar ôl troed carbon cymunedau. Mae hyn yn cynnwys camau gweithredu ar ynni cynaliadwy, trafnidiaeth gynaliadwy, defnydd (bwyd a gwastraff) a'r amgylchedd naturiol. Er mwyn gwneud gwahaniaeth go iawn, efallai y bydd yn rhaid i brosiectau gael effaith ar nifer o'r meysydd hynny.
* **Effaith hirhoedlog:** Er mwyn lleihau effaith y newid yn yr hinsawdd, mae'n bwysig bod y newidiadau a wneir yn gynaliadwy y tu hwnt i'r cyllid y gallwn ei roi. Mae angen i newidiadau hirdymor o ran ymddygiad, ffyrdd o weithio ac arferion fod wrth wraidd yr holl weithgareddau gweithredu ar yr hinsawdd lleol.
* **Cyrhaeddiad:** Mae angen i bartneriaethau ymgysylltu â phobl y tu hwnt i'r rhai sydd eisoes yn gwneud camau gweithredu ar y newid yn yr hinsawdd yn eu cymunedau lleol a thu hwnt.
* **Dysgu ac ymgysylltu:** Byddwn yn disgwyl i bartneriaethau gynhyrchu a rhannu eu dysgu o'r dechrau, yn rheolaidd, a bod yn gyfranogwyr gweithredol mewn ystod ehangach o newidiadau.

Rydym yn disgwyl i'r holl bartneriaid ystyried eu heffaith amgylcheddol eu hunain a chael polisi a chynllun gweithredu cadarn mewn grym.

Darllenwch wybodaeth Llywodraeth y DU ar gyfrifoldeb amgylcheddol ar gyfer elusennau**:** <https://www.gov.uk/government/publications/environmental-responsibility-for-charities>

**[Cronfa Gymunedol y Loteri Genedlaethol – Arian i Bawb](https://www.tnlcommunityfund.org.uk/funding/programmes/national-lottery-awards-for-all-wales)**Gall cyllid gan y Loteri Genedlaethol eich helpu i wneud gwahaniaeth yn eich cymuned. Rydym yn cynnig cyllid gwerth rhwng £300 a £10,000 i gefnogi'r hyn sydd o bwys i bobl a chymunedau. Rydym yn agored i geisiadau ar gyfer prosiectau cymunedol sy'n bodloni ein meini prawf. Mae hyn yn cynnwys ymatebion cymorth mewn perthynas â'r pandemig COVID-19.

Mae'r grant yn agored i bob cais ar gyfer prosiectau cymunedol sy'n bodloni'r meini prawf. Mae hyn yn cynnwys ymatebion cymorth mewn perthynas â'r pandemig COVID-19.

Drwy ein rhaglen Loteri Genedlaethol: Arian i Bawb, rydym am gefnogi prosiectau sy'n ymateb i'r pandemig COVID-19 drwy wneud y canlynol:

* cefnogi sefydliadau i addasu neu arallgyfeirio er mwyn ymateb i heriau newydd ac i heriau'r dyfodol
* cefnogi cymunedau y mae COVID-19 wedi cael effaith andwyol arnynt
* cefnogi cymunedau a sefydliadau i ddod yn fwy gwydn er mwyn eu helpu i ymateb yn well i argyfyngau yn y dyfodol

Er ein bod yn hybu ymatebion i'r pandemig, nid oes rhaid i'ch prosiect fod yn uniongyrchol gysylltiedig â COVID-19 er mwyn iddo gael ei gyllido. Os ydych yn gwneud cais am rywbeth **nad** yw'n ymwneud â COVID-19, yna bydd yn rhaid i’ch prosiect fodloni o leiaf un o'n blaenoriaethau cyllido arferol, sef:

* Dod â phobl ynghyd a meithrin cydberthnasau cryf o fewn cymunedau, ac ar eu traws
* Gwella lleoedd a mannau sydd o bwys i gymunedau
* Helpu mwy o bobl i wireddu eu potensial, drwy roi cymorth iddynt ar y cam cynharaf posibl

Asesir ceisiadau ar sail dreigl.

Ceir rhagor o wybodaeth yma:<https://www.tnlcommunityfund.org.uk/funding/programmes/national-lottery-awards-for-all-wales> neu cysylltwch â [wales@tnlcommunityfund.org.uk](mailto:wales@tnlcommunityfund.org.uk).

[**Cronfa Gymunedol y Loteri Genedlaethol: Pobl a Lleoedd**](https://www.tnlcommunityfund.org.uk/funding/programmes/people-and-places-medium-grants)Bydd y rhaglen Pobl a Lleoedd yn ariannu prosiectau lle mae pobl a chymunedau, wrth weithio gyda'i gilydd, yn defnyddio'u cryfderau i gael effaith gadarnhaol ar y pethau sydd bwysicaf iddynt. Caiff y cyllid ei rannu'n ddau faes, **grantiau canolig** (£10,001 i £100,000) a **grantiau mawr** (£100,001 i £500,000). Mae'r rhaglen yn agored i unrhyw sefydliad nid-er-elw, a gallwch wneud cais unrhyw bryd.

Mae'r gronfa'n rhoi blaenoriaeth i brosiectau sy'n gwneud y canlynol:

* cefnogi sefydliadau i addasu neu arallgyfeirio er mwyn ymateb i heriau newydd ac i heriau'r dyfodol
* cefnogi cymunedau y mae COVID-19 wedi cael effaith andwyol arnynt
* cefnogi cymunedau a sefydliadau i ddod yn fwy gwydn er mwyn eu helpu i ymateb yn well i argyfyngau yn y dyfodol.

Er ein bod yn hybu ymatebion i'r pandemig, nid oes rhaid i'ch prosiect fod yn uniongyrchol gysylltiedig â COVID-19 er mwyn iddo gael ei gyllido. Rhaid i geisiadau llwyddiannus fod wedi’u Harwain gan Bobl, yn Seiliedig ar Gryfderau ac yn Gysylltiedig – darllenwch y ddogfen ganlynol: <https://www.tnlcommunityfund.org.uk/media/documents/people-and-places/People-and-Places-Three-approaches-Jan-2019-E.pdf?mtime=20190129154454&focal=none>

Gellir dod o hyd i ragor o wybodaeth am grantiau canolig yma:

<https://www.tnlcommunityfund.org.uk/funding/programmes/people-and-places-medium-grants>

Gellir dod o hyd i ragor o wybodaeth am grantiau mawr yma:

<https://www.tnlcommunityfund.org.uk/funding/programmes/people-and-places-large-grants>

**[Cronfa Gymunedol y Loteri Genedlaethol: Cefnogi syniadau gwych](https://www.tnlcommunityfund.org.uk/funding/programmes/supporting-great-ideas)**

Drwy ein cyllid cefnogi syniadau gwych, gallwn roi grantiau i sefydliadau sy’n cefnogi syniadau prosiect arloesol a strategol bwysig sy’n hybu newid cymdeithasol cadarnhaol yng Nghymru.

Rydym yma i helpu ac eisiau siarad â chi am eich syniadau i gefnogi syniadau prosiect arloesol a strategol bwysig sy’n hybu newid cymdeithasol cadarnhaol yng Nghymru.  
  
Rydym felly yn croesawu ceisiadau sy’n bodloni ein blaenoriaethau diwygiedig.

* Cefnogi sefydliadau i addasu neu amrywio i ymateb i heriau newydd ac yn y dyfodol
* Cefnogi cymunedau yr effeithir yn andwyol arnynt gan COVID-19
* Cefnogi cymunedau a sefydliadau i ddod yn fwy gwydn i’w helpu i ymateb yn well i argyfyngau yn y dyfodol

Gellir dod o hyd i ragor o fanylion yma: <https://www.tnlcommunityfund.org.uk/funding/programmes/supporting-great-ideas>

Cysylltwch â ni os oes gennych syniad drwy ffonio 029 2168 0214 neu anfon neges e-bost at [wales@tnlcommunityfund.org.uk](mailto:wales@tnlcommunityfund.org.uk)

[**Cronfa Dreftadaeth y Loteri Genedlaethol**](https://www.hlf.org.uk/)

Fel tîm Cronfa Dreftadaeth y Loteri Genedlaethol, gwnawn bopeth o fewn ein gallu i helpu sector treftadaeth eithriadol y DU i addasu yn ystod yr adeg hynod anodd hon ac i ffynnu unwaith yn rhagor.

Ni yw'r cyllidwr grantiau neilltuedig mwyaf o safbwynt treftadaeth y DU. Ers 1994, rydym wedi dyfarnu dros £8 biliwn i 44,000 a mwy o brosiectau ledled y DU. Gyda'n gilydd, gallwn ddangos y cyfraniad pwysig treftadaeth i helpu pobl, cymunedau a lleoedd trwy'r argyfwng hwn.

Dyma'r rhaglenni sy'n agored i geisiadau:

* Lleoedd Lleol ar gyfer Natur - Mae Lleoedd Lleol ar gyfer Natur yn gynllun grant cyfalaf sydd â'r nod o alluogi cymunedau yng Nghymru i adfer a gwella byd natur. Mae grantiau ar gael hyd at £250,000.
* Coetiroedd Cymunedol - Cynllun grant cyfalaf sydd â'r nod o adfer, creu, cysylltu a rheoli coetiroedd yng Nghymru. Mae grantiau ar gael o £10,000 hyd at £250,000.
* Grantiau Treftadaeth - Mae ceisiadau bellach ar agor ar gyfer Grantiau'r Loteri Genedlaethol ar gyfer Treftadaeth o £3,000- hyd at £5 miliwn.
* Grantiau Trysorau’r Filltir Sgwâr (Rownd 2) – Nod y rhaglen grant hon yw cefnogi prosiectau cyfalaf i gysylltu cymunedau â’r dreftadaeth sydd ar stepen eu drws a chyflawni allbynnau a buddion diriaethol ar gyfer pobl leol. Bydd modd i chi wneud cais o 4 Hydref 2021 gyda phenderfyniadau yn cael eu gwneud fis Tachwedd 2021.

Er mwyn cael rhagor o wybodaeth am yr holl gyllid uchod ewch i: <https://www.heritagefund.org.uk/funding>

[**Grantiau Gyda’n Gilydd ar gyfer Ein Planed**](https://www.tnlcommunityfund.org.uk/welsh/funding/programmes/together-for-our-planet)

Mae Gyda’n Gilydd ar gyfer Ein Planed yn cynnig grantiau o rhwng £1,000 i £10,000 o arian y Loteri Genedlaethol i gefnogi cymunedau ledled y DU i weithredu ar y newid yn yr hinsawdd.

Dylai prosiectau adlewyrchu’r hyn sy’n bwysig i’ch cymuned, a gall fod yn fach o ran maint. Gallent gynnwys themâu fel:

* bwyd
* trafnidiaeth
* ynni
* gwastraff a defnydd
* yr amgylchedd naturiol.

I gael rhagor o wybodaeth ewch i: <https://www.tnlcommunityfund.org.uk/welsh/funding/programmes/together-for-our-planet>

**Cymorth ac Adnoddau Defnyddiol**

[**Aderyn – Cronfa Ddata Gwybodaeth a Chofnodi Bioamrywiaeth Canolfannau Cofnodion Amgylcheddol Lleol Cymru**](https://wcva.us8.list-manage.com/track/click?u=981f960ac676c2d3e8901559e&id=f499bee926&e=328ba15f76)  
Aderyn yw Cronfa Ddata Gwybodaeth a Chofnodi Bioamrywiaeth Canolfannau Cofnodion Amgylcheddol Lleol Cymru. I gael gwybod mwy am y data ar fywyd gwyllt sydd ar gael ac i gyflwyno'ch cofnodion, ewch i'r wefan yma: <http://aderyn.lercwales.org.uk/home>.

[**B&Q**](http://goo.gl/z5G0ld)

Mae pob siop B&Q yn gweithredu cynllun ailddefnyddio cymunedol y gall ysgolion lleol, sefydliadau addysgol eraill a grwpiau cymunedol elwa arno trwy ailddefnyddio cynhyrchion a deunyddiau rhodd na ellir eu gwerthu. Mae B&Q yn gweithio hefyd gyda Community Repaint, rhwydwaith o gynlluniau sy'n casglu unrhyw baent sy'n weddill y gellir ei ailddefnyddio a'i ailddosbarthu o fewn ei gymunedau i unigolion a theuluoedd ar incwm isel, elusennau a grwpiau cymunedol.

Gellir dod o hyd i ragor o fanylion yma: <https://www.diy.com/responsible-business/waste-donation>

[**Cronfa Busnes Gwyrdd yr Ymddiriedolaeth Garbon**](https://www.carbontrust.com/our-projects/green-business-fund)Gall sefydliadau bach a chanolig elwa ar gymorth a chyngor wedi'u cyllido'n llawn i arbed arian ar eu biliau ynni a defnyddio ynni’n fwy effeithlon. Mae cannoedd o sefydliadau eisoes wedi sicrhau arbedion sylweddol o ran ynni a chostau trwy'r cyngor, hyfforddiant a chymorth a ddarperir gan yr Ymddiriedolaeth Garbon. Bydd arbenigwyr yr Ymddiriedolaeth Garbon yn darparu asesiadau ynni i nodi cyfleoedd i arbed ynni heb gost ar fusnesau ac yn helpu i ganfod cyflenwyr dibynadwy ar gyfer prosiectau. Gall sefydliadau hefyd elwa ar gymorth a hyfforddiant am ddim ar effeithlonrwydd ynni yng ngweithdai'r Gronfa Busnes Gwyrdd, a gynhelir ledled y wlad, ac ar ffurf gweminarau, canllawiau ac adnoddau ar-lein. Gweler y wefan am fanylion gweithdai a gweminarau am ddim sydd ar ddod ac i gofrestru ar gyfer asesiad a chyngor ar ynni.

Gellir dod o hyd i ragor o fanylion yma: <https://www.carbontrust.com/our-projects/green-business-fund>

[**Coed Cymru**](http://www.coedcymru.org.uk/#period7)  
Ein nodau yw gwella tirweddau Cymru sy'n cynnwys coetiroedd a choed. Mae ein staff yn darparu cyngor a chymorth, mynediad i arloesedd a chymorth grant. Cysylltwch â ni am wybodaeth a chymorth o ran unrhyw agwedd ar greu a rheoli coetiroedd a phren.

Gellir dod o hyd i ragor o fanylion yma: <https://coed.cymru>

[**Y Gwirfoddolwyr Cadwraeth – Llawlyfrau Cadwraeth Ymarferol**](https://www.conservationhandbooks.com/)   
Ers tro, llawlyfrau'r Gwirfoddolwyr Cadwraeth fu'r canllawiau diffiniol ar reoli cefn gwlad a mannau gwyrdd. Maent yn cynnwys 1,000 a mwy o dudalennau o gefndir, cyngor a chyfarwyddyd ardderchog gan arbenigwyr, wedi'u llunio a'u cyflwyno ar ffurf gam wrth gam. Mae'r llawlyfrau hyn bellach ar gael ar ffurf ddigidol ac maent yn ymdrin â phopeth, o blannu coed i adeiladu waliau sych, a thwyni tywod i lwybrau cerdded.

Gellir dod o hyd i ragor o fanylion yma: <https://www.conservationhandbooks.com>

[**Ynni Lleol**](http://www.energylocal.co.uk/cydynni/)

Mae Ynni Lleol yn galluogi cymunedau lleol i gydweithio i gyfuno’r ynni y maent yn ei gynhyrchu sydd dan berchnogaeth leol ac i reoli'r galw lleol i leihau biliau ac allyriadau carbon. Cred Ynni Lleol y dylai cymunedau lleol allu elwa ar symud eu defnydd o ynni i adegau rhatach o'r dydd a'i gyfateb i gynhyrchiant lleol. Os oes gennych brosiect ynni cymunedol neu os oes gennych ddiddordeb yn y syniad, [cysylltwch â ni](http://www.energylocal.co.uk/?page_id=63) a [chofrestrwch i gael ein cylchlythyr](http://www.energylocal.co.uk/?page_id=63).

Ceir rhagor o fanylion yma: <https://energylocal.org.uk>

[**Arfer Da Cymru**](https://www.goodpractice.wales/home)

Porth mynediad unigol ar-lein i wybodaeth ac arfer da gwasanaethau cyhoeddus Cymru yw Arfer Da Cymru.

Ceir rhagor o fanylion yma: <https://www.data.cymru/gpw>

[**‘Grants up for Grabs’ HIPPOWASTE**](https://www.hippowaste.co.uk/grants-up-for-grabs/)

Mae'r cynllun ‘Grants up for Grabs’ yn dyfarnu cymorth am ddim i waredu gwastraff ar gyfer ceisiadau gan elusennau, grwpiau cymunedol a sefydliadau ledled y DU sy'n ysbrydoli parch i'r amgylchedd neu sy'n cael effaith gadarnhaol ar y gymuned.

Ceir rhagor o fanylion yma: <https://www.hippowaste.co.uk/charity-community>

[**In Kind Direct**](http://www.inkinddirect.org/)Elusen gofrestredig a sefydlwyd gan Dywysog Cymru yn 1996 yw In Kind Direct sy'n derbyn rhoddion cynnyrch gan gwmnïau fel Amazon, Procter & Gamble, Disney ac ati, ac yna'n eu dosbarthu i elusennau a sefydliadau nid-er-elw. Mae cynhyrchion yn cynnwys nwyddau ymolchi, nwyddau glanhau, nwyddau i'r tŷ, teganau, cyfarpar chwaraeon, ac amrywiaeth o eitemau eraill y gall elusennau eu defnyddio i ddarparu eu gwasanaethau a chefnogi eu buddiolwyr. Mae'r cynnyrch i gyd yn newydd ac yn bosibl eu defnyddio, ond wedi'u rhoi gan fod diffygion bach yn y brandio neu'r pecyn. Gellir ymuno'n rhad ac am ddim, a chodir tâl bach am y cynnyrch sy'n gyfwerth â thua 20% o'u pris gwerthu. Mae hyn yn cynnwys costau cludo. Archebir eitemau o gatalog a chânt eu cludo i'r elusen yn uniongyrchol.

Ceir rhagor o fanylion yma: <https://www.inkinddirect.org>

[**Thema 4 LEADER – Ynni Adnewyddadwy ar Lefel Gymunedol**](https://cadwynclwyd.co.uk/funding-areas/energy/)

Nod Thema 4 LEADER yw darparu cymorth penodol a phwrpasol i helpu cymunedau a mentrau cymdeithasol i archwilio ffynonellau ynni adnewyddadwy. Gallai’r gwaith hwn gynnwys astudiaethau dichonolrwydd a hyfywedd o gynlluniau posibl ar gyfer cynhyrchu ynni adnewyddadwy, gan gynnwys arbrofion profi cysyniad a threialon ar gyfer prosiectau technoleg adnewyddadwy, ar raddfa ficro, sydd dan berchenogaeth gymunedol, y gellid wedyn eu datblygu ar raddfa fwy os ydynt yn llwyddiannus. Bydd y thema hefyd yn darparu hyfforddiant, ymweliadau addysgol a meithrin gallu ar gyfer grwpiau cymunedol sydd am weithredu cynllun ynni adnewyddadwy a arweinir gan y gymuned.  Bydd gweithgareddau eraill yn cynnwys treialu technoleg newydd a chodi ymwybyddiaeth o dechnolegau adnewyddadwy, effeithlonrwydd ynni, a mentrau ar gyfer lliniaru effeithiau'r newid yn yr hinsawdd.

Ceir rhagor o fanylion yma: <https://cadwynclwyd.co.uk/funding-areas/energy/?lang=cy>

[**Llais y Goedwig – rhwydwaith coetir cymunedol Cymru**](http://goo.gl/L4plxA)   
Mae Llais y Goedwig yn cynrychioli ac yn cydweithio ag ymarferwyr a grwpiau coetir cymunedol ledled Cymru. Mae'r sefydliad hefyd yn cynorthwyo cyrff cyhoeddus a thirfeddianwyr preifat i sicrhau ei bod yn bosibl cael mwy o goetiroedd a reolir gan gymunedau. Mae gan Llais y Goedwig Swyddogion Datblygu ledled Cymru ac mae'n darparu amrediad o adnoddau ynghyd â gwasanaeth ymholiad lle gellir rhannu ymholiadau gydag aelodau eraill o'r rhwydwaith, neu y gallant eu hateb. Gellir dod yn aelod o Llais y Goedwig yn rhad ac am ddim.

Ceir rhagor o fanylion yma: <https://llaisygoedwig.org.uk>

[**Partneriaethau Natur Lleol yng Nghymru**](https://lnp.cymru/Hafan)

Mae hwn yn rhwydwaith Cymru gyfan ar gyfer sicrhau adferiad natur fel rhan o'r ymdrechion i sicrhau bod Cymru'n wlad gyfoethog ei natur sy'n hybu llesiant y genedl. Mae Cyngor Gweithredu Gwirfoddol Cymru wrthi'n cydlynu prosiect tair blynedd nes mis Ebrill 2022, gan greu prosiectau seiliedig ar natur mewn cymunedau ledled Cymru. Mae'r prosiect yn helpu i greu cysylltiadau rhwng sefydliadau partner ac adrannau eraill er mwyn sicrhau cymaint o gyrhaeddiad â phosib, gan ddarparu cyfleoedd i wirfoddolwyr ddatblygu sgiliau a chydweithio wrth gynllunio prosiectau ar gyfer sicrhau iechyd natur. Gallwch ddod o hyd i'ch partneriaeth natur leol yn <https://www.biodiversitywales.org.uk/Lleol-i-chi>   
[**Ynni Lleol – Pecyn Cymorth Ynni Adnewyddadwy**](http://localenergy.gov.wales/en/local-energy-toolkit/)

Datblygwyd Pecyn Cymorth Ynni Adnewyddadwy Cymunedol Cymru i helpu grwpiau cymunedol i fynd ati i ddatblygu prosiectau ynni adnewyddadwy. Fe'i dyluniwyd i fod yn hygyrch i bobl sydd â lefelau gwahanol o ddealltwriaeth o'r materion ariannol a chyfreithiol a’r rhai sy’n ymwneud â thechnoleg a datblygu prosiectau.

Ceir rhagor o fanylion yma: <https://llyw.cymru/pecyn-ynni-cymunedol>

[**Cyngor Cenedlaethol Mudiadau Gwirfoddol**](http://goo.gl/Fnjt9l)

Mae gwefan KnowHowNonProfit y Cyngor Cenedlaethol Mudiadau Gwirfoddol (NCVO) yn darparu amrediad eang o adnoddau a chanllawiau ar gyllid a chreu incwm gan gynnwys grantiau, codi arian mewn ffordd ddigidol, comisiynu diwylliannol, masnachu a siopau a buddsoddiad cymdeithasol.

Ceir rhagor o fanylion yma: <https://knowhow.ncvo.org.uk>  
[**Now Donate**](http://www.nowdonate.com/)  
Mae NowDonate™ yn darparu system dalu ar-lein sydd yn rhad ac am ddim i elusennau o'r DU. P'un a ydych yn ddechreuwr neu'n arbenigwr, mae'n bosibl cymryd rhoddion gan ddefnyddio dolen, botwm neu declyn syml neu hyd yn oed integreiddio'r holl broses rhoi arian ar wefan eich elusen. Bydd yr holl arian a roddir yn mynd yn syth i’ch elusen. Mae NowDonate™ yn darparu'r offer pwerus i'ch galluogi i dderbyn rhoddion.

Ceir rhagor o fanylion yma: <https://www.nowdonate.com>  
  
[**Ffermydd a Gerddi Cymdeithasol**](https://www.farmgarden.org.uk/)

Ffermydd a Gerddi Cymdeithasol yw enw newydd y sefydliad a grëwyd yn dilyn uno Ffederasiwn Ffermydd Dinesig a Gerddi Cymunedol a Care Farming UK yn Ebrill 2018. Mae amrywiaeth eang o wybodaeth a chyngor ar-lein ynglŷn â dechrau a datblygu prosiectau ffermio neu arddio, gan gynnwys ffermydd a gerddi cymunedol, ffermydd ysgol, gerddi bywyd gwyllt a gerddi to, perllannau cymunedol, rhandiroedd a reolir gan y gymuned, a chynlluniau amaethyddiaeth a gefnogir gan y gymuned.

Gellir dod o hyd i ragor o fanylion yma: https://www.farmgarden.org.uk/

[**Gwasanaeth Cynghori ar Dir Cymunedol yng Nghymru**](http://goo.gl/pW2CIf)   
**Bwriad y Gwasanaeth Cynghori ar Dir Cymunedol yng Nghymru yw galluogi pobl leol i gael mynediad i fannau gwyrdd yn eu hardal, bod yn berchen arnynt, a'u gwella. Mae'r gwasanaeth hwn yn rhoi mynediad am ddim i** grwpiau cymunedol, awdurdodau lleol a thirfeddianwyr i gymorth a chyngor ar faterion fel canfod tir, prydlesau a chaniatâd cynllunio.

Gellir dod o hyd i ragor o fanylion yma: <https://thirdsectorsupport.wales/about-us>

[**Cefnogi Trydydd Sector Cymru**](http://thirdsectorsupport.wales/about-us/)  
Rhwydwaith o sefydliadau cymorth ar gyfer yr holl drydydd sector yng Nghymru yw Cefnogi Trydydd Sector Cymru. Mae'n cynnwys yr 19 o gyrff cymorth lleol a rhanbarthol ledled Cymru, y Cynghorau Gwirfoddol Sirol, a'r corff cymorth cenedlaethol, Cyngor Gweithredu Gwirfoddol Cymru (CGGC).

Gellir dod o hyd i ragor o fanylion yma: https://thirdsectorsupport.wales/about-us

[**Cyngor Gweithredu Gwirfoddol Cymru (CGGC) – Pecyn Cymorth Gwirfoddoli Amgylcheddol**](https://wcva.cymru/wp-content/uploads/2020/01/Environmental-Volunteering-Toolkit.pdf)Mae'r amgylchedd yn bwysig i lawer o bobl ond mae'n bosibl eu bod yn ansicr sut mae creu effaith gadarnhaol. Mae gwirfoddoli amgylcheddol yn ffordd wych o ddechrau helpu'r blaned wrth roi rhywbeth yn ôl i'ch cymuned leol, ac mae llawer o gyfleoedd ar gael sy'n addas i'ch amserlen chi. Dyluniwyd y [pecyn cymorth](https://www.wcva.org.uk/invest-in-nature) hwn i helpu pobl i ddechrau gwaith gwirfoddoli amgylcheddol na fyddent o bosib wedi ei ystyried o'r blaen ac mae’n hyrwyddo'r cyfleoedd cyffrous sydd ar gael gan sefydliadau lleol a chenedlaethol.

Gellir dod o hyd i ragor o fanylion yma: <https://wcva.cymru/wp-content/uploads/2020/01/Environmental-Volunteering-Toolkit.pdf>

[**Cyngor Gweithredu Gwirfoddol Cymru (CGGC) – Cymorth i Ganfod Partneriaid Ewropeaidd ar gyfer Prosiectau neu Gydweithrediad**](http://goo.gl/Gz7JtK)   
Mae Cyngor Gweithredu Gwirfoddol Cymru (CGGC) yn aelod o Rwydwaith Ewrop o Sefydliadau Cymdeithas Sifil Cenedlaethol (ENNA), sef rhwydwaith o rwydweithiau cyrff anllywodraethol cenedlaethol o'r UE, Norwy a Thwrci sydd wedi creu cronfa ddata electronig Partneriaeth y Cyrff Anllywodraethol sy'n helpu cyrff anllywodraethol i ganfod partneriaid ledled Ewrop naill ai ar gyfer partneriaeth prosiect neu gydweithrediad rhyngwladol cyffredinol.

Gellir dod o hyd i ragor o fanylion yma: <https://www.cnvos.si/ngo-partnership>

[**Cyngor Gweithredu Gwirfoddol Cymru (CGGC) – Tîm Trydydd Sector Ewrop (3-SET)**](https://wcva.cymru/projects/3-set/)   
Caiff gwasanaeth 3-SET Cyngor Gweithredu Gwirfoddol Cymru (CGGC) ei gyllido'n rhannol gan Gronfeydd Strwythurol a Buddsoddi Ewrop i roi cymorth gyda gwybodaeth, cyngor, adnoddau a hyfforddiant i sefydliadau trydydd sector sy’n ceisio cael mynediad i gyllid Ewropeaidd.

Gellir dod o hyd i ragor o fanylion yma: <https://wcva.cymru/projects/3-set>

[**Cyngor Gweithredu Gwirfoddol Cymru (CGGC) – Gwirfoddoli Cymru – Cronfa Ddata Gwirfoddoli Newydd**](https://volunteerwales.teamkinetic.co.uk/)Cofrestrwch ar gronfa ddata newydd Gwirfoddoli Cymru i chwilio am gyfleoedd i wirfoddoli yng Nghymru neu i hysbysebu cyfle o'r fath.

Gellir dod o hyd i ragor o fanylion yma: <https://volunteerwales.teamkinetic.co.uk>

[**Coed Cadw – Pecynnau Plannu Coed am Ddim**](http://www.woodlandtrust.org.uk/plant-trees/free-trees/)

Coed Cadw yw prif elusen cadwraeth y DU sydd wedi ymrwymo i warchod treftadaeth coetir brodorol y DU. Mae'r Ymddiriedolaeth yn ymgyrchu i warchod coetiroedd hynafol, gwella bioamrywiaeth coetiroedd, sicrhau mwy o orchudd coetir brodorol, a gwella dealltwriaeth o goetiroedd a'r mwynhad ohonynt. Mae gan yr Ymddiriedolaeth lu o becynnau plannu coed am ddim sy’n addas ar gyfer ysgolion, grwpiau ieuenctid a chymunedau ac mae'n cyflenwi'r rhain ddwywaith y flwyddyn, ym mis Mawrth ac ym mis Tachwedd.  
Gellir dod o hyd i ragor o fanylion yma: <https://www.woodlandtrust.org.uk/plant-trees/schools-and-communities>